
PRIPOMENAK. 


se niesam učio, da budem književnik po zvanju; 
potreba na jednom polju kulture u hrvatskom narodu 
pozva me „u redove“, da uz dobru volju i ja učinim 
što mogu. „Čitajte, mislite i pišite o vatro¬ 
gastvu za naše vatrogasce; ja čuvam rada na 
ruku ići u svemu, gdje uztrebate mojega sa- 
vj eta ili pomoći". 

Tako mi reče još god. 1885. sadašnji predsjednik 
naše vatrogasne zajednice, gosp. Grjuro Deželić. I jest 
me on ponukavao, da pišem, davao mi pravac, i bio mi 
vazda na ruku, kada god sam pisao članke o vatro¬ 
gastvu za razne domaće časopise. 

A. još mu imadem i to zahvaliti, što je on predložio 
središnjemu odboru naše vatrogasne zajednice, da u inte¬ 
resu i za bezdvojbeno unapredjivanje domaćega vatro¬ 
gastva naša zajednica o svom trošku izdade ovu zbirku 
mojih uputa o vatrogastvu. 

Zahvaljujem dakle njemu i zajednici našoj na tom, 
šfco ova sbirka vatrogasnih uputa može doći u ruke sva¬ 
koga, tko se zanima za vatrogastvo. 

A kako vruće želim te bih ovom književnom radnjom 
udovoljio priekoj potrebi našega naroda, tako i to želim, 
da se vatrogasci naši čitanjem, razmišljanjem i naslie- 
dovanjem vatrogasnih uputa okoriste, jer i to će biti 
samo na korist naroda. 

U Zagrebu, na Florijanovo 1894. 

Mirko Kolarić. 















Vatrogastvo u srednjem vieku. 

^^ ad se je u srednjem vieku pučanstvo u građo vih 
znatnije umnožilo, gradske oblasti izdavale su strože 
naredbe za oprez protiv požara i upute za gašenje požara, 
kako bi se obranio život i imetak pučanstva od biesnoga 
elementa. Pretežni broj drvenih zgrada u gradovik, uzke 
i zakutne ulice, nestašica valjanih gasila, izbavila i po¬ 
magala bijahu tada uzrokom, da se nastali požar ni¬ 
kada nije mogao ograničiti, već su vazda predjeli gradski 
a Često i čitavi gradovi bjesnomu požaru žrtvom pali. 
U 13. i 14. stoljeću dogadjali su se mal ne u svih ve¬ 
likih građo vih opetovano veliki požari. Godine 1152. 
izgori do temelja Regensburg; ista nesreća snadje taj 
grad još dva puta u istom stoljeću. Tako izgori u 12. 
stoljeću više puta grad Liibek, nu jednom tako, da je 
od cieloga grada preostalo samo pet kuća. Grad Strass- 
burg izgori u 14. stoljeću dielomice osam puta! Što 
su se tako užasni požari u kratkom vremenu toliko puta 
opetovali, pripisivalo se poglavito gradnji drvenih kuća. 
Gradska vieća (senati) počeše izdavati naredbe u prvom 
redu namienjene oprezu protiv požara i redarstvenomu 
graditeljstvu, naročito gradnji krovova i dimnjaka. 
Zgrade u gradovih bijahu još do konca 14. stoljeća po¬ 
krivene slamom i daščicami; god. 1532. obrati se vieće 
grada Strassburga na gradsko poglavarstvo u Frankfurtu 
molbom, da mu pošalje jednoga pokrivača krovova, 

vješta pokrivanju škriljevcem; jer da ondje nema takova 
obrtnika. U prkos tomu, što je senat podieljivao siro¬ 
mašnijim stanovnikom znatne podpore, da prigodom gra- 
djenja pokriju svoje krovove bud škriljevcem bud criepom, 
niesu se ni imućnici, a kamo li siromasi dali sklonuti, da 
zadovolje strogoj naredbi. Takovih potežkoća nalazimo 
i u poviesti naredaba glede dimnjaka i dimovoda u 
početku 14. stoljeća, jer je dim prolazio tavanom. Gdje 
je i bilo dimnjaka, mnogo ih je bilo sagradjenih od 
drva i uz drvene stiene, pa u mnogih slučajevih upravo 
ti dimnjaci, umjesto da budu zapriekom, prouzročiše po¬ 
žare. Sve naredbe i zabrane, izdane u tom smjeru, osta¬ 
doše bez uspjeha. U ono doba nije bilo ni dimnjačara, 
već su dimnjačarske poslove obavljali kućevlastnici sami, 
ili pokrivači krovova i — živoderi. Poviest spominje 
prviput dimnjačara godine 1464. u Frankfurtu na Majni. 
Koncem 15. stoljeća (g. 1491.) uništi požar Draždjane 
(Dresden). Tim povodom izdana bje naredba, da se sgrade 
na uličnih uglovih moraju graditi od kamena, a pokriti 
negorivim materijalom; jedino bje iznimno dozvoljeno, 
da siromašniji stanovnici grade gospodarske sgrade i 
štale od blata. Istom kasnije napredovalo se i u tom, te 
se mnogo toga polučilo, što se prije nije moglo počiti ni 
zakoni ni naredbami. U jednoj redarstvenoj okružnici 
iz Erfurta od god. 1351. nalazi se sliedeća naredba: 

a) svaka kuća mora imati tako dugačku ljestvu, 
da joj gornji kraj dosiže do krova, i jedan zajimač, pod 
prietnjom globe od pet groša; 

b) Vodonoša (Wassertager), koji nedodje k požaru, 
imade se odmah metnuti u klade, ili neka se u roku 
od osam dana izseli iz grada; 

c) k požaru da nedolazi nitko mačem niti ražnjem, 
a tako ni na konju, osim senatora. 

Gasnik nalazimo već u 14. stoljeću skoro u svih 
njemačkih gradovih, pa valja priznati, da se je tim po¬ 
lučila hvale vriedna organizacija u vatrogastvu za slučaj 
požara; obzirom na tadanje okolnosti može se ona sma¬ 
trati vatrogastvom novijega doba. Cehovom bje posao 
na garištu već unapried opredieljen, a gasila tako po- 
razdieljena, da je svaki ceh dobio od grada ona gasila, 
koja je morao na svoj trošak uzdržavati, a nekoja gasila 
i nabavljati vlastitim troškom, čim se je dao znak zvonom 
(habernikom) moradoše obvezanici, a medju ove spadahu 
cehovski predstojnici svih obrta, zatim svi tesari, pokri¬ 
vači krovova i samostanci, doći na garište. U posliednje 
vrieme morali su izraelićani stanoviti broj svojih ljudi 
šiljati na garište. Predstojnici cehova ravnali su po 
uputi i nalogu načelnika svojimi obrtnici. U gasniku 
grada Niirnberga iz 15. stoljeća vidi se, da su se već 
počele ustrojavati moderne gasilačke čete, jer se tu spo¬ 
minju vatrogasni meštri i pomoćnici. Meštara bilo je 
šest; njim bijahu povjerene dvie štrcaljke i 25 zajimača, 
te nekoliko čakalja i sjekira, a tako i upute za bra- 
nitbu. Ta se uredba od godine 1509. pronašla u gradu 
Freiburgu i Breisgau-u. Veći dio gradjana nije smio 
sudjelovati kod gašenja sa plaćenici, već su imali bditi 
nad sigurnošću grada; u tu svrhu morali su se naoru¬ 
žani sakupiti na sajmištu, gdje su bili ha razpolaganje 
oblasti, dočim je jedan dio bio odredjen, da čuva vrata 
gradskih utvrda; jer je obično ovakovom sgodom bila 
pogibelj od neprijatelja i otimača, koji su dapače često 
i podmetali požare, samo da uzmognu robiti i pljačkati. 
Pojav požara objavljen bje vazda zvonom ili trubljom 
sa crkvenih tornjeva, a tako i zastavom; vatrojavna 
trublja spominje se već u 16. stoljeću. 

Kako tada još nisu bile razsvietljene ulice, služili 

su se ljudi noću prigodom požara razsvjetom u po- 
sudah, u kojih se je palio ter pa su se ovakove po ulicah 
i na kucah smještale. Grad Frankfurt imao je već g. 1439. 
naredbu, da su gradjani u slučaju požara imali na svojih 
kućah smjestiti goruće svietiljke. Ovi oprezi bili su tim 
nuždniji, što su putevi i ceste bile .tako loše, da bi va¬ 
trogasci u tmini sa strojevi zaostali u močvarah. Koliko 
se razabire iz poviesti, počeli su njeki veći njemački gra¬ 
dovi tekar koncem 14. stoljeća graditi pločnike i utvrde 
cesta, pa je tako zimi i za kišovita vremena bilo težko, 
često upravo nemoguće prolaziti; povrh toga bacalo je 
pučanstvo izmetine i razne odpadke pred svoje kuće na 
cestu, tako da je oblast bila prisiljena izdati naredbu r 
da su gradjani dužni gnoj u roku od tri, a inu nečist 
u roku od osam dana ukloniti izpred svojih kuća. Nu 
i ovom odredbom nije se postigao željeni uspjeh. Gasilačka 
pomagala bijahu tada sasvim primitivna, a štrcaljka još 
nije bilo, premda su — dakako vrlo jednostavno — već 
g. 150 pr. I. obretene, te su ih već u prvom stoljeću 
po Isusu rabili Rimljani. No u sriednjem vieku nenala- 
zimo nigdje štrcaljaka. 

Gradovi imali su jednostavne zdence, iz kojih se 
je voda morala grabiti zajimači. Prve štrcaljke spominju 
se u Nurnbergu, odkuda je godine 1440. i grad Frank¬ 
furt naručio jedanaest komada; štrcaljka stajala je 1 
marku i 3 pfeniga ili 90 novčića u našem novcu. Augs- 
burg naruči štrcaljke istom g. 1518. 

Kako se iz ciene Štrcaljaka razabire, bile su to 
ručne štrcaljke najmanje vrsti, koje su nosili u vrećicah. 
Glavne gasilačke sprave, Što su danas naše štrcaljke, 
bili su zajimači iz kože, koje su izradjivali postolari. Za- 
jimače nabavljala je gradska obćina, pojedini cehovi i 
svaki kućevlastnik po jedan komad za svoju kuću. 

Ovako vim najprimitivnijimi gasili mislilo se tada 
svladati požar; nije čudo, daje biesni elemenat takovoj 
sili vazda s uspjehom prkosio; žar, dim i ugušljivi pli¬ 
novi zaprečivali su polievanje vatre iz neposredne blizine 
i ovu posve ugasiti. Uz zajimače rabili su i ina poma¬ 
gala, kao što su: sjekire, bradve, ljestve, čakije i vile. 
Na samom garištu držao se je strogi red; nepozvanim 
ondje nije bilo mjesta; bezposlice niesu se ondje trpjeli. 
Nakon svladana požara odredjena bje uviek dovoljna 
straža, koja je imala ostati tako dugo, dok nije vatra 
bila ugušena do zadanje iskre. Dan poslie svakoga po¬ 
žara dobivali su požarni meštri, njihovi pomoćnici i ini 
branitelji, pa i oni, koji su s bačvom vode došli na ga- 
rište, nagrade od gradskoga senata. 

Za palikuće odredjene bijahu osobito stroge kazne, 
naročito pako za takove, koji su zatečeni u činu. Jedna 
naredba grada Erfurta (g. 1351.) naredjuje: palikuća, 
kad se uhvati, ima se rinuti u bačvu i vatrom spaliti. 
Tu kazan ovršiše Erfurćani godine 1472. na cistercitu 
Ditrichu Beckeru, koj je na više miesta podmetnuo 
vatru tako, da joj je skoro cieli grad pao žrtvom. Kad 
ga uhvatiše, odveli ga najprije pred njegova biskupa; jer 
ga kao svećenika nisu smjeli smaknuti. Fratar bio u ornatu 
sa kaležem u ruci, kano da se sprema čitati sv. misu. 
Biskup oduzme mu kalež, ostruže kožu sa prstiju, ko¬ 
jima je držao sakramenat i odreže mu sa glave krunu 
kose. Tada svukoše s njega svećeničko odielo i preda- 
doše ga svjetskomu sudu. Nakon pročitane osude preuze 
krvnik osudjenika, sveže ga o stup i trgajući mu usija¬ 
nima klještama 21 put meso sa tiela, mučio ga dotle, 
dok mu se nepokazaše gole kosti: sada ga istom uz silne 
i grozne muke spališe uz šestoricu njegovih sukrivaca. 

Eto kratka razvoja i slike vatrogastva u sriednjem 

vieku. Naši su predšastniei, kako se vidi, neznatnimi i 
nesavršenimi gasili i pomagali kod one pogibeljne gradnje 
kuća u velikih gradovih - a kako je tada moralo istom 
biti na sehh — ipak sve učinili, što seje u to doba učiniti 
dalo. Mnogi put bila bi nesreća uz takovu primitivnost 

gasila još i mnogo veća, da nije bilo požrtvovnosti 
gradjanstva! 


Prve gasilačke čete. 

Početak vatrogasne institucije biti će poznat riedkim 
vatrogascem. Zna se, da je Karlo Metz za vatrogastvo 
u Evropi stekao velikih zasluga osnivanjem vatrogasnih 
društava, pa s toga je vriedno znati, kako je on prije 
°jih godina opisao i oeienio vatrogastvo i njegovu 
znamenitost u pogledu uzdržavanja narodnjega blago¬ 
stanja. Njegova je zasluga, što su njemačke pokrajine 
uvele državno osiguranje proti požaru, koje je svakako 
vatrogastvo u velike podiglo. 

Karlo Metz piša ovo: Godine 1843. preduzeh 
si zadaćom, ustrojavati gasilačke čete, te mi podje za 
rukom, dakako važnom podporom zemaljskih oblasti, 
ustrojiti gasilačke čete u gradovih Rastadt, Ettlingen , 
Baden, Karlsruhe, Heidelbergu, Bilingeuu, a tako i u 
Wiirtemberžkoj i Bavarskoj. 

Obodren liepim uspjehom podjoh dalje, ter nasta¬ 
vili ustrajati i seoske gasilačke čete. Kod ovih sam imao 
velikih poteškoća radi pomanjkanja moralne podpore 
oblasti. Srećom mi podje do skora za rukom uvjeriti 
zema js e oblasti, da država mora vatrogastvo organi- 

zovati i podupirati, jer je vatrogastvo tehnički dio va- 
troredarstva. 


T 

Kad je država dužna i najmanju vlastnost svojih 
podanika štititi proti kradji itd., tada joj je i dužnost 
shodna odrediti sve što treba, da uništavajući elemenat 
požar neupropasti gradove i sela, i da na hiljade obi* 
telji neostanu bez kuće i imetka. U njekih gradovih 
Bavarske liepo se podiglo vatrogastvo. Ali to se opaža 
ondje samo, gdje su se pročelnici oblasti požrtvovno 
za nj zauzeli. Vatrogasci uzimaju se po vojničkih na- 
čelih iz najmladjih sposobnih gradjana po sposobnosti, 
a predpostavljeni im obvežu se oblasti zavjerom, i tako 
je vatrogasna uredba zakonom priznana. 

Tako bi moralo biti po cieloj zemlji uredjeno. A 
da se i svakomu sela državom dade ta nova blagodat, 
imali bi se vojnici, dok aktivno služe, uputiti u ruko- 
vodnji gasila, te gašenjem požara upoznati tako, da će 
moći, zadovoljivši vojničkoj dužnosti, odpušteni kući u 
svoj zavičaj, podučavati seljački narod u vatrogastvu. 
Tim bi se načinom na skoro postigla liepa svrha bez 
znatnih žrtava i znatno bi se smanjile štete požarom 
nanešene ; sudcem pako iztražitelj em dala bi se zgoda, 
da mnienjem prokušanih vještaka vatrogasaca traže 
uzrok vatri i pronadju palikuću. 

Gdje su gradjanske Čete ili domobranstvo, tu bi se 
imala ustrojiti vatrogasna četa ili odjeli poput pionira 
kod stalne vojske. 

Kod predavanja ovih mojih predloga vazda je za¬ 
prekom trošak. Pa i jednu forintu u tu svrhu žrtvovati* 
to se čini, da je previše, a koliko se žrtvuje za vojnič- 
tvo ? pa se na ogromne one svote i negleda. 

Korist, što ga daje vatrogastvo, pa to škrtarenje, 
kad treba što žrtvovati za vatrogastvo, mora da boli 
svakoga, koji je nadahnut dušom pravoga vatrogasca. 

Zar je onda čudo, da mu malaksa «požrtvovnost i 
dobra volja , da vatrogasna uredba propada umjesto da 
se drži i usavršuje. 

Za vojničke uredbe mnogo žrtvuje država, a uza 
to vatrogastvo jedva životari. Da, mnogo vatrogasno 
ružtvo zahvaljuje svoj obstanak samo slučaju, što ob¬ 
oma ima po koju starodrevnu a nevaljalu štrcaljku i 
neuporabiva pomagala. I jesu li ova donekle uporab- 
Ijiva, onda se većinom uzdržaje gasilačka četa milosti¬ 
njom darovatelja. 

Niesam naumio niti sam voljan ma ikoga vriedjati, 
ali sam za shodno smatrao radi javne sigurnosti na javu 
izmeti ove mane. J 

Za sada nema zemaljskih gasnika, a bez njih se 
uredjeno vatrogastvo nemože ni pomisliti. Gdje i gdje 
ođuše postoje već dobrovoljne gasilačke čete, ali uz 
njifl je žalibože slaba sigurnost obćinarom; jer niti 
imadu valjanih gasila, niti sredstava, a niti strukovne 
naobrazbe. 


Ti dobrovoljci mogu iz gasilačke čete izstupiti, 
ad ib volja. Službu vatrogasaca trebalo bi urediti poput 
domobranstva. U mnogih mjestih zapovjedaju na garištu 
cmovnici, ali samo zato, jer su činovnici, a bez obzira 
na to, da neimaju ni pojma o vatrogastva. 

Zapovjednici gasilačkih četa, dakle stručnjaci, ne 
imaju na garištu nikakove moći; u mnogih pače mjestih 
prepušteno je vatrogastvo prisilnomu redu cehova, po¬ 
najviše pako samovolji neuka puka. Sve, što se je do 
sada uz dobru volju polučiti moglo, to vam je nabava 
opreme, kaciga, pojasa i sjekira a riedko gdje još jed- 
nostavna radbena odiela. 

Sravniš li gasilaćku četu pogledom na njezine 
dužnosti i koristi sa obćim domobranstvom, tada ti se 

odmah ukazuje golema nepravda u dosadanjem zane- 
marenju. 

Borba sa zarazajućim elementom prieti danomice 
svemu, što je čovječji um i sila stvorila, dočim se boj 
sa vanjskim ili nutarnjim neprijateljem hvala bogu 
riedko opetuje. Dvoja je golema potreba, da se urede i 
u svako doba podržavaju valjano uvježbane gasilačke 
Čete, a to naročito za vrieme rata, jer mnogi osigura¬ 
vajući zavodi, na temelju svojih ustanova, obustave 
svaku obvezu, čim se za koju okolicu proglasi ratno 
stanje. Znojem lica stečeno i na obroke kupljeno po- 
kućtvo uboga radnika neosigurano, dobiva tada vrieđ- 
nost, koju ima i pokućtvo u palači bogataša! Onda ti 
nastaje ravnopravnost! Vi bogataši, koji se inače sje- 
gurni osjećate, jer ste plaćali premije, znajte, da požar 
nečini nikakove razlike medju vami i siromasi. Onda 
ćete i vi izgubiti svoju imovinu. Sada imate blaga da 
pomognete siromaku a tiem i sebi, kad svojski podu¬ 
pirali budete one muževe, koji se žrtyuju za ovu hu¬ 
manitarnu instituciju — za vatrogastvo. 

Od neprocjenjive vriednosti bile bi tada gasilačke 
čete. Jer se vatra pojavlja i pali ne samo s neoprez¬ 
nosti i objesti pojedinaca, već i s drugih uzroka; oblasti 
za vrieme rata neće imati snage uzdržati vatrogastvo, 
kao što to biva u mirno doba; to već i za to, što su 
obsadna mjesta izvržena jurišu neprijateljskih taneta i 
upaljivih stvari, dakle i razorenju vatrom. 

Gasilačke čete moraju se takovom zgodom složiti, 
a to se samo snagom i ljubavi za samu stvar ter slož¬ 
nim zajedničkim radom vlade i naroda postići može. 

Pa tko je te ljubavi dostojniji od gasilačke čete 
i muževa, koji su u svako doba dana i noći pripravni 
žrtvovati svoje zdravlje a često i život, da odklone po¬ 
gibelj, koja prieti njihovim sugradjanom? 

Eto tako je mislio i govorio pokojni Karlo Metz, 
osnivač vatrogastva a prosvjetnoj Evropi. Nakon punih 
četrdeset godina njegove su se želje u „njegovoj« do¬ 
movini skoro u svakom pogledu izpunile. Danas ga bla- 
gosliva puk njemačkih pokrajina i drži ga u nezabo¬ 
ravnoj uspomeni. 


Građjevno i vatrogasno redarstvo. 

Zakonodavstva svih naprednih zemalja već davno 
su uvjerena, da je uzdržavanje narodnjega blagostanja 
glavna podloga, na kojoj se osniva boljak i budućnost 
svakoga naroda. Razne nezgode a naročito elementarne, 
godimice uniŠtuju težko stečenu ljudsku imovinu, koja 
se riedko kada može nadoknaditi. U našem narodu naj¬ 
osjetljiviji su česti požari i to zato, jer se pretežni broj 
pučanstva bavi agrikulturom, koje proizvodi izvrženi su 
najviše bjesnomu požaru, a drugo zato, jer naš narod 
još nije proniknut o potrebi i koristi osiguranja proti 
požaru. Osim fcoga neimademo u našoj domovini gradjev- 
noga reda a ni gasnika. do onoga za glavni grad Zagreb 
te za bivšu vojnu Krajinu, pa tako nije ni čudo, da je 
vatrogastvo a tim i sigurnost proti požaru u nas na 
slabih noguh. U zemljah, gdje se je vatrogasno redar¬ 
stvo i vatrogastvo upravo blagotvornim pokazalo, zahva¬ 
liti se ima jedino valjanomu gradjevnomu redu i gasniku. 
Prvomu je svrha, da se već za gradnje bud kuća bud 
gospodarskih zgrada obzir uzme na sigurnost za even¬ 
tualni slučaj požara, a potonjemu da se za vremena pre- 
dusretne svimi oprezi, da se požar lahko nedogodi, a 
kad bi se dogodio, da se već unapried ustanovi, kako" 
se imade postupati, da se umanji ili sasvim uništi. Iz 


11 


kustvom je poznato, da i postojeći gasnik za glavni grad 
Zagreb neodgovara današnjim potrebam, i to obzirom na 
znatno umnoženi broj stanovničtva, povećih zgrada, 
tvornica, i radionica i skladišta, a tako i sa samoga 
gledišta vatroredarstva i napredne vatrobranbe. S toga 
se i pojavljuju požari, kojih se uzrok ustanoviti nemože. 
Mnogi lahko upaljive tvari mjesto u podrumih ili pre- 
svodjenih prostorijah, drže u komorah, sušah i skladištih; 
na tavanih smještene su često lahko upaljive tvari u 
neposrednoj blizini dimovoda, a tako i ugljen, cunje i 
ostružine. U pomanjkanju posebnoga skladišta za petrolej 
namještaju se više puta velike količine ove lahko upaljive 
tekućine u sred grada u nepresvodjenih skladištih, dvo- 
rištih i t. d. Pokusom ustanovilo bi se, da pretežni broj 
postojećih munjo voda nevalja, jer valjanost ovih nitko 
nenadzire. Osim toga našle bi se još mnoge mane, koje 
bi se morale ukloniti. Ovako uz gradjevni red i gasnik 
u gradu, kako istom u manjih, mjestih, gdje ni takva 
zakona nema. Nije mi doduše poznato, da li za seoske 
obćine postoji naredba glede gradnja, ali imao sam 
prilike viditi, da u mnogih mjestih naše domovine pu¬ 
čanstvo gradi, gdje i kako mu se svidja. U neposrednoj 
blizini kuće grade se staje, suše i t. d. a osim ovakove 
pogibelji smješteni su uz kuću još i stogovi od siena i 
slame, k tomu okružene su zgrade drvenim pleterom, pa 
zar je onda čudo, kad tu iskra zahvati, da o obrani 
bližnjih zgrada nemože biti ni govora. Poput munje 
zahvati plamen sve gorivo u blizini, što za cielo nebi 
se dogodilo, da su gospodarske zgrade, slama i sieno 
odaljeno od kuće. Uza sve to dolazi u mnogih mjestih i 
nestašica vode, a tako se ni u prvi mah nesreće nena- 
lazi na mjestu ni najprimitivnije gasilo. Imade mjesta, 
gdje si obćinari znatnimi žrtvami za kućnu porabu vodu 

dovažati moraju, koje je vrelo još k tomu prilično oda- 
ljeno od mjesta. U istom mjestu je i vatrogasno družtvo. 
Nu kad bi požar buknuo upravo u ljetno doba, što bi 
koristila gasilačka četa sa svimi gasili, kad neima vode? 
Nu i u toj nevolji dalo bi se doskočiti, kad bi u obći- 
nara bilo uzajamne sloge. Mjestne prilike tako su pri¬ 
kladne, da bi se i neznatnim troškom mogla sagraditi 
jedna ili dvie cisterne te tako bi obćinari za svaki slučaj 
imali dostatno vode. Ovo je samo sjena one slike, koja 
bi imala predočiti, od kakve je potrebe gradjevni red 
i gasnik za razvitak vatrogastva, a tim i za uzdržavanje 
i unapredjivanje narodnoga blagostanja u našoj domo¬ 
vini. Uz gradjevni red i gasnik širiti i usavršiti će se 
doskora vatrogasna inštitucija i u našem narodu, pa ako 
će se tada i dogoditi slučajevi požara, to za cielo uma- 
njit će se ogromne štete, Što ih godimice izkazuje po¬ 
žarna šfcatistika Hrvatske i Slavonije. 

Bečki magistrat sastavio je nedavno nacrt gasnik a 
za grad Beč, te ga podnio gradskomu vieću na raz- 
pravu, koji će ga nakon svestrane razprave predati u 
formi zakonske osnove austrijskoj vladi, a ova opet sa¬ 
boru. Tako će Austrija imati doskora zakonom uredjeno 
vatrogastvo. U smislu ove osnove gasnika vrši gradsko 
poglavarstvo vatrogasnu policiju i vodi nadzor nad va¬ 
trogasnim družtvom, dočim gradsko zastupstvo načelno 
rieŠava sve poslove glede dimnjaka i ognjišta. Gradsko 
vieće ustanovljuje propise za sve u vatrogastvo zasjeca- 
juće poslove; razredjuje dimnjačarske kotare, nadzire po¬ 
moćnu akciju vatrogasnih družtava, odobrava njihova 
pravila, potvrdjuje njihove izbore glavnih funkcionara 
i t. d. Uprava na garištu mora biti jedinstvena, te je 
točno odredjeno, tko je zapovjednik nad svimi vatro- 
gasnimi četami na raznih garištih. Vatrogasua družtva 

imadu samo prvu pomoć pružati, te podupirati gradsku 
vatrogasnu četu i sve svoje sile uložiti, gdje valja od- 
klonuti ili ublažiti nesreću. 

Nije ovdje mjesto, bečki gasnik točno opisati. Htje¬ 
dosmo samo pokazati, da se u naprednih državah već 
svojski radi oko zakonitoga uredjenja vatrogastva. 


Vatroredarstveni propisi za suše i vjetra. 

Kad su lani u proljeće učestali silni požari iz nje¬ 
mačkih pokrajina, izdale su oblasti stroge naputke. Valja 
priznati, onda se polučio znatan uspjeh time, što su se 
za vremena uklonile mnoge pogibelji. Takovi naputci u 
velike bi koristili i našemu narodu, koji već često po- 
strada lih s nemara i nepažljivosti kod vatre. 

Scienim, neće biti suvišno, da priobćim i upozorim 
na one opreze. Ovo su: 

1. Da se pojavivši požari uzmognu što prije pro¬ 
naći i ako moguće u zametku ugušiti ili barem brza 
pomoć proti njim prizvati, nuždno je, da se za vrieme 
vjetra i bure u svakoj obćini uvedu vatrogasne obhodne 
straže. 

Obvezaničke straže u takovo doba odredjuju oblasti 
po unapried ustanovljenom načinu. 

2. Vatroredarstvene oblasti dužne su provesti raz¬ 
diobu kotara u svojem području, odrediti broj obćinara 
za obhodnu stražu ter označiti osobe za vodstvo i nadzor 
straže. 

3. Tu obhodnu stražu dužni su vršiti svi tjelesno 
sposobni obćinari neporočna glasa. 

Za vodje takovih straža neka budu članovi oblasti, 
občinskoga zastupstva, školskoga odbora i postojeće ga- 
silačke čete. 

4. -Obhodnoj vatrogasnoj straži osobito je dužnost 
bditi nad svjetlom i vatrom; naročito nad pekarnami, 
kovačnieami i sličnimi radionieami svake vrsti, ter tvor- 
nicami, skladišti i t. d. 

Opazi li straža svjetlo u stajah noću, imade se 
odmah o tome uvjeriti, da li je svaka pogibelj izklju- 
čena? Kad bi se opazilo, daje tu ma najmanji prestupak 
gasnika, dužna je straža taj slučaj bezodvlačno prijaviti 
oblasti. Opazi li obhodna straža požar, dužna je bezod¬ 
vlačno o njem obavjestiti ukućane, susjede i gasilačku 
četu. 

5. Za bure ima obhodna straža u svom kotaru od 
kuće do kuće osobno se uvjeriti, da li su kućna ognjišta 
pogašena i da li su u svakoj zgradi barem dva škafa 
vode u pripravi? 

6. Kad ukućani svoja ognjišta sami nebi htjeli po¬ 
gasiti, ovlašteni su ih stražari pogasiti; ukućani su pako 
dužni bez oklievanja straži otvoriti sve prostorije, gdje 
su ognjišta. 

Tko se tome uzprotivi, pada pod ustanovljenu za¬ 
konitu kaznu. 

Naročito dužna je obhodna straža svaku sumljivu 
opasnost i prekršaj gasnika prijaviti oblasti. 

7. Obhodnoj straži strogo je zabranjeno zalaziti ili 
zadižavati se u privatnih kućah ili gostionah za vrieme 
ove službe, ako to služba naročito neiziskuje. 

8. Vatroredarstvene oblasti dužne su strogo bditi 
nada tim, da odredjeni na obhodnu stražu svoju službu 

savjestno vrši, pa kad bi dužnost zanemarili, imadu jih 
bezobzirno kazniti. 

9. Za vjetra i bure, naročito u proljeću i ljeti imadu 
se sva ognjišta u kućah u 7 sati u večer polagati. Iz- 
nimice dozvoljava se podržavati vatru samo onim uku- 
ćanom, koji imadu bolestnika ili male djece te se peć 
mora ložiti. Za sve ine slučajeve potrebno je izhoditi 
iznimnu dozvolu vatroredarstvene oblasti. 

10. čim se digne vihar bilo danom bilo noću, ima 
se vatra odmah pogasiti i to: u pekarah, žganjarah, 
praonicah, lievaonicah i u svih vatrom radećih radio- 
nicah. Da se vjetar ili vihar pretvori u buru, valja odmah 
u svih zgradah vatru sasvim potrnuti. 

Oblasti su dužne tu naredbu u svih mjestih svojega 
područja znanja i ravnanja radi shodnim načinom saob- 
ćiti. U preŠnom slučaju može vatroredarstvena oblast da¬ 
kako uz odgovornost molitelja dozvoliti iznimku od toga 
pravila. 0 takovom slučaju imadu se na trošak moli- 
teljev odrediti dovoljni oprezi sigurnosti. U ciglanah i 
sličnih radionicah gdje se neprekidno vatra podržava, 
imadu se posebni oprezi sigurnosti odrediti. 

Vatrogasne štrcaljke neka budu vazda u redu, a 
sabirališta vode i preseke imadu se pune držati, tako, 
da bude za svaki slučaj sve za obranu u pripravi. 

11. Za vjetra i bure strogo je zabranjeno izvan 
sobe pušiti smotku ili lulu. 

U stajah, štagljih, u stolarskih i tesarskih radionicah, 
kao i u svih prostorijah napunjenih lahko upaljivimi 
tvari, pušiti je u svako doba strogo zabranjeno. 

12. Prekršaje proti gore spomenutim naredbam, u 
koliko nepodpadaju pod kazneni zakon, vlastno je kaz¬ 
niti obćinsko zastupstvo novćanom globom od 2—10 for. 

Naredbeno pravo za vatrogastvo u Ugarskoj, 

Kadno je g. 1888. kr. ugarsko ministarstvo za po¬ 
slove unutarnje naredbenim putem pod br. 53.888., II. 
na sve podčinjene županije i grad. poglavarstva izdalo 
vatroredarstveni statut za zemlje krune sv. Stjepana, 
obnovilo je i sve jur prije izdane naredbe u pogledu 
sigurnosti proti požaru i tim skopčano usavršenje ugar¬ 
skoga vatrogastva. 

Sve te naredbe silna su poluga unapredjivanju vatro¬ 
gastva. Svakako je nuždno, da ih i naše oblasti i vatro¬ 
gasni krugovi upoznadu te da se njimi okoriste na sve- 
obću probit narodnoga gospodarstva i blagostanje naše 
otaČbine. 

Evo tih propisa i naredaba: 

A. 

§. 26. zak. članka XXII. od god. 1886. 

Jurisdikcija može u §. 24. i 25. a tako i u §§. 115., 
116. i 117. označenih slučajevih i unutrašnjih obćinskih 
poslovih posredovati samo onda, kad bi občina za pomoć 
ili posredovanje zamolila ili kad bi to interesi uprave 
ili javne sigurnosti zahtjevali. 

Proti odluci jurisdikcije može občina u roku od 15 
dana nakon uručenja podnieti utok na ministarstvo. 

B. 

§ 6. zakonskoga članka XXI. od god. 1881. 

Kad bi se jurisdikcija sustezala izpuniti zakonom 
propisane obveze glede uvrštenja izdataka u svoj pro¬ 
račun, može tada vlada dotičnu stavku u proračunu od¬ 
rediti. 

C. 


Naredba kr. ugarskoga ministarstva za unutarnje poslove, 
br. 53720/78. na sve jurisdikcije , glede priznanja središ¬ 
njega odbora ugarske vatrogasne zajednice strukovnim or¬ 
ganom. 

Uslied zamolbe središnjeg odbora zemaljske vatro¬ 
gasne zajednice, upravljene na moju osobu, kojom isti 
radi unapredjivanja obće koristne svrhe, moli za djelo¬ 
mično pokriće troškova uprave te materijalnu i moralnu 
podporu, a istodobno i za priznanje, da središnji odbor 
bude strukovnim organom, obnašao sam priznavajući 
korist i svrhu u pogledu umnoženja i razvitka jedno¬ 
ličnih načela ne samo u narodno-gospodarstvenom po¬ 
gledu već i obzirom na javnu sigurnost tako važne in- 
štitucije sa mojom odredbom od danas pod gornjim 
brojem središnji odbor zemaljske vatrogasne zajednice 
kao kompetentni strukovni organ u svih poslovih vatro¬ 
gastva priznati, te ovim pozivljem sve županije i gradske 
obćine, da se u svakom slučaju, gdje se radi o vatro¬ 
gastvu i potrebnoj strukovnoj uputi, vazda i neposredno 
obrate središnjemu odboru zemaljske vatrogasne za¬ 
jednice. 

Pošto Širenje i procvat zemaljske vatrogasne zajed¬ 
nice ovisi o toploj podpori domaćih vatrogasnih druž- 
tava, to pozivljem jurisdikcije, da svim u svojem području 
postojećim vatrogasnim družtvom ovu odredbu saobće 
te da ih o potrebi udruženja u tome smjeru upute 
i uvjere te pozovu, da pristupe u vatrogasnu zajednicu. 

U Budimpešti, 5. veljače 1878. 

Tisza, v. r. 


2 

D. 

Okružna naredba kr . ugarskoga ministarstva za unutarnje 
poslove , od 17. lipnja 1869. br . to sve jurisdikcije 

u Ugarskoj i Erdelju , tičuća se rukovanja vatroredarstvenih 

propisa. 

Požari dogadjaju se najčešće za vrierue žetve i yr- 
Šitbe, pa s toga je to doba najpogibeljnije za Širenje 
požara, koji nadju n sjenu i slami dostatne brane, ote- 
goćuju znatno gašenje, a često unište svu ljetinu Čitavih 
obćina, koja postane pljenom požara. 

Da se takovim štetam predusretne, pozivam sve ju¬ 
risdikcije na Što strože rukovanje vatroredarstvenih pro¬ 
pisa u svojih okružjih, da lokalnim odnošajem primje¬ 
reno i svrsi shodno svom odluČnoŠću nuždno odrede, 
naročito pako: 

1. Krma i poljski proizvodi neka se ne smještaju 
medju i u blizini zgrada, u koliko se to učiniti može, 
već odaljeno od mjesta, pa ondje neka se mlati i vrši. 

2. Za vrieme dopreme siena, žita i slame u štaglje, 
guvna, staje i tavane, a tako i u blizini lahko upaljivih 
tvari, neka se pušenje, uporaba nesigurnih svietiljaka, 
pucanje, paljenje kriesa kao i uporaba kakova mu drago 
goriva strogo zabrani, žigice te ine vatri pogibeljne 
tvari i igračke neka se, u koliko je samo moguće, djeci 
zabrane. 

3. Nuždna gasila, gdje takova manjkaju, neka po 
mogućnosti nabave obćine, a gdje ih ima u zalihi, neka 
se drže dobro. 

4. U svakoj kući, štaglju i tavanu a tako i skla¬ 
dištu siena, slame i vatri pogibeljna goriva neka bude 
u pripravi doste vode i potrebna zaliha gasila. 

5. Dimjaci neka budu redovito i valjano čiŠćeni. 

6. Skitalice (Landstreicher) često su povod požarom, 
pa s toga valja na takove brižnim okom pripaziti, te ih 
u njihov zavičaj odpremiti. 

7. Neka se nastoji, da se u svakom mjestu, gdje lo¬ 
kalne okolnosti iole dopuštaju, ustrojavaju gasilačke čete, 
a gdje je to izvedivo, ondje, neka se takove odmah ustroje. 

8. Stanovničtvo neka se upućuje o koristi i potrebi 
osiguranja proti požaru te neka se prinuka, da svoj 
imetak osigura. 

9. Da se prigodom gradnja vatroredarstveni propisi 
strogo obdržavaju, neka se pučanstvo svakom zgodom 
na to sklone, da ne rabi vatri pogibeljnoga materijala 
za gradnju kuća i zgrada. 

10 Obćinski načelnici dužni su za vrieme požara 
osobno kod branitbe sudjelovati, a njihovim odredbam 
dužan se je svatko bezodvlačno pokoravati pod prietnjom 
kazne. (Nared. držav. mamjest. br. 16.249. od 25/7. 1808 ). 

11. Posije svakoga požara ima se odmah na licu 
mjesta preduzeti očevid, da se ustanovi uzrok požaru i 
pronadje krivac, pa kad bi se pronašao, neka se privede 
zasluženoj kazni. 

12. Za slučaj kad bi učestali paleži, neka se radi 
odredjenja prekosudnoga postupka podnese prijava mini¬ 
starstvu za unutarnje poslove. 

U Budimu, 17. lipnja. 1869. 

E. 

§. 141. zakonskoga članka XL. od god 1879. 
Prestupci u pogledu zapriečenja i širenja požara na temelju 
izdanih propisa imadu se kazniti novčanom globom do 300 for. 

Tko bi za požara u pogledu branitbe ili uzdržavanja 
reda izdane propise sigurnosti prekršio, imade se kazniti 
zatvorom do tri dana ili novčanom globom do 50 for. 

* 






20 

§. 42. zakonskoga članka XL. od god. 1879. 

Tko za požara ili poplave odredbe oblasti zaprieči 
buđ osobno ili svojom služinčadi; jer se krati dati kola, 
predprege ili ina za obranu nuždna sredstva, u koliko to 
vjerodostojnim razlogom opravdati ne bi mogao, kazni 
se novčanom globom do 100 for. 

Tko bi u označenih slučajevih druge osobe u izvr- 
šivanju pomoći sužđržavao ili odgovarao, kaznit se za¬ 
tvorom do 8 dana ili novčanom globom do 300 for. 

F. 

Naredba kr. ugar. ministarstva za unutarnje poslove od 
24. kolovoza 1810. br. 3339 na sve jurisdikcije koje su 
dužne podnašati svoje izvješće o požarnih štetah i gasilih. 

Pošto su jurisdikcije dosada svoja izvješća o požarih 
i gasilačkih spravah, koja su u statističke svrhe potrebna 
dne 31. prosinca svake godine ovamo podnašale, te pošto 
su u tu svrhu sastavljene tiskanice manjkave i nepodpune, 
to su u mjesto ovih sporazumno sa kr. ugarskim mini¬ 
starstvom za poljodjelstvo, industriju i trgovinu za bu¬ 
duću uporabu izdane nove tiskanice, u kojih se valjano 
izpunjeni stupci ne samo u statističke već i u admini¬ 
strativne svrhe rabiti budu mogli; jer će sadržati mate¬ 
rijal, kojim se bude omogućilo zaprieči ti požare odnosno 
umanjiti požarom nanešene štete, od kojih godimice trpi 
narodno blagostanje, što niesu izdane shodne naredbe. 

O tom obavješćujem jurisdikcije uz poziv, da su 
uz priloženu tiskanicu, u koju valja unašati uzroke požara y 
dužne dotične upravne obćine sastaviti izvješće nakon 
svakoga zbivšega se požara po obrazeu ./• sastavljene 
tiskanice, u koju se ima svaka obćina unieti, gdje se je 
tekom godine požar dogodio. Takovo izvješće neka se 
najkasnije nakon 80 dana, kad mine godina, na daljnje 

uredovanje ovamo podnese. Primjećuje se, da obrazac 
pod /* akoprem bi ovaj služiti imao, samo za izyješća 
požara koja, kotarske odnosno županijske oblasti godi¬ 
mice predlagati imadu, saobći i pojedinim obćinam. 

U Budimu dne 24. kolovoza 1870. 

Pavao Reiner s. r. 

G. 

Okružna naredba kr. ugar. ministarstva za unutarnje po¬ 
slove br. 47.281., o dogodivših se požarih i predloženju 
izvješća , koja su dužne sve jurisdikcije od slučaja do slu¬ 
čaja podnieti. 

Nakon ustmenoga sporazumka sa predstojnikom 
statističkoga ureda, saobćujem jurisdikcijam, da pred- 
laganje po 2 obrazea (Naredba od g. 1870 br. 87. Na¬ 
redba br. 3339 od 24. kolovoza 1870.) glede izvješći¬ 
vanja o požarih, koji su se tekom godine dogodili i koji 
su se svake minule godine sastavljenimi godišnjimi iz¬ 
vještaji ovamo podnašati imali, mogu obzirom na štednju 
radne sile izpustiti, a u mjesto toga neka se svaki poje¬ 
dini slučaj požara po obrazeu dobivene naredbe sa iz¬ 
vješćem točno amo predložio 

Budimpešta dne 22. listopada 1879. 

Po odredbi ministra: 

Gjuro Lukacs, ministar, savjetnik 

H. 

Okružna naredba kr. ug. ministra za unutarnje poslove 
br. 32706 prigodom požara i neposrednih uzroka pojavu 
požara sastaviti se imajućih zapisnika te na temelju ovih 
izdati se imajućih svjedočaba nevinosti. 

Nema dvojbe, da se blagotvorna inštitucija osigu- 
ravavnja proti požaru jedino može udomiti i u sve slo¬ 
jeve, pučanstva razširiti, kad joj bude remija Što jeftinija. 

Pošto pabo osiguravajući zavodi i družtva nizke pre¬ 
mije računati mogu ondje samo, gdje niesu izvržena po¬ 
gibelji, da osiguranje od strane pojedinaca zločinskom 
nakanom daje pristup vrelu dohodka, to imadu u sve- 
obćem interesu kao i osiguravajućih zavoda, upravne 
oblasti u koliko moguće o tome nastojati, da se osigu¬ 
ravajući zavodi od plateža i s tim skopčanih šteta uzču- 
vaju. Kako će jurisdikeijam poznato biti, plaćaja osigu¬ 
ravajući zavodi i družtva odštetne svote navadno uz 
izkazanu, po oblasti oštećeniku izdanu svjedočbu nevi¬ 
nosti, u vjeri, da su te svjedoČbe dotičniku izdane na 
temelju temeljita i savjestno provedena izviđa. Obzirom 
na to, što je tu rečeno, i obzirom, da posljedicami pa¬ 
leža ne samo osiguravajući zavodi već i javni moral 
znatno Štetuje, a s druge strane da se površnim izda¬ 
vanjem svjedočaba nevinosti pravedna kazna palikuće 
osujetiti može, pozivljem u smislu moje okružnice od 
24. kolovoza 1870. br. 3339 jurisdikciju, da u svojem 
području nalazeće se obćinske oblasti strogo uputi, da 
kod požara o neposrednih uzrocih požara (t. j. palež, 
lahkoumnost ili nemar, upala gromom i t. d.) kod sa¬ 
stavljanja zapisnika svom odlučnošću temeljito i čim prije 
iztragu provedu, pa onda istom nakon završene iztrage 
na temelju rezultata iste neka izdavaju svjedočbe nevi¬ 
nosti. Primjećuje se još, da se u županijah takove svje¬ 
dočbe nevinosti vjerodostojni i kontrole radi u svakom 
pojedinom slučaju imadu i po kompetentnom kotarskom 
sudcu podpisati. 

U Budimpešti dne 14. kolovoza 1892. 

Za ministra: 

Josip Prđnay s. r. 
državni tajnik. 

I. 

Okružna naredba kr. ugar. ministra za unutarnje poslove 
br. 49.925 o zapriecenju zavedenja na palež prekomjerno 
visokim osiguranjem. 

Pošto sam iz podnešenih, što meni, što ministru za 
poljodjelstvo predstavaka od jurisdikcija i gospodarskih 
družtava razabrao, da je sveobće mnienje, da dogodivši 
se mnogobrojni požari s toga nastaju, što osiguravajući 
zavodi po svojih tako zvanih putujućih agentih obćinstvo 
na svaki mogući način na što više osiguranje potiču, a 
to je često uzrokom prekomjernomu osiguranju, po 
tom i uzrokom paležu; i pošto u smislu §. 420. trgo¬ 
vačkoga zakona osiguranje predmeta faktičnu njegovu 
vriednost nadmašiti nesmije, i kad bi se nepoštena 
nakana kod prekomjernoga osiguranja ustanovila, tada 
takovo osiguranje nevriedi prema §. 478. citiranoga za¬ 
kona, a u slučaju kad bi se osiguranje nevaljanim pro¬ 
našlo, da se osigurana svota imade izplatiti u onom 
iznosu, kakova je vriednost predmeta u vrieme uništenja, 
a u slučaju djelomičnoga uništenja odšteta u onoj mjeri, 
za koju je cielokupna vriednota osiguranoga predmeta 
umanjena: stoga upozorujem u mojem dodatku na ozna¬ 
čene takozvane svjedočbe nevinosti, a jurisdikcije po¬ 
zivljem da pučanstvo na štetne posljedice prekomjernoga 
osiguranja sa materijalnoga kao i sa moralnoga obzira 
upozore i odlučno uznastoje, da se osiguranici u gore 
označenom pravcu od putujućih agenata u vlastitom 
interesu uklanjaju. 

Budimpešta dne 17. rujna 1882. 


Tis s a s. r. 

Vatrogastvo i narodno gospodarstvo. 


Vatrogastvo širilo se većinom iz gradova na sela. U 
selila su vatrogasci ponajviše seljaci ratari. Seljačko go¬ 
spodarstvo oslanja se na vatrogastvo, koje bi ga imalo 
čuvati od propasti i potucanja po svietu, što no rieč, 
da ne bude morao s trbuhom za kruhom. 


Evo živimo u doba, kadno se radi posvuda vrlo 
mnogo oko promicanja gospodarstvenih interesa. Raz- 
pravlja se o novčanih vjerisijskih i hipotekarnih odno- 
šajjh; za narodno-gospodarstvene svrbe ustrojavaju se 
gospodarska družtva, upriličuju izložbe i nagradjuje se 
produktivnost tla; u velike se bave uvoznom carinom, 
tarifi i radničkimi odnošaji, a mnogo se nastoji oko 
usavršivanja raznih sprava i strojeva. 

Sve se miče, da što više podigne i usavrši narodno 
gospodarstvo. Svatko, a i najsiromašniji poljodjelac brižno 
nastoji oko toga, da si unapredi gospodarstvo; i on si 
poboljšava zemljište, da mu donese čim više ploda; na¬ 
stoji da si kuću i gospodarske zgrade popravi i proti 
neprijatelju, tatu i razbojniku plotom, zidom ili kućnim 
pazioeem, psetom zaštiti te ključem i ključanicom osigura. 
Napokon si gdjetko osigura usjeve proti elementarnim 
nezgodam tuči, poplavi i t. d., pa se ne će zaboraviti 
m na to, da se plati i osiguranje proti požaru. 

Tko se na selu bavi gospodarstvom, tomu ćemo 
doviknuti, neka ne sustane, nego treba još da ustroji, 
g je ga nema, a da ga podupire i budnim drži, gdje 
ga ima, mislim naime vatrogasno družtvo. 

I ako je obćina kupila gasila, da zapremaju obćinske 
suše, treba im uvježbanih ljudi, koji će požar znati i 
moći gasiti i narodnu imovinu braniti. 

Hiljade vriednosti godimice uništuje požar, a da 
toga ne bude potreban je oprez te valja sve tako urediti, 
da se u obce požar ne bude mogao tako lako dogoditi, a 
je li pripravljen, da ga vješti i snažni vatrogasci u za- 
snutku unište. 

Svatko zna, da na selu požar može ogromne štete 
učiniti radi loših gradnja, daskom, slamom i trstinom 
pokrivenih krovova; gdje su tavani, par me i staje na¬ 
punjeni slamom i sjenom, dakle gorivim materijalom, 
tu, dakle na selu, može se reći, vatrogastvo je silna ne- 
naknadiva podpora narodnomu gospodarstvu. 

Kada su gospodaru pogorjele zgrade, njemu je onaj 
čas po gotovo uništeno gospodarstvo. Obitelj i ukućani 
ostanu bez krova, pa ako i nadju zaklonište u susjeda 
ili rodjaka, to biva ipak samo za kratko vrieme. Stoku 
smjestiti će kod dobrih ljudi, koji će ju za kratko vrieme 
prehraniti, dok si opet staju sagradi, a po najčešće biva, 
da ju uz nizku cienu proda, da ju posije opet uz mnogo 
skuplju cienu kupi. 

Ljetinu siromah kod susjeda spravi a sieno i žito 
u stogovih često ostavi na polju, gdje mu od nevremena 
propada. Pogorelcu treba novaca, pa ako nije bio osi¬ 
guran, prisiljen je na zajam, čim mu se finacijalno stanje 
znatno pogorša, pa dok si i posagradi nuždne zgrade, 
obično prodje mnogo godina, pa i zato, dok se materi¬ 
jalno oporavi. 

Da nije pogorio imao bi novaca, koji bi mu nosili 
kamate, umnožio bi si zemljište i stoku, gospodarske 
sprave i t. d. 

Izbavi li u takovom slučaju gasilačka četa susjedni 
posjed od očite propasti, tada se vidi, koliko se treba bo¬ 
jati od požara. 

U protivnom slučaju, kada požar više posjeda uništi, 
vidi se ne samo veliki gubitak narodnje imovine, već 
golema nužda propale sirotinje. Obeina je bogata uz 
imućne obćinare, u kojih je novaca, ali ona postaje sve 
siromašnijom, čim je više imetka obćinarom uništeno 
požarom. 

Taj gubitak imovine osjeća ne samo onaj nesretnik, 
koga je baš nevolja zadesila, nego i njegova obćina, pa 
i država i narod. Tko da Čuva i da brani privredu, 
posjed, kuće, stoku te ini našastar? V atrogasna 
Četa. Ova podiže i uzdržava narodno gospodarstvo pa 
s toga je takova četa i potrebna u svakoj obćini; jer 
je ona podpora narodnoga gospodarstva. Kad se u kojem 
selu požari zaprieće ili se vatra u zametku uguši, imo¬ 
vina spasi i požar pogasi, tada su izbavljeni i zahvalni 
nesretnici živi svjedoci uspješnoga rada gasilačkih četa. 

Tako se godimice od požara mogu hiljade, a često 
i milijuni spasiti, kojimi se okorišćuje narodno gospo¬ 
darstvo. 

U našem vieku ne bi smjelo biti ni jedne obćine, 
ni jednog povećeg sela bez gasilačke čete. Seljaci-po- 
sjednici imali bi stupiti u gasilačke čete, u kojih bi 
uputom naučili, kako se požar zapriećuje. Uvježbani znati 
će, kako ih valja ograničiti i svladati. 

Seljak dobiti će pojma o koristi osiguranja od po¬ 
žara, u koje danas nema povjerenja, a tako i smisla za 
uzajamni i plemeniti rad „humanitarnosti“. Vlastelin i 
i posjednik zauzet za dobrobit svojih obćinara, kao i 
za svoj vlastiti posjed, rado će stupiti u dobrovoljnu 
gasilaČku četu, jer zna, kad je pod noć zatvorio vrata 
svoje kuće, da budnim okom bdije nad njegovom djecom 
i družinom složno vatrogasno družtvo; pa i on sam bolje 
će onda vršiti vatroredarstvene odredbe u vlastitoj kući 

kao pravi vatrogasac i time će koristiti svojoj obćini i 
domovini. 


Ustrajanje i subvencioniranje dobrovoljnih 
vatrogasnih družtava. 

Do polovice ovoga stoljeća bilo je uredjeno vatro¬ 
gastvo u svih državah dosta riedko te su bile poznate 
samo zvanične i obvezne gasilačke Čete. Prve podržavale 
su obćine velikih gradova znatnimi žrtvami, a potonje 
obstojale su u mnogih državah i po manjih mjestih. 
Doskora se je pokazalo, da i veliki gradovi težko smažu 
sredstva za uzdržavanje dostatne radne snage obzirom 
na razprostranjeni teritorij grada, velikih zgrada, tvor¬ 
nica, radionica i skladišta. Sustav obveznih gasilačkih 
četa pokazao se je nedostatnim radi vrlo slabe tehničke 
vještine, i zato, što je sama zakonita obveza štetno dje- 
vala na vatrogasce. U koliko je zakonita obveza nuždna 
za indolentno pučanstvo, u toliko je pogubna za onaj 
elemenat, u kojem je i onako požrtvovne volje i uvi- 
djavnosti za uzajamnost. 

S tih temeljitih razloga pronikle su u svih kulturnih 
narodih dobrovoljne gasilačke čete, koje svojim blago¬ 
tvornim radom uspješno podupiru koli zvanične toli ob¬ 
vezatne gasilačke čete, a gdje takovih nema, stekao je 
njihov nesebični rad sveobće priznanje pučanstva. Uz to 
je sveobće poznato, da dobrovoljne gasilačke čete i sa 
čednimi sredstvi obstojati mogu i da u velike svojim 
obćinam koriste, osobito onda, ako su njihovi članovi 
proniknuti ozbiljnošću svoga uzvišenoga zvanja. Odušev¬ 
ljenje, vještina, red i zapt jesu sredstva, kojimi se po¬ 
stizava savršenost, koja bi morala resiti svaku dobro¬ 
voljnu gasilačku četu. 

Naš hrvatski narod usvojio je sustav dobrovoljnih 
gasilaČkih četa, koje se na sveobće zadovoljstvo množe 
diljem naše domovine. Taj pojav vrlo se je ugodno doj¬ 
mio svih rodoljuba, kojim je stalo do materijalnoga na- 
predka svoga naroda. Nu žalibože statistika našega 
vatrogastva predočila nam je sliku, koje utisak nemože 
nas nikako zadovoljiti. Nadpolovični broj naših gasi¬ 
laČkih Četa nema ni valjane štrcaljke, bez koje se ne 
može ni pomisliti uspješna branitba na garištu, a da i 
negovorim o cievinah i inih potrebnih pomagalih. Pri¬ 
nosi obćina u vatrogasne svrhe ne dosižu ni za uzdrža- 
vanje gasila, a kamo li za nabavu istih. Ima obćina, 
koje svojemu družtvu ne davaju ma ni novčića. Prinosi 
podupiratelja i osiguravajućih zavoda upravo izčezavaju, 
ako se uzme u obzir još i ta okolnost, da su zaostatci 
na članarini i tražbine za godinu 1891. iznosili ogromnu 
svotu od 18.999 for. dakle šest puta više, nego li su 
sva naša vatrogasna družtva od svojih obćina t. g. u 
gotovom primila. Zar je onda čudo. da uprave mnogih 
družtava i najboljom voljom nemogu svome zadatku za¬ 
dovoljiti i da mnoga požrtvovna sila podlegne u borbi 
za obstanak toli humanitarne udružbe. To bo je glavni 
razlog one mlitavosti, nehajstva, površnosti i tehničke 
nevjeŠtine, koja se često opaža u mnogom od naših va¬ 
trogasnih družtava osobito za vrieme požara. Da se pre- 
dusretne našemu vatrogastvu prietećoj pogibelji nazado¬ 
vanja, bilo bi potrebno, da naše obćinske uprave i svaki 
obćinski zastupnik o tome razmišlja, nebi li bilo ipak 
moguće, da se prigodom sastavljanja obćinskoga proračuna 
uvrsti i svotica, bud za uzdržavanje, usavrŠenje ili ustro¬ 
jenje dobrovoljne gasilačke čete, gdje takove još nema. 
Veleposjednici, posjednici i ini imućnici, koji u našem 
narodu obitayaju, stekli bi si osobitih zasluga pođupi- 

ranjem postojećih i utemeljenjem novih vatrogasnih druž¬ 
tava. Na tom još slabo obradjenom polju najbolja se 
pruža zgoda pokazati se pravim rodoljubom osnivajuć 
nova i podpomažuć zborom i tvorom postojeća već vatro¬ 
gasna družtva, unapredjujuć tim blagostanje i kulturni 
razvitak svoga naroda i domovine. 

Kao što spomenusmo, u prvom su redu pozvana 
obćinska poglavarstva, da se za stvar zauzmu. Organi 
obćinske uprave, kao pravi i iskreni te najbliži prijatelji 
svomu narodu, koji s njime živu, dobro i zlo diele, oni 
mogu, da narodu živom riečju predoče potrebu i korist 
vatrogastva; da ga upozore na silne one štete, što ih 
požari prave na narodnom imetku; da ih ponukaju go¬ 
vorom i tvorom na čovjekoljubivu dužnost, bližnjemu 
pomoći, te ih pozovu u bratsku četu, koja sjedinjenimi 
silami brani narodno dobro i požrtvovno radi u korist 
bližnjega i domovine. 

Da se olahkoti ustrojenje novih dobrovoljnih vatro¬ 
gasnih družtava izdala je naša vatrogasna zajednica 
uzor-pravila, koja preporučujemo tim većma, što sadrža¬ 
vaju sve detaljne ustanove. Služeći se ovim uzor-pravilima 
steći će privremeni odbor za ustrojenje dobrovoljnoga 
vatrogasnoga družtva skoro odobrenje vlasti za svoja pra¬ 
vila, te će sigurno i družtvo, počivajući na zdravoj orga¬ 
nizaciji, već iz prvoga početka napredovati i usavrsivati 
se za svoje težko, požrtvovno i domoljubno zvanje. 


Zemaljska strukovna učilišta i vatrogastvo. 

Odkako zakonodavstvo kulturnih naroda u novije 
doba osobitu pažnju posvećuje vatrogastvu i odkadutu 

svrhu ima već stvorenih zakona i postoje naredbe, 
znatno se umanjuju požarom nanešene štete, osobito 
pako u onih krajevih, gdje je napredno i dobro ure- 
djeno vatrogastvo; usuprot umanjuje požar narodno 
blagostanje u onih mjestih, gdje još nema vatrogasne 
čete, ili gdje je ne vješta, ili gdje postoji samo po imenu. 
To je razlog, da su u nekojih pokrajinah oblasti odre¬ 
dile, da se vatrogasna obuka predaje u strukovnih za- 
vodih, kao što su preparandije, obrtne škole i gospo¬ 
darska učilišta. Neima dvojbe, da se je ta naredba po¬ 
kazala praktičnom i to zato, što pretežni dio slušatelja 
nakon svršenih nauka i stečena osposobljenja u svojoj 
struci i onako dodje manje u gradove i mjesta, gdje se 
stalno nastani, bavec se svojim zanimanjem. Svojim zva¬ 
njem i zanimanjem steći će si doskora zavičajnost, koja 
potonja ga veže i na obćinske dužnosti, imenice, da po¬ 
sveti svoje sile javnim interesom svoje obćine. Razu- 
mjeva se v da takav u vatrogastvo upućen čovjek, u ve¬ 
like može koristiti dotičnoj obćini kod osnivanja gasi- 
lacke Čete; jer će u njem naći oblasti izkusna i povjer¬ 
ljiva savjetnika, koji će svojom vještinom i liepim pri¬ 
mjerom i ine obćinare bodriti na tako uzvišenu i rodo¬ 
ljubnu požrtvovnu djelatnost. 

Takova uredba bila bi neobhodno potrebna i za 
naš narod, gdjeno je vatrogastvo istom u razvitku i 
gdje si duh uzajamnosti još nije prokrčio put u sve 
slojeve pučanstva. 

I kod nas mogle bi se uvesti takove uredbe u ze¬ 
maljske strukovne zavode, te bi se tom novotarijom 
veoma zgodno moglo započeti u gospodarsko-Šumarskom 
učilištu u Križevcih i u požežkoj ratarniei. U tih zavo- 
dih, gdje imade liep broj slušatelja sa svih krajeva 
naše domovine, koji kroz tri godine borave u tih za- 

vodih, mogla bi se nuzgredno uvesti i obuka u va¬ 
trogastvu. 

Kako je uredjena vatrobranba temelj narodnomu 
blagostanju, to bi za cielo takova pouka u tih zavodih 
blagotvorno djelovala za budući razvitak našega vatro¬ 
gastva, osobito u seljačkom pučanstvu, koje bi se zaista 
okoristilo tom blagodati. 

Kad bi se u naših ratarnicah ustrojile zavodske 
gasilačke čete, polučila bi se dvojaka svrha tim, jer ne 
samo što bi se slušatelji zavoda uputili u svih granah 
napredne vatrobranbe, već bi se privikli redu i zaptu, 
koji bi im dobro došao u svakdanjem životu. Tako bi i 
zavod sa nuzgrednimi gospodarstvenimi zgradami i po¬ 
trebnom stokom osiguran bio za slučaj požara. 

Kako sam imao zgode razgledati zemaljsko gospo¬ 
darsko-šumarsko učilište u Križevcih, to sam upravo 
bio iznenadjen, da u tako velikom zavodu neima nika¬ 
ko ve pripreme za slučaj, da se porodi požar. Dopuštam, 
da je u gradu dobrovoljna gasilačka četa, koja je sva¬ 
kako dužna, da priteče zavodu u pomoć, kad bi se po¬ 
javio požar. Nu stavimo, dogodi li se požar u gluho 
doba noći, kad no sve spava i kad se požar u prvi mah 
opazio nebi, a da negovorim o vjetrovih osobito u 
proljeću i jeseni, i dok bi članovi dobrovoljne gasilačke 
ćete sa svojimi gasili iz gornjega grada prispjeli, to bi 
sigurno našli već znatno razprostranjen požar. 

Usuprot, kad je gasilačka četa u samom zavodu, 
tad je izključena mogućnost, da bi se požar u obće 
mogao razprostraniti, a to tim manje, jer je u nepo¬ 
srednoj blizini zgrada dovoljne količina vode. 

Vatrogastvo u vojsci. 

Nepobitna je činjenica, da se težko stiče svaka 
stečevina bud na kojem polju napredka, pa tako je i 
vatrogasna ideja izprva imala mnogo protivnika. 

Predstojnici nekojih zemaljskih strukovnih učilišta 
odlučno su se protivili tomu, da bi se obuka vatro¬ 
gastva u tih zavodih predavala, izprikom, da to nespada 
u struku dotičnoga zavoda. 

Nu kako se naobrazba na svakom polju sve to 
više širi i kako je vatrogastvo postalo specijalnom stru¬ 
kom, za koju treba naobrazbe, to su mjerodavni kru¬ 
govi uvidili, da je obuka vatrogastva u istinu koristna 
i potiebna, te je danas u mnogih državah na preparan- 
đijah, obrtnih školah i ratarnicah ta obuka obligatno 
uvedena. Liepim primjerom u tom pravcu prednjačila 
nam je Francezka. U parižku zvaničnu gasilačku četu 
uvršcuju se vojnici, nakon što su jednu godinu u vojsci 
službovali kao vatrogasci i to iz svih krajeva zemlje, 
te službuju za svieme svoje vojničke obveze. Ta uredba 
pokazala te je doskora vrlo shodnom, jer su se vojnici 
podpuno usavršili u naprednoj vatrobranbi i nakon 
svršene obveze, kad su došli u svoj zavičaj, širili su 
poput apostola tu humanitarnu ideju u svom narodu na 
sveobču korist. 

Nakon nekoliko godina opazio se je sjajni uspjeh 
tim, što je skoro u svakom mjestu dobro uredjena i 
uvježbana dobrovoljna gasilačka četa. 

U tom smjeru ima nade, da će se i u nas napre¬ 
dovati, jer je u najnovije doba, kako je poznato, naše 
ratno ministarstvo okružnicom pozvalo sva podčinjena 
sborna zapovjedničtva, kojom odredjuje, da se jedan 
dio četa uputi u elementarnoj obuci vatrobranbe. 

Tim povodom saobćilo je zapovjedničtvo četvrtoga 
sbora u Budimpešti upravi budimpeštanske gasilaČke 
čete, da će se zapovjedničtvo tehničkih četa glede pro¬ 
vedbe sa odborom staviti u dogovor i tako je pouzdane 
nade, da će se doskora obuka u vatrogasnoj struci i u 
našem vojničtvu udomiti. 

Evo tako se širom svieta svestrano uvidja potreba 
što bolje uredjenoga vatrogastva, da se poput vojske 
bori proti najljućemu neprijatelju narodnoga blagosta¬ 
nja „požaru". 


Osiguranje proti požaru. 

Neda se tajiti, da je načelo slobodnoga natjecanja 
na polju narodnoga gospodarstva već mnogu pobjedu 
slavilo i da je tiem načelom mnogi napredak polučen. 
Kako u mnogih državah odavno postoje zemaljski osigu¬ 
raj ući zavodi, to se ipak zakonodavstva tih država niesu 
odlučila, da naprečac ukinu prisilno osiguranje svojih 
državljana, kako ’su to željeli zastupnici osiguravajućih 
družtava. 

Osiguravajući zavodi svakako su važno unapredju- 
juće sredstvo narodnjega blagostanja, ter čovjeka priprave 
na nepredvidjene slučajne nezgode naravnih dogodjaja. 
Da li treba da država osiguravanje proti elementarnim 
nezgodam uzme u vlastitu upravu, o tom se dade raz- 
pravljati, a to pitanje svakako ovisi o postojećih odno- 
šajih svakoga naroda. 

U narodu, gdje se je svestrani napredak udomio, 
bolji su privatni osiguravajući zavodi već zato, što rie- 
šavaju državu znatnih s tim skopčanih tegoba i jer su 
privatne uprave znatno jeftinije od državnih. Usuprot 

pako, gdje narod još nije dosta napredno razvijen i gdje 
još neuvidja koristi od uzajamnosti, tu je svakako uputno, 
da država uzme osiguravanje u vlastitu upravu i prisilno 
osiguranje zakonito uvede, naročito proti požaru, tuči 
i pošasti. 

Nisam kompetentan suditi o načinu osiguranja, 
već želim upozorit narod na korist i potrebu, da si uz¬ 
drži težko stečenu imovinu od elementarnih nezgoda, 
naročito požara. 

Statistika požara u našoj domovini izkazuje ogromne 
svote, koje niesu bile osigurane, pa tako mnogi nesretnik 
nakon požara postane prosjakom na teret svojih obći- 
nara, a svakako i na štetu države. 

Koji je tomu uzrok, da se veći dio našega naroda 
upravo uklanja bud kakovu osiguranju i da s velikim 
nepovjerenjem susreće svakoga, koji bi ga na to hotio 
uputiti ? 

Naš seljak mnije, pače da bi ga nesreća požarna 
snašla upravo onda, kada bi svoje zgrade osigurao proti 
požaru, ili se pako izpričava time, da i onako nebi ništa 
dobio, kad bi i pogorio; ili opet, da u tu svrhu ne- 
smaže novaca. 

To pitanje u nas je tim važnije, što se pretežni dio 
našega naroda bavi agrikulturom, pa mu je s toga imo¬ 
vina više izvržena elementarnim nepogodam, nego li u 
onih zemljah, u kojih se narod pretežito bavi industrijom 
svake ruke. 

S toga scienim, da je sveta dužnost svih i svakoga, 
koji medju seljačkim narodom živi, da shodnim načinom 
uznastoji sklonuti neuki narod, da svoju sirotinju osigura. 
U nas su privatni osiguravajući zavodi na dobru glasu, 
pa osiguravaju uz dosta umjerene ciene. Kad bi naš puk 
osiguravao samo svoje zgrade, on bi se doskora uvjerio 

o potrebi i koristi ove blagotvorne uredbe te bi sigurno 
uz svoje zgrade počeo osiguravati pokućtvo, gospodarski 
nared, stoku i usjeve. 

Tada se nebi narod imao toliko bojati, kad opazi 
gusti dim ili plamen u blizini svoga posjeda, a ni tma¬ 
stih oblaka, koji priete, da će mu uništiti ljetinu; znao 
bi on, da je ipak zaštićen od nevolje i posvemašnje 
propasti. 

S toga pravi rodoljub ima i o tom nastojati, da i 
hrvatski narod toli blagotvorno djelujuću instituciju osi¬ 
guravajućih zavoda i vatrogasnih družtava svestrano pri¬ 
ljubi, kako to opažamo kod drugih naprednih naroda, 
gdjeno bujno uspjeva narodno gospodarstvo i blagostanje; 
tada bi se i u nas za cielo umanjio broj onih nesretnika, 
koji su uslied požara ili zračnih nepogoda pali na pro¬ 
sjačku palicu. 


Osiguravajući zavodi napram vatrogasnim 
družtvom u Hrvatskoj i Slavoniji. 

Hrvatsko-slavonska vatrogasna zajednica radila je 
već nekoliko godina o tome, da sastavi statistiku o stanju 
postojećih vatrogasnih zavoda u našoj domovini. Izprva 
nije bila sretne ruke, jer se u nas još nije uvažavalo, 
od kolike je koristi statistika na svakom kulturnom polju. 
Statistika je ona silna poluga, kojom se mane i nedo¬ 
statci uklanjaju a poboljšice i savršenost postizava. Nu 
prošle godine podje zajednici ipak hvalevrijednim posre¬ 
dovanjem zemaljskih oblasti za rukom, ako već ne pod- 
puno, to svakako približno ocrtati stanje vatrogastva 
Hrvatske i Slavonije. Podatci ove statistike pokazuju 
nam, da ni treći dio obćina u našoj domovini neima 

gasilačke čete, a tako da i pretežni dio gasilačkih četa 
neima dovoljnu količinu potrebnih i valjanih gasila. 

Uzrok toj nevolji tražiti nam je u pomanjkanju po¬ 
trebnih novčanih sredstava. Redoviti prinosi obćina tako 
su neznatni, da jedva dosižu za uzdržavanje, nekmo li 
za nabavu gasila; prinosi plaćajućih članova poka- 
zuju ogromni zaostatak, a darovi osigurajućih družtava 
tako su neznatni, da ih nije vriedno ni spominjati. Zar 
je onda čudo, da samo gdjekoje vatrogasno družtvo kao 
takovo u istinu obstoji a svoj obstanak zahvaljuje jedino 
uvidjavnosti riedkih domoljubnih dobrotvora? . . 

Veći dio družtava samo po imenu živi, pa uz naj¬ 
bolju volju pojedinih izvršujućih članova nemože se 
usavršiti, a tim i svome zadatku zadovoljiti. Kako se 
iz ove statistike razabire, to deset vatrogasnih družtaya 
godine 1890. od svoje obćine nije dobilo ma ni novčića, 
a sa prinosi podupirajućih članova jedva bi se namirili 
troškovi za čišćenje i popravak gasila. Priznati će svatko, 
da naše obćinske uprave imadu velikih zadataka i te¬ 
reta, pa da često težko smažu najnuždnija pokrića, ali 
svakako nebi smjele ovu po uzdržavanje narod njega bla¬ 
gostanja toli potrebnu instuciju tako susretati. Dobrom 
voljom može si i najsiromašnija obćina barem jednu 
valjanu štrcaljku pa bilo i na obročno odplaćivanje 
nabaviti, već s toga, što je neobhodno nuždna za javnu 
sigurnost. Nepojmivo je držanje osiguravajućih zavoda 
prema vatrogastvu; ta upravo ovi zavodi imadu najeću 
korist od vatrogasnih četa. Ima doduše hvalevrieđnih 
iznimaka kao što je to naš domaći zavod „Croatia“, 
koji svakom zgodom siromašna vatrogasna družtva rada 
podupire, a dokazao je to i svojim zaključkom od 
23. listopada godine 1891. da je pripravna podpomagati 
u zemlji svakolika vatrogasna družtva sa godišnjim 


stalnim prinosom od 2% čiste uplaćene premije svih 
onih osiguranja, koja sklopi uplivom odnosnoga vatro¬ 
gasnoga družtva u mjestu njegova sjedišta. Ovaj za¬ 
ključak ravnateljstva „Croatie* stupio je u kriepost 
1. sieČnja 1892. Pa kako se taj još mladi naš zavod 
mogao odlučiti na takovu susretljivost, zašto to nebi 
učinili i stariji zavodi, kojih dioničari beru znatne divi¬ 
dende? U svih zemaljah. — izim Ugarske — zakonom su 
obvezani osiguravajući zavodi stanoviti postotak od či¬ 
stoga dobitka davati u vatrogasne svrhe. Takovu potrebu 
uvidio je i fmancialni odbor gradskoga zastupstva u 
Budimpešti, predloživ gradskomu zastupstvu, da usvoji 
predlog, da osiguravajući zavodi, poslujući u glavnom 
gradu doprinašaju od svakih 1000 for. osigurane vried- 
nosti 10 nvč. u svrhu uzdržavanja gradske zvanične ga¬ 
silačke čete. Gradsko zastupstvo ne samo da je jedno¬ 
dušno usvojilo taj predlog, već je u svojoj skupštini, 
držanoj dne 1. veljače t. g. zaključilo, da se predstavka 
podnese visokomu kr. ministarstvu s molbom, da se taj 
zaključak protegne na cielu zemlju. 

Tim bo nastala je opravdana nada, da će se ovo 
vrlo važno pitanje doskora povoljno riešiti i po naše 
vatrogastvo. 


Materijalne neprilike u našem vatrogastvu. 

Žalostna a podjedno i čudnovata je činjenica, da se 
u našoj domovini težko i sporo krči put vatrogasnoj 
instituciji. 

Mnoge se potežkoće ukazuju prigodom osnivanja 
dobrovoljnih vatrogasnih družtava, a kad se već i ustroje 
onda jim se je boriti za obstanak, naročito kad uztre- 

baju bud novu štrcaljku, buđ ljestvu, cieyiue ili koje 
mu drago pomagalo. 

Mnoga vatrogasna đružtva neimaju ni valjane štr¬ 
caljke bez koje se ipak uspješna obrana na garištu ni 
pomisliti nemože. 

Neka se tome nitko nečudi, kada nastanu potežkoće 
s pomanjkanja „novčanik sredstava« u seoskih obćinah; 
jer tomu je često uzrok pravo siromaštvo, a gdje kad 
i protivština neukih seljaka, koji neuvidjaju koristi od 
vatrogastva, dok ih nije snašla golema nesreća. 

Nu slične potežkoće opažaju se žalibože i u naših 
grad ovih. čitali smo u „ Vatrogascu kako je naše naj¬ 
starije vatrogasno družtvo u domovini nekoliko puta pri¬ 
godom požara mjerodavne faktore osobno uvjerilo, da se 
štrcaljkami zastarjela sustava, dakle kako se u obće zna, 
strcaljkami težkimi i trošnimi uspješno požar ni ograničiti 
nekmoli pogasiti nemože. 

Uza sve to, što su i javna glasila potrebu nabave 
novih štrcaljaka izticala, trebalo je više godina, dok se 
je želja vatrogasnomu družtvu izpunila. Da li bi se bila 
ta skromna želja i danas izpunila, da nije pripomogao 
novi gradonačelnik sa nekoliko uvidjavnijih gradskih 
zastupnika? 

Takovi slučajevi niesu osamljeni; ta u broju 3. 
„Vatrogasca« o. g. nadjosmo dvie predstavke, koje je 
dično karlovačko vatrogasno družtvo podnielo svomu 
gradskomu poglavarstvu odnosno zastupstvu, pa koje su 
žalibože ostale .... glasom vapijućega u pustinji. 

U prvoj predstavci navadja se nedostatna staro¬ 
drevna uredba uzbuda prigodom požara, pa se gradsko po¬ 
glavarstvo opetovno umoljava, da u interesu uspješne 
branitbe dozvoli stanovitu svotu, kako bi se barem čast- 
nici, trubljari, zvonar i gradska stražara spojili elek- 


r 


39 

tričnimi budili, kojimi bi se omogućio brz i svestran 
uzbud gasilačke čete; ta ova bez budila i nza sadanji 
uzbud treba kad što po tri četvrta sata dok uzmogne 
početi rad na garištu. A dok ta priprava traje naravno 
da oganj pali, što zahvati. Kako je brza dojava požara 
odlučna i za zvaničnu gasilačku četu, to je obće poz¬ 
nato, kud i kamo nuždnija je ona za dobrovoljnu gasi¬ 
lačku četu, koje su članovi odaljeni od gasilane? Da se 
požar svlada, odlučno je prvih 5—10 časova. Požar 
valja u obće u zasnutku ugušiti. To je glavno 
pravilo, na koje i Deželićev „Obučevnik« polaže najveću 
važnost kod ciele branitbe čim je to prvo doba prošlo 
bez pomoći, onda nastaje već borba za ograničenje; jer 
se je dotle požar obično već znatno razširio. A nevolja 
je gotova, ako se pridruži nestašica vode ili pomanjkanje 
radnih sila. 

Zatupstvo slob. kr. grada Karlovca u svojoj skup¬ 
štini od 11. prosinca 1893. nije moglo toj molbi udo¬ 
voljiti; jer da prema mjestnim prilikam nebi to izvedivo 
bilo, pa ni obzirom na promjenljivost stana članova 
vatrogasnoga družtva. 

Gradsko zastupstvo mnije, da bi se molbi vatro¬ 
gasnoga družtva moglo bez oklevanja udovoljiti, kad bi 
vatrogasno družtvo uvelo stalnu noćnu stražu, i to na 
stanovitom mjestu, koje bi se tada moglo spojiti sa 
gradskom viećnicom. 

Ali ta stalna noćna straža nebi za cielo bila tako 
brojna, da bi dovoljna bila, da pojuri na garište i da 
požar gasi a bez pomoći vatrogasnih častnika i ostalih 
drugova. Svakako bi i ove trebalo pozvati k vatri, dakle 
trebalo bi jih vatrojavom uzbuditi, a to je ono, za čim 
teži dobrovoljno družtvo karlovačko u interesu grad¬ 
skoga stanovničtva. 

Misao gradskoga zastupstva donekle je dakako oprav¬ 
dana; neima bo dvojbe, da bi noćna vatrogasna straža 
u velike podigla sigurnost gradu Karlovcu proti požaru, 
takova se je uredba već u mnogih mjestib pokazala vrlo 
koristnom. 

Nu mi poznavajući prilike vatrogasnih uredaba u 
našoj domovimi moramo žalibože priznati, da je gotovo 
nemoguće kod nas uvesti noćnu vatrogasnu stražu, jer 
naš narod u vatrogastvo nepolaže onu pažnju i ozbilj¬ 
nost, koja ga pravom ide. Meni doduše nije poznata 
nijedna dobrovoljna gasilačka četa u domovini, kojoj 
bi bilo pošlo za rukom tu koristnu uredbu udomiti. Na¬ 
pokon to bi se doduše dalo i moglo provesti ali samo 
u novo ustrojenih vatrogasnih družtvih, nipošto pako 
u dobrovoljnoj gasilačkoj česti koja obstoji skoro 28 go¬ 
dine. Ovdje bi se bez sumnje naišlo na razne potežkoće 

i to ne samo kod gdjekojih članova, već i njihovih 
obitelji. 

Svemu tomu doskočilo bi se uvedenjem budilnih 
zvonova induktivnom strujom, što je vrlo jednostavno 
a nije skupo. 

Trošak premještenja budilne postaje tako je nez¬ 
natan, da o tome nije vriedno ni govoriti. Obratno pako 
korist je neprocjeniva; jer se dan i noć može gasilačka 
četa u času uzbuditi, kadgod je treba; tek onda će 
se gradsko zastupstvo uvjeriti kakova je blagodat dobar 
uzbud gasilačke čete, kada se što-no rieč u horu može 
sazvati i prispjeti na mjesto, gdje je buknuo požar. 

Drugu molbu, da se nabavi vodonoša, stigla je 
jednaka sudbina uzprkos valjanim razlogom, koje je na¬ 
velo vatrogasno zapovjedničtvo iz vlastita izkustva. Štr¬ 
caljke, što jih vatrogasno družtvo karlovačko rabi, sta¬ 
roga su kova i sustava sa nepristupnimi škuljevi, a vrlo 

osjetljivi od nečiste vode. Takovi strojevi niesu oslonivi 
i rada zataje, radeći mutnom nečistom ili pjeskovitom 
vodom. Usljed nepristupnosti škuljeva kada zapnu, ne- 
preostaje ino već sav stroj razstaviti i zaprieke ukloniti. 
Nu za to na garištu nema vremena; oganj neće da 
počeka, a posao je taj skopčan sa velikim gubitkom 
vatrogascu dragociena vremena. 

Tu dakle nepreostaje ino već žrtvovati potrebnu 
svotu za dobar i osloniv stroj vodonošu, kojim se 
olakšava i omogućuje sigurna i dostatna dobava vode 
onim starim štrcaljkam; one bi tada doista dobavljenom 
vodom iz rieke Kupe dobro radile. Valjani stroj vodo¬ 
noša dobro će doći kad uztreba i za neposredni juriš 
na vatru, jer se može njim raditi, kao i sa svakom 
drugom dobrom štrcaljkom. No iz izkustva se zna, koliko 
i kako je to pogubno za gasilačkn četu, kada se na 
svoje štrcaljke zanaša i pouzdano oslanja, a onda ju u 
najgorem momentu izdadu! Ta vazda lebdi u strahu 
Što će učiniti, ako Štrcaljke zataje na garištu, pa na¬ 
stane poremećenje, koje se tako lahko i brzo ukloniti 
nemože. . . 

U takovom slučaju ne samo da je gasilačka četa 
izpostavljena ruglu, kojim ga obično susreće obćinstvo, 
već je tim često skopčana i velika šteta ljudske imovine; 
taj gubitak znatno nadmašuje za vatrogastvo uložene 
žrtve. 

Bilo bi u interesu svake obćine, da njezini zastupnici 
posvećuju vatrogasnoj četi što veću pažnju, dajući sredstva 
za nabavu nuždnih gasila, kojimi će se moći sigurno i 
uspješno svladati pojavivši se požar. 

To vriedi za svaku obćinu, naročito za ona sela, 
trgovišta i gradove, koji su već često od požara na¬ 
stradali. 

Pomozimo i našemu vatrogastvu. 

Liepa je zamisao, koju potaknu naša vatrogasna 
zajednica, kadno je zaključila, da se god. 1891. prigo¬ 
dom jubilarne gospodarsko-šumarske izložbe u Zagrebu 
drži prvi strukovni tečaj za hrvatska i slavonska vatro- £ 
gasna družtva. Taj se pokaza u istinu po naše vatro- ( 
gastvo vele koristnim. Zna se, da je uvede nje svake 
novosti skopčano raznimi potežkoćami; tako je bilo i 
onom zgodom; nu sve su svladane; jer je vis. kr. zem. 
vlada dala pođporu a pripomogli su riedki ustrajni mu¬ 
ževi, da se je zamisao u istinu oživotvorila. 

Poslie toga tečaja dodjoše mnogi protivnici vatro¬ 
gastva do uvjerenja, da se lih tomu tečaju ima zahva¬ 
liti, što se je eto u kratkom razdoblju od god. 1891. ; 
do danas broj dobrovoljnih vatrogasnih četa u našoj 
domovini znatno umnožao. 

Ne bi istinu rekli, da uztvrđimo, da se je tim 
jednim tečajem naše vatrogastvo usavršilo, jedno već ni 
zato, Što je bio broj slušatelja (106) za naše odnošaje 
doduše dosta velik, ali vrieme od 12 dana zaista pre-, 
kratko, a drugo, onda je smetala obuci donekle i sama 
izložba; njoj su bo slušatelji, došavši iz svih krajeva do¬ 
movine, posvećivali osobitu pažnju glede raznih grana 
narodnoga gospodarstva. Nu uza sve to prokrčiše slu¬ 
šatelji u narodu to uvjerenje, dajeuredjeno vatrogastvo 1 , 
za uzdržanje narodnoga blagostanja u istinu nuždno i 
koristno. Tim je već položen temelj dalnjemu razvitku 
našega vatrogastva. Onaj liepi uspjeh mora nas poticati, 
da nastavimo započeto djelo, i da ne gubimo vrieme, 
da nam ono izčezne, česa smo se jedva dovinuli. 
S mnogih miesta stižu upiti toli od obćinskih oblasti, 


koli od vatrogasaca i posebnika, da li će se naskoro 
opet držati vatrogasni tečaj? gdje? i u koje vrieme? 

Kako bi se opet vatrogasni strukovni tečaj, pa da 
i nema izložbe, mogao upriličiti? Dalo bi se to bez 
znatnih materijalnih žrtava polučiti. Za takovu pouku 
potrebne su štrcaljke raznih sustava, a tako i raznolika 
izbavila i pomagala, koje bi na dobru glasu tvorničari 
već u svom vlastitom interesu bili pripravni bezplatno 
ustupiti; jedini troškovi bili bi doprema i odprema. 

Radi što manjega troška za slušatelje nije upravo 
nuždno, da se vatrogasni strukovni tečaj drži vazda u 
Zagrebu, mogao bi se izmjenice držati i u drugih gra- 
dovih Hrvatske i Slavonije. Broj slušatelja bio bi da¬ 
kako manji, nu tim bi se dobilo to, da se slušatelji 
svestranije i što temeljitije nauče, što bi im se kazalo i 
pokazivalo. Na takav tečaj valjalo bi izaslati vrstne i 
za vatrogastvo zauzete muževe, koji bi se toj humani¬ 
tarnoj idei svom ozbiljnošću posvetili. Slušatelji vatro¬ 
gasnoga tečaja imali bi se porazdieliti u dvie skupine: 
u prvoj bili bi za naobrazbu za podčastnike, a u drugoj 
za častnike. Naukovno vrieme za prve neka bi se usta¬ 
novilo na 12, a za druge na 24 dana, uz uvjet, da se 
u častnički tečaj primaju samo oni slušatelji, koji pod- 
Častnički izpit dobrim uspjehom polože. 

Silni veliki požari, koji su ovoga proljeća u mno¬ 
gih krajevih Ugarske, Hrvatske i Slavonije znatne die- 
love narodnje imovine uništili, poučiše mjerodavne kru¬ 
gove, da izdane naredbe, koje se ne provadjaju, a tako 
ni u obćinskih sušah smještene štrcaljke i gasila, na¬ 
bavljena znatnimi žrtvami obćinara, koje nitko ne umije 
u redu držati ni u odlučnom času rabiti, nijesu valjan 
uztuk proti silnomu elementu — požaru. To uvjerenje 
imade i ugarsko ministarstvo, pa je zato 24. travnja 

1893. sazvalo enketu strukovnjaka; ta rečenoga dana 
pod predsjedničtvom državnoga tajnika Julija grofa An- : 
drassj-a zaključi: da se za ugarska dobrovoljna vatrogasna 
družtva kao prijašnjih tako i ove godine drži zemaljski 
vatrogasni tečaj počam od 19. srpnja do uključivo 11. 
kolovoza t. g. u Budimpešti. Nema dvojbe, da bi već 
obzirom na razvoj i napredak kulture u glavnom gradu 
Zagrebu, i kod nas po slušatelje strukovnoga tečaja bilo 
najprobitačnije, da se za ovaj drži i od nas u glavnom 
gradu, ali gledom opet na siromaštvo naših ljudi, voljnih 
se posvetiti vatrogastvu, treba pogotovo raditi poput 
apostola, koji niesu čekali ljude, dok ih ovi potraže, da 
čuju apoštolski nauk, nego su oni išli medju ljude i 
učili ih kršćanski nauk. 

Na ugarskoj enketi čuli su se još razni predloži o : 
poboljšicah i usavršivanju domaćega vatrogastva, naro¬ 
čito o naobrazbi gasilačkih četa. 

Izim te ministarske enkete razvi i središnji odbor 
ugarske vatrogasne zajednice osobitu djelatnost. Medju 
raznimi zaključci nalazi se i taj, da se strukovnjak va¬ 
trogastva g. Baranj izašalje na vatrogasni kongres en- 
glezke vatrogasne zajednice, koji će biti 12. —17- lipnja 
t. g. na zemaljski trošak, neka se upozna sa svimi no- 
vostmi napredne vatrobranbe. Na takovo izaslanstvo 
mi Hrvati ne smijemo ni pomisliti; jer mi bogataša, j 
vatrogasnih mecena nemamo, a od vlade se nemože oče-; 
kivati svaki trošak. 

Bavarska, najstarija do sada nam poznata vatro¬ 
gasna zajednica, slavi ove godine 25-godišnjicu svoga 
obstanka dne 20.—24. srpnja t. g. u Monakovu. Tom 
zgodom uz rečenu proslavu upriličuje veličajnu stru¬ 
kovnu izložbu gasila, izbavila i pomagala, ter javnu 
vježbu, kod koje će svi monakovski vatrogasci — njih 

1000 na broju — zajedno raditi. Pokroviteljem te iz¬ 
ložbe jest sam vladalac, t. j. vladajući princ Luitpold. 

Kako je Bavarska u obće koljevkom vatrogastva, 
iz koje no se je uzgojila i proširila vatrogasna inštitu- 
cija u sve prosvjetne države, ter sudeć po pripravah 
raznih vatrogasnih zajednica, biti će ta riedka inter¬ 
nacionalna svečanost i izložba jakom polugom usavr- 
šenju napredne vatrobranbe, zato bi u sveobćem inte¬ 
resu bilo, da se i naši prvaci vatrogastva tom zgodom 
okoriste. Središnji odbor vatrogasne zajednice umoli kr. 
zemaljsku vladu, da ovamo, jer je s manjim troškom 
skopčano nego li englezki kongres, izašalje revna va¬ 
trogasca, koji bi se umio i hotio okoristiti onim, što bi 
u Monakovu čuo i vidio, da posije kod nas širom do¬ 
movine podučava u vatrogasnom napredku. 

Iza bavarske izložbe sliedi internacijonalni sama¬ 
ritanski kongres, koji će se držuti 8.—10. rujna t. g. 
u Beču. Na učestvovanje toga prvoga samaritanskoga 
kongresa pozvane su sve vatrogasne zajednice, pa kako 
je vidarstvo neobhodno potrebno u svakoj gasilačkoj 
četi, to nema dvojbe, da će se vatrogasci svih naroda 
u što većem broju tomu pozivu odazvati. I onamo će po 
svoj prilici koji naš strukovnjak, dakako o svom trošku, 
jer hrvatsko-slavonska vatrogasna zajednica nerazpolaže 
glavnicami. 


Požari i njihove posljedice. 

Tužne viesti o velikih požarih, što no stižu iz mnogih 
krajeva domovine, upućuju ne samo mjerodavne faktore, 
već i svakoga iskrenoga domoljuba, da ozbiljno razmišlja 
o tome, koji je tomu uzrok i što bi se imalo činiti, da 

se tomu po narodno blagostanje vele Štetnomu pojavu 
na put stane. 

Napredni narodi došli su već davno do uvjerenja, 
da se tomu zlu jedino može doskočiti valjalimi gasili, 
dobro uvježbanom gasilačkom četom i dostatnom zalihom 
vode, koja ima biti vazda u pripravi; osim toga potrebne 
su u stanovitih okolnostih i razne mjere opreznosti. 

To uvjerenje usvoji i naša vis. kr. zem. vlada, kad 
je godine 1887. okružnicom od 30. ožujka godine 1891., i 
pozvala sva obeinska poglavarstva Hrvatske i Slavonije,' 
da uznastoje prvomu hrvatskomu vatrogasnomu strukov-t 
nomu tečaju, koji je držan za vrieme jubilarne gospo -\ 
darsko-šumarske izložbe u Zagrebu, izaslati uz pripomoći 
obćinske blagajne vrstne vatrogasce. 

Uvažio je tu potrebu i hrvatski narod, te su se 
nakon toga vatrogasnoga tečaja znatno počele ustrajati 
dobrovoljne gasilaČke čete u mnogih krajevih naše do-1 
movine. 

Nu uza svu tu uvidjavnost pokaza se nedostatnost 
time, što manjka ona ozbiljnost, bez koje se savršenoj 
vatrogastvo ni pomisliti nemože. Ponukom oblasti i riedkih 
domoljuba, ustroji se gdjekoja gasilačka četa, koja neima 
ni valjale štrcaljke, a kamo li drugih mnogovrstnih ga¬ 
sila, pa se mjesto tih nabavljaju svečana odiela i razni 
nuzgredni predmeti, bez kojih bi se barem u početku 
sasvim lako biti moglo. Premda bi trebalo ponajprije! 
misliti na nabavu dostatne količine cievi nosilica, zapi- 
njača i preseka, za nabavu vode i toli potrebnu strukovnu 
obuku. Castohlepje, površnost obuke, a često i pomanj-j 
kanje nuždnih sredstava, to su one rane, na kojih žalibože 
pretežni dio naših dobrovoljnih gasilačkih četa boluje. 

Radikalni liek toj nevolji tražiti nam je u valjanom! 
uzakonjenom gasniku, zakonu glede prinosa osigurava¬ 


jućih zavoda u vatrogasne svrhe, a tako i ustrojenjem 
zaklade za podporu u službi oboljelih i unesrećenih vatro¬ 
gasaca, njihove obitelji i siročadi. 

Bez tih sredstava neima izgleda, što skorijoj po- 
boljšici i usavršenje našega domaćega vatrogastva; jer bez 
ovih niti rad naše vatrogasne zajednice niti pojedinih 
njezinih prvaka vatrogasaca nemože uspjeti. 

Kad bismo dobili gasnik za kraljevinu Hrvatsku i 
Slavoniju, tada bi se omogućila provedba racionalnoga 
vatroredarstva i stim spojena vatrogastva, bez kojega se 
narodno blagostanje i borba proti elementarnim nezgodam 
i požaru težko dade uzdržati. 

Vojničtvo se za obranu države u svih naroda sve 
to više množi i usavršuje, razdieljeno u razne vrsti, kao 
što je stalna vojska, domobranstvo i pučki ustanak, a 
to zato, da ih neprijatelj nezateče nevješte i nepripravne. 

Istu važnost polažu drugi narodi u obranu narod¬ 
noga blagostanja, ustrejavajuć zvanične, plaćene, obvezne 
i dobrovoljne gasilačke čete; ne žale pri tom materialnih 
žrtava, koje godimice zanj žrtvuju. 

To je polje u našem narodu još slabo obrađjeno, 
a bilo bi zaista Častno i zahvalno za svakoga domoljuba, 
koji bi bud čime pripomogao, da se i naše vatrogastvo 
podigne do one savršenosti, da bude bedemom proti 
silnomu elementu, požaru, koji hametom uništi težko 
stečeni imetak naših biednih pogorelaca. 

Požari od groma. 

Naše novine danomice donašaju viesti o požarih, 
kojih žalibože ima mnogo i u mnogih mjestih naše do- 

movine. Medju timi sačinjavaju znatan postotak takovi, ; 
koje je prouzročila upala od groma. 

Statistično je dokazano, da je broj oluja a tim i 
prouzročenih požara u austro-ugarskoj monarkiji od 
godine do godine sve to veći. To je i povod, da su j 
strukovnjaci posvetili tomu po narodno gospodarstvo toli 
štetnomu pojavu osobitu pažnju, ne bi li se to zlo, ako [ 
se već neda ukloniti, a to da se bar donekle smanje od 
tuda nastajuće težke posliedice. Na temelju izkustva i 
statističkih podataka dodjoše stručnjaci do nepobitnog 
uvjerenja, da se tomu zlu može predusresti jedino upo- \ 
rabom stručno i valjano izvedenih munjovoda. Toj ^ 
grani umjetnoga obrta nedaje se u nas ona pažnja, koju 
sa strukovnoga gledišta u istinu iziskuje. 

U nas je običaj, da bez ikakova nadzora gradnju 
munjovoda izvadjaju obrtnici, koji o fizici i elektroteh¬ 
nici ueimadu ni pojma, pa tako nije ni čudo, da mnogi ; 
munjovodi ne samo da neimaju nikakove vriednosti, j 
usuprot da znatno povećavaju pogibelj ne samo za do- j 
tičnu zgradu, već i za okoliš. Osim toga mniju mnogi 
posjednici, da je dovoljno-, da su hvatala munjovoda 1 
nad krovom njihove zgrade, bio taj gradjen kako mu 
drago i da mu netreba strukovnoga nadzora, pokusa i 
zgodno vrieme možebitnih popravaka. 

Valja znati, da gradnja munjovoda iziskuje skroz * 
strukovne sile i da valjanost munjovoda ovisi o točnih 
tehničkih izmjerah visine i širine same zgrade, nadalje o 
valjanom gradivu, naročito pako o poznavanju tla zemlje. 
Ova potonja je odlučna glede osloniva zemljo voda. ču¬ 
veni na tom polju strukovnjak Hellman tvrdi, da jedino 
tlo zemlje odlučuje za dobar zemljovod i kaže medju 
ostalim ovo: 


49 


Pogibelj obično nastaje uslied raznolika tla zemlje, 
a iznaša kod vapnene 0*3°/ 0 , laporine 0*5°/ 0 i glinjače 1 8°/ 0 , 
pjesnate 2 , 5°/o> žutice 6T°/ 0 i prema tomu valja se rav¬ 
nati prigodom gradnje zemljovoda. Kad je već munjovod 
izgradjen, treba ga potanko prokušati munjo vodno-po¬ 
kusnim strojem. Taj pokus neka se svakako svake druge 
godine ponovi. 

Koliko mi je poznato, u nas se za te opreze nitko 
nebrine. Mnoga željezna munjo vodna hvatala tako je zub 
vremena uništio, da na vrhuncu ni pozlate ni platine 
neima. Provodne žice, osobito, starijih munjovoda, nisu 
u jednom komadu od bakrenih žica, već od željeza sa 
više dielova, koji su spojeni vijci. Ove potonje često 
obuhvaća hrdja, da o valjanom spoju sa zemljovodom 
nemože biti govora; isto tako biva i sa zemljovodi, koje 
hrdja obično djelomice ili sasvim uništi. 

Nije ovim redkom svrha, upućivati, kako valja gra¬ 
diti dobar munjovod. To je stvar elekrotehnika, a kano 
vatrogasac htjedoh samo upozoriti na one mane kod 
munjovoda, iz kojih često potiču požari; i jer znam, da 
u mnogih državah obstoje valjane zakonite uredbe glede 
strukovnoga nadzora munjovoda po oblasti, bili ovi na 
javnih ili privatnih zgradah. 

Zanimivi su i statistički podatci kraljevine Ugarske 
od god. 1890. gdje su mjeseca srpnja, kolovoza i rujna 
bile 22 oborine. Tada je od groma 21 osoba nastradala 
životom, a 7 ih je težko ranjeno, dočim su od groma 
upaljene i požarom uništene 52 zgrade. Kako je udarac 
groma i za ljudski život često pogibeljan, to se u obće 
zna, s toga hoću, da nekoje važne opreze, kojih se je 
dobro držati, ovdje spomenem na sveobću korist. 

Da se ukloniš pogibelji, koja ti prieti zdravlju i 
životu za oluje, pazi na sliedeće: 

1. U ustanovili za vrieme oluje zatvori sve prozore 
i vrata, da zapriečiš propuh; 

2. ukloni se provodnim kovinam, žicovodu itd.; 

3. nezadržavaj se uz otvorene dimovode, već gledaj 
da budeš vazda u sredini sobe; 

4. na ulicah i medju nasadi (drvoredi) kad te snadje 
oluja, hodaj vazda po sredini; 

5. u predielih, koji su u ravnini, osobito je opasno, 
za vrieme oluje bježati ili naglo voziti se, osobito kad 
je više ljudi zajedno; 

6. nezaklanjaj se nikada pod stablo drveta, dok 
biesni oluja; 

7. kad te zateče oluja izvan kuće, pa kad bi uza 
se imao bud kakovu kovinu, odloži ovu podaleko od sebe, 
dok nemine oluja. 


Požari slamom pokrivenih krovova. 

Riedko se sgadjaju požari u državah, gdje je vatro¬ 
gastvo zakonom uredjeno ili gdje su gradjevni redovi 
barem tako udeŠeni, da se je uzeo obzir na napredni 
duh i zahtjeve vatrogastva; ondje bo oblasti strogo 
bdiju nad tim, da se zgrade ne pokrivaju lako upaljivim 
materijalom. 

Na selu u našoj domovini opekom pokrivene zgrade 
upravo su riedkost, pa ako je već kuća pokrivena opekom, 
onda su za cielo gospodarske zgrade ponajviše pokri¬ 
vene dašćicami, trstinom i slamom. Požari slamom po¬ 
krivenih krovova, ne samo da su veoma pogibeljni radi 
lahke upaljivosti i brza širenja poletušicom vatrom, koja 

na daleko zahvaća sve, što se u obće samo upaliti i go- 
riti može, već ih je težko ograničiti i pogasiti. 

Gašenje tih požara te uzdržavanje prometne sigur¬ 
nosti iziskuje osobitu pažnju i opreznost, naročito kada 
gori slamom, pokriven krov u mjestu, gdje je veći dio 
zgrada pokriven slamom, dašćicami ili trstinom. 

Kada se upali slamnati krov, tada plamen obično 
zahvati munjevnom brzinom vez, kojim je slama pričvr¬ 
šćena o letve ; tako se smakne sa krova i na obbiju 
strana zgrade zatrpa prozore i vrata. Tim ne samo da 
onemogućuje ulaziti i izlaziti iz goruće zgrade, već pre¬ 
nese požar odmah u unutarnje prostorije, prieteć tako 
životu ljudi i životinja, nalazećih se u zgradi. 

Kad se upali slamnati krov, valja strogo na to 
paziti, da ukućani one zgrade bezodvlačno izadju a i 
vatrogasci neka se ne izvrgavaju pogibelji života, te neka 
nikomu ne dozvole doći blizu gorećega krova. Iz ta¬ 
kovih prostorija i onako se ne može izbaviti, tko se nije 
za vremena kroz vrata, prozor ili otvor na pročelju 
zgrade spasio. 

Takovom zgodom treba braniti susjedne zgrade u 
pravcu, kamo vjetar duva, pa neka se izašalju vatro¬ 
gasci (čuvari) ili ine pouzdane osobe, kojim je dužnost 
paziti na padajuće iskre, da ih odmah pogase. 

Zgrade u neposrednoj blizini garišta pokrivene 
slamom ili dašćicami, a tako i stogove sjena i slame 
valja dobro vodom polievati, namočenimi ponjavami, 
koberi, vrećami i t. d. pokriti, pa kad bi se iskra krova 
zahvatila, neka se metljenicom odmah uguši. Tom zgodom 
osobito će dobro doći ustnac sa prskavicom (Brausen- 
mundstuck) a kada takovih ne bi bilo, držati palac pred 
otvorom ustnaca, da vodeni mlaz što šire pokrije braniti 
imajuću se stvar. 

* 

Dobro je bacati vodu i zajimačem, kada gori slama,, 
a kad vode nema odmah pri ruci, dobra je i gnojnica, 
kojom poliveni predmeti veoma dugo odoljevaju plamenu* 
Naročito treba paziti na selu, da se svi otvori, koji su 
obično na pročelju zgrada, odmah zatvore, svakako da 
kroz njih ne proviruje sieno ili slama, koja se zapali, 
da to čovjek i ne opazi. 

Izbavljeno blago neka se ne goni u staje dašČicami 
i slamom pokrivene; najbolje je. da se odpremi iz sela. 
Svestrana pažnja je u takovih sluČajevih največma po¬ 
trebna, pa i prisutnost, onih, koji hoće, da svladaju 
požar. 

Jednoč nas upozore uzbudom na požar izvan mjesta;: 
uputi se odjel gasilačke čete pod mojim vodstvom na 
garište, koje nije bilo odaljeno, no nadjosmno kuću u 
plamenu. U dvorištu s desne strane goruće kuće bila 
je slamom pokrivena staja, a uzduž staje bijahu u sredini 
vrata i prozor prema dvorištu. Prije nego što smo na¬ 
mjestili vožnjaču štrcaljku kod susjedna zdenca i za rad 
priredili, upali se već i krov staje. Vlastnik i njegov 
sluga trsili su se, da izvedu kravu i tele, nu nije im ta 
pošlo za rukom, jer je uplašena krava prkosila; sluga 
htjede da iznese tele, ali ovo se nije pokorilo; dva pe- 
njača htjedoše mu pomoći. Ali u sretan čas prisjeh 
onamo, te opaziv pogibelj, doviknem, neka se okana 
krave i teleta i neka odmah izadju iz staje. 

Vlastnik se ne htjede odazvati pozivu: vatrogasci 
moradoše ga silom izvući iz staje Tele, po svoj prilici 
vično na gospodara, poleti za njim, a za ovim i krava 
tolikom brzinom, da je u staji još desećega se slugu 
srušila. Jedva što je krava bila u dvorištu pade goruća 
slama sa krova pred stajska vrata i zakrči put slugi, da 
nije više mogao izaći iz staje. U tom kobnom položaja 


latismo se svi raznih pomagala, da što brže uklonimo 
goruću slamu izpred vratiju staje, ali to nije lako i brzo 
pošlo za rukom, pa se je bilo bojati, da će nesretnika 
silan dim ugušiti. A jer se nije za sigurno znalo, da li 
je sluga još u staji ili možda već pod gorućom slamom, 
dadoh obustaviti rad sa štrcaljkom i odredih, da se svi 
vatrogasci late posla oko izbave nesretnika. Ne čekajući 
dok bi se goruća slama izpred vratiju uklonila, dadoh 
sa sjeverne strane probiti stienu. Staja bila je napu¬ 
njena gustim dimom, a od vratiju udarao je u staju 
žestok plamen. Nesretni sluga ležao je u štali bez sviesti, 
pa ga penjači iznesože kroz otvor probijene stiene. Pri¬ 
sutni liečnik pruži mu prvu pomoć, pa se jadnik do¬ 
skora osviesti. Po izjavi liečnika trebalo je još samo 
nekoliko trenutaka i mi bismo bili našli lješinu. 

Kakovom se brzinom slični požari šire, evo i slie- 
deći dogodjaj. 

Ljetnoga njekog dana, bilo je u nedjelju po podne 
oko tri sata, sakupila se je gasilačka četa, da drži javnu 
vježbu. Gasila bijahu pripregnuta i pripravna za odlaz. 
Jedva što sam zapovjedniku podnesao prijavu te izdao 
zapovjed r posjedaj“ čulo se zvonjenje na vatru. Kako 
je u taj čas bilo sve pripravno i kako je vatrobdija 
narnah dao znak, čim je opazio dim na prvoj zgradi, a 
garište ne bijaše od gasilane ni pet časova odaljeno, 
dodjosmo u tili čas na lice mjesta, pa ipak nadjosmo 
već devet kuća u plamenu Plamen i vrućina bijaše toli 
žestoka, da smo se jedva mogli provesti kroz ulicu. Prvu 
štrcaljku smjestimo u dvorištu treće kuće pred gorućom 
zgradom kamo je vjetar duvao, no prije nego što smo 
i cievi položili, bile su sve zgrade oko nas u plamenu, 
tako da smo jedva mogli umaći štrcaljkom i živom 
glavom. Da tom zgodom nisu bile četiri Štrcaljke sa 

160 podpunoma opremljenih vatrogasaca, ne bi bilo mo¬ 
guće ograničiti požara; jer uz svu tu dobro uvježbanu 
četu i dostatnu količinu vode, nakon trosatnog veoma 
napornog rada, jedva podje za rukom svladati i poga¬ 
siti požar. 

Tko je i samo jedan put u životu imao zgode, da 
prisustvuje većemu požaru na selu, gdje su zgrade po 
krivene slamom, i tko je vidio neopisiv strah i uzruja- 
nost, te čuo jauk, kad vatra-poletušica poput munje 
šiba, dok u isti čas ne zahvati više kuća siromašnih 
seljaka, koji si ne znadu pomoći, taj će sa mnom zaže- 
ljeti ubogu narodu, da se u buduće zgrade ne pokrri- 
vaju slamom, dašČicami ni trstinom, da se stogovi siena, 
žita i slame ne smještaju blizu zgrada. To bi valjalo u 
interesu javne vatrogasne službe najstrože zabraniti, a 
tim bi se mnogo učinilo i za narodno blagostanje. 


Kako da se zaprieči širenje velikih požara? 

PoletuŠica vatra, silni je neprijatelj gasilačkih četa 
prigodom branitbe na garištu, jer potajice zahvaća zgrade 
i gorivo bez obzira na udaljenost od mjesta, gdje se je 
pojavio požar. Iskustvom je dokazano, da za bure i vjetra 
s neznatne vatrice postane požar, koji Čim je veći dio 
goriva materijala obuhvatio, radja poletušicu, a ova se 
onda obično munjevnom brzinom Širi u pravcu, kamo 
duva vjetar, pa na stotine metara duljine širi upaljivost, 
te raznaša bukteće iskre i gorive ostanke, koji pod upli¬ 
vom silne vrućine u času zahvate sve, što u obće može 
gorjeti. 

Tomu po narodno gospodarstvo velikomu zlu dalo 
bi se jedino predusresti time, kad bi se i u našem na¬ 

rodu uveli oni oprezi, koji su se u drugih naroda vec 
odavna pokazali uspješnimi. Čim bi se to polučiti moglo, 
jest gasnik, t. j. zakon, kojim se shodne mjere toli glede 
gašenja, koli glede opreza proti požaru odredjuju; ovi 
potonji od osobite su važnosti, da se u obće ne doga- 
djaju lako požari, a kad se dogode, da se uzmognu 
uspješno ograničiti i svladati. 

U svih dosada poznatih mi gasnicih nalazi se usta¬ 
nova, kojom se propisuje, da u svakom gradu, trgovištu 
i selu mora svaka kuća imati kroz čitavu godinu izu- 
zam zimskoga doba, vodom napunjene i pokrovcem pro¬ 
vi djene badnjeve, a izim toga od obćinskoga zastupstva 
i poglavarstva ustanovljeni broj zajimača, metljenica, lje- 
stava, čakalja itd. Obćine pako dužne su obzirom na 
mjestne prilike o svom trošku držati najmanje taljigače 
ili ručne štrcaljke i u najmanjem mjestu. Gdje pako mjestni 
odnošaji iole dopuštaju, ima se nastojati o tom, da više 
manjih miesta nabavi jednu štrcaljku vožnjaču. 

Uza sve to malo bi se pomoglo timi gasili, kad 
ne bi bilo odredaba, koje propisuju, kako se ima po¬ 
stupati, kad se u kojem mjestu pojavi požar. 

Kućevlastnici i zadružni gospodari dužni su proti 
širenju porodivšega se požara ovako postupati: čim u 
mjestu bukne požar, ne smiju svi ukućani ostaviti svoje 
zgrade, već imadu ponamjestiti u raznih posudah pri¬ 
pravljenu vodu oko zgrade, ljestve prisloniti, na krovu 
i tavanu sva vrata, prozore i otvore pozatvarati, namo- 
čenimi gunjevi, plahtami i sličnimi tkaninami pokrivati 
krov pogibelji izvržene zgrade, u koliko pako ne bi bilo 
moguće, neka se kod svakoga daskami ili slamom i 
trstinom pokrivenoga krova postavi po jedna osoba, 
providjena metljenicom, koja neka pazi, kad bi iskre ili 








I 


56 

ugljen donešen poletušieom, pao na krov, da ga odmah 
utrne umočenom metljenicom. 

U tom postupku i kod toga rada dužni su ukućani f 
i stanari svojski podupirati gospodare. 

Vrlo jednostavno ali praktično gasilo za obranu od 
vatre poletušice jest metljenica, koju si svatko sam može , 
i bez troška prirediti. Metljenica je gasilo, koje se ovako [ 
pravi: Uzme se 5—7 metara dugačak prut, koj dosiže 
do vrhunca dotične zgrade; na gornjem kraju pruta pri- l 
Čvisti se metla od brezovine, koja je preobučena prostim • 
platnom. Takovom metljenicom obraniti će jedan čovjek 
krov ma kako velike zgrade, bez prevelika napora, jer 
mu je pažljivim postupkom dovoljna i kablica vode, u 
koju će, kad iskra ili gorući ugljen zahvati krov, uma- 
kati metljenicu i jednim udarcem ugušiti vatru u zasnutku. [ 
Mctljenieu morao bi uviek u pripravi imati svaki gospo¬ 
dar kod svake pojedine zgrade, a isto tako i posudu, 
napunjenu vodom. 

Neobhodno bilo bi nuždno, da visoka kr. zemaljska 
vlada odredi, da si naš seljački narod u interesu sigur- | 
no^ti proti požaru nabavi i u pripravi drži takove me- 
tljenice, a osim toga da odredi, da bude proljeti i ljeti, ■ 
kad no narod izilazi u polja i vinograde, gdje je veća 
obitelj svagda po jedan pouzdani mužkarac kod kuće, a 
to već i zato, da ne ostaju djeca bez nadzora. Tim bo 
ojačala bi se znatno u tom pogledu javna sigurnost, jer \ 
kad bi se bud s kojega razloga i pojavila vatra, bila bi 
u svakoj kući i u svakom mjestu proti njoj prva pomoć 
pri ruci. Povrh toga bilo bi od koristi, kad bi si obćine 
gdje već obstoje dobrovoljne gasilaČke čete, nabavile i 
u pripravi držale nekoliko hektolitara vatrogasne teku- j 
čine, koju je opisao i preporučio naš prvak vatrogastva, i 
Grjuro Deželić u svom drugom izdanju „Obučevnika 

za dobrovoljne vatrogasce 44 pod naslovom „Vatrogasne 
luČbenine". Takova gasna tekućina (nazvana Kolarićeva 
masa), radi jeftinoće i uspješnosti preporuča se svim 
gasilačkim četam, naročito onim, koje su u proljetno i 
ljetno doba često bore oskudicom vode, a tako i za 
slučaj velikoga požara, koji bi zaprietio poletušieom 
vatre. Kolarićeva masa neka se drži u zalihi u količini 
od nekoliko hektolitara; ta masa se ne smrzava ni kod 
studeni od 15 stupnjeva, pa je već zato od velike važ¬ 
nosti, što mnoge čete nemaju loženih spremišta, pa ne 
mogu za sigurnost držati dosta vode u posudah, a da 
jim se ne smrzne. Predmet, poliven tom masom, ne 
može se upaliti, pošto sastavine ove mase, kao što je 
sol i kocelj nisu gorive, a začepe sve šupljice goriva 
predmeta, čim izluče kisik i zapriečuju odnosno onemo¬ 
gućuju dalnje upaljivanje goriva predmeta. Ova teku¬ 
ćina konservira bačvu, ne kvari stroja ni cievi, a ni po¬ 
livene njom predmete i ne usmrdi se, pa bila ma kako 
stara; izparivanjem vode umanjenu masu možeš od vre¬ 
mena do vremena nadolijati običnom vodom. Takovu 
vatrogasnu tekućinu nabavilo je poglavarstvo slob. i glav. 
grada Zagreba za svoju vatrogasnu četu već opreza radi, 
akoprem u gradu — uslied solidne gradnje kuća 
nije tolike pogibelji, kao u manjih mjestih, gdje nema 
ni vodovoda a često ni dostatne zalihe vode. 

Kad bi se naše gasilačke čete služile tom masom, 
doskora bi se uvjerile, da je ona za ograničenje požara, 
naročito pako za poletušice vatre od ne procienive 
vriednosti. 

Uza sve gore iztaknute opreze, bilo bi još svakako 
nuždno, posvetiti što veću pažnju dobavi vode u gasi¬ 
lačke svrhe. Sistematično čišćenje zdenaca u brdovitih 
predielih, trebalo bi graditi poveće daždare (cisterne), 

a naročito nastojati o tom, da se u svih mjestih na la- 
danju, gdje je to iole moguće, izkopaju i urede rib¬ 
njaci; ovi potonji od osobite su važnosti i sa gledišta 
narodno-gospodarstvenoga; jer bi uz sigurnost proti po¬ 
žaru dotičnoj obćini sistematičnim ribogojstvom nosili i 
liepu korist. 

Nakon tolikih silnih požara, koji su ove godine u 
tako kratko vrieme našemu narodu nanieli tolike ne¬ 
volje nenadoknadivimi ogromnimi štetami, nastalo je 
skrajnje vrijeme, da se ozbiljno latimo svih sredstava, 
kako bi se tomu po narodno gospodarstvo toli Štetnomu 
pojavu predusresti dalo. 

Nema dvojbe, da ćemo toj nevolji jedino pomoći 
time, ako upotrebimo navedena sredstva, koja su se kod 
drugih naroda pokazala vrlo uspješnimi. 


Uzroci požaru. 

Nepobitna je činjenica, da vatra ima u obće ve¬ 
liku i znamenitu ulogu, koli u divljih, toli u izobraženih 
naroda; metalurgija, arhitektura, keramika, brodarstvo, 
trgovina, u obće svaka grana industrije treba živa pla¬ 
mena; dapače i vjerski običaji svih naroda trebaju 
vatre. Zna se ipak, da se uza svako zlo nalazi i dobro, 
te treba pamtiti, da vatra uništuje znatno većom brzi¬ 
nom, nego li se njom štogod radi i stvara. 

Um i naobrazba ljudska služe se tom najjačom 
silom naravi, naime vatrom, izrabljujući ju poput roba u 
razne svoje svrhe, a da ju ne mogu vazda držati u na¬ 
ravnih kolotećinah, kako ne bi prekoračila granice i uni¬ 
štila štogod joj dodje u blizinu. 

Nepoznavanje zakona naravi po lahkoumni postu¬ 
pak sa tvarju, kojom se vatra radja, kao i površnost u 
rukovanju samom vatrom, često su uzrokom tomu, da 
se dobrota vatre pretvori u zla i razdražena roba, koji 
riešiv se svojih okova, divljom strasti u jednom času 
uništuje težko stečenu ljudsku imovinu. To, bio uzrok 
koji mu drago, nazivljemo tehničkim izrazom požar. 
Uzroci, koji prouzrokuju požar, razne su naravi; s toga 
se strukovnjaci i sad još time bave, da pozitivno usta¬ 
nove uzroke požaru. 0 tom će svakako budućnost od¬ 
lučiti na temelju statističkih podataka, kad se prouči 
narav ljudskoga gospodarstva i ljudski značaj, i uzpo- 
rede uzroci požara: 

1. naravnom silom; 

2. u narodnom gospodarstvu; i 

3. u značaju ljudskom izključenjem tako zvanih slu¬ 
čajeva. 

Sadanja teorija dieli slučajeve požara na dva raz¬ 
reda i to: primarni ili elementarni i sekundarni uzrok 
požaru. Na ćelu su mu naravni ili uplivom naravne sile 
proizvedeni uzroci, kao što je upliv sunčanih trakova i 
munjevnih udaraca, dakle primarni uzroci. 

Zatim sliede samoupale, kojih je vrielo obično u 
narodnom gospodarstvu, te koji se pojavljuju u raznom 
obliku i pod raznim utiskom, medju naravnimi i umjet¬ 
nini uzroci; napokon uporabom svjetla i razne topline, 
koja se rabi u industriji, a ovim se pridružuju štete, 
proiztiČuće poletušicom i prekomjernim ugrijanjem sa¬ 
moga zraka. Tko prolista bud koje statističko djelo o 
požarih osiguravajućih družtava, opazit će obično dvie 
oznake ob uzroku požara, a te su ili „uzrok nepoznat“ 
ili „samoupala*. Ta činjenica je upravo povod tomu, da 
prvaci vatrobranbe posvećuju uzrokom požara svoju oso- 

itu pažnju, staviv si zadaćom ne samo unapredjivati 
gasila i taktičnu branitbu za slučaj požara, već i nasto-' 
jati o tome, da se požar u obće lako ne dogodi. Pozna- 
vajuc narav požaru na temelju iskustva, stečena na' 
polju napredne vatrobranbe, blagotvorno će djelovati 
upućivanjem neiskusna naroda na opreze radi požara, a 
tim ce za cielo ukloniti mnogu nesreću, koja se samo 
s neznanja i u obće s neopreznosti dogoditi može. U 
sveobćem interesu napomenuti ću nekoliko uzroka sa- i 
moupale 

Staklene ploče u prozorih, kad su izvrgnute sun- | 
čanoj žegi, a u njih se nalaze mjehuri, često su uzro-’ 
kom unutarnjih požara; to je i razlog, zašto se u ba-: 
rutanah i na zgradah, gdje je pohranjeno lako upaljivih 
tvari, obično naliče prozorna stakla bielom bojom, da 
se predusretne samoupali. 

Cunje smještene na tavanu u hrpah, do kojih lako 
dopire noćna vlaga, ugriju se tako, da se bez ikakova i 
uticaja upale. 

Ostanci i prašina kamenoga ugljena, smještena na 
tavanu, kad na nju dopre vlaga, upale se vlastitim 
ugnjanjem. 

. Petrole j u običnih svietiljkah, koji nije valjano 
pročišćen, radja plinove, koji se ugrijanjem upale i 
prouzrokuju razprskanje svietiljke, često je uzrokom 
požaru. 

Cunje, lan, kudelja, platno, vuna, papir i slične 
šupljikaste tvari, kad dodju u doticaj sa mastnim uljem, i 
izvrgnute su samoupali, naročito kad su naslagane u 
oveće hrpe. 

Sve masti i sva ulja, izuzev mineralna, zvala se 
ona kako mu drago, pospješuju samoupalu; najpogibelj- ! 
nija pako jesu ulja biljevna, kao što je maslinovo, re- r 


pićno, laneno itd., a osobito lanenim uljem sačinjen 
pokost. 

Gnoj se lako upali, kad u umjereno vlažnom sta¬ 
nju dulje vremena ostaje na zraku. 

Sieno i djetelja, osobito prvo, ako se dobro ne 
posuši, naslagano u veliku hrpu, lako se može upaliti. 
Isto tako i negašeno vapno, smješteno u vlažne pro¬ 
storije. 

Osim tih primjera, što sam ih ovdje naveo, pre- 
poručam braći vatrogascem, da upućuju i potiču svoje 
suobćinare na opreze proti požaru, koje sadržaje knji¬ 
žica, što ju je izdao središnji odbor hrvatsko-slavonske 
vatrogasne zajednice u Zagrebu. 


Samoupala siena. 

Za proljeća, kad se vrieme mienja, koje je obično 
vlažno, Često se pojavljuju požari, prouzročeni samo- 
upalom siena. Gdjekomu vlastelinu i seljaku uništio je 
takav požar ne samo svu zalihu krme, već i zgrade i 
sve pokretnosti, što si ih je jadnik privredio u znoju 
svoga lica. Godimice izkazuje statistika požara osigura¬ 
vajućih družtava mnogo takovih slučajeva, u kojih su 
imala nadoknaditi štetu. 

U ovo doba, gdje je započela kositba, ne će biti 
s gorega, da se obćinsko činovničtvo i vatrogasci upo- 
znadu sa oprezi i postupkom kod gašenja u slučaju, 
kad se sami upale stogovi ili u parmah smješteno sieno; 
njim bo se u prvom redu pristoji, da shodnim načinom na 
to upozore neuka i neizkusna seljaka. Naše vrsti trave, 
dok su još zelene, sastoje iz 70—80°/ 0 vodene 20—30°/o 

suhe sastavine; a protivno, kad se trava posuši, sastoji 
od 10—20°/ 0 vodene i 80—85°/ 0 suhe sastavine. Da se 
trava valjano uzmogne posušiti, mora kisnuti, a tom se 
zgodom izpari 50-60% vode. Kad se sieno spremi u! 
stogove ili u parme, tad počima iznova kisnuti, a to ' 
traje, kako se je ustanovilo opažanjem, obično do 
šest tjedana. To kisanje je tim slabije, čim je sieno f 
bolje posušeno, jer se je već sušenjem izparila voda. 
Tu dakle kisanje nije jako i ne radja odveć veliku to¬ 
plinu. To treba svatko da znade; zato valja prije nego li j 
sa sjenokoše spremi, da razširi sieno na čim tanje i često 
prevraća, da se što bolje posuši. Taj oprez valja oso- i 
bito za mladu i bujnu travu prigodom prve košnje. Kad 
se trava prenaglo suši i spravi u veće hrpe, nastaje 
obično žestoko kisanje, jer se ne može dovoljno vlage 
izpanti iz siena. U takovom slučaju razvija se u nago¬ 
milanom sienu silna vrućina, koja često i 100°C. pre- ' 
mašuje. Razvijanje topline, pod utiskom težine, obično 
je dolje, t. j. na dnu plasta ili parme, jer se ne 
može izparivati vlaga. Tu nastaje tad žarište, koje se po- j 
stupice povećava, pa kad mu dopre iz vana zrak, bukne i 
u plamen, koj drvo i sve što mu je u blizini pretvori u I 
požar. Ta samoupala još bi se znatno pospješila, kad je 
medju sienom i željeza, kao što su čavli, spojevi, okovano 
drvo itd. Često se dogadja, da se u veliku hrpu slo¬ 
žena trava i vlažno sieno tako ugrije, da mjestimice po- I 
stane ugljenom. Sieno, koje se obično na dnu stoga 
tako ugrije i razžari, [upoznat ćeš najbolje u večer i 
noći po žarkom mirisu, koji potiče od žestoka izpari- 
vanja, kadno se sieno već pretvara u ugljen, a to ti i 
je znak samoupale. Kad to opaziš, tad ne oklievaj ni 
časka, već odmah priredi dovoljnu količinu vode u po- 
sudah, pozovi susjede, pa ako je u mjestu gasilačka 


četa, pozovi i ovu. Nemaš li blizu vode, tad priredi 
pieska, gnoja, ili sirove (zelene) trave, pa ćeš tim ugu¬ 
šiti pojavivši se plamen. 

Kad si tako preduzeo sye mjere sigurnosti, tad la¬ 
gano i oprezno, a svakako odozgora odstrani sieno, koje 
se odmah mora odnieti na polje, t. j. izvan zgrade, ili 
ga rečenimi tvarmi uguši. Tako ćeš lagano odstraniti 
svu zalihu, u kojoj je samoupala zahvatila klicu, te ćeš 
bez pogibelji ukloniti nesreću, koja ti je zaprietila. 

Čim se može zapriečiti samoupala siena ? Evo tim: 

1. Pazi, da sieno bude skroz suho prije, nego li 
ga spremiš u stog ili parmu. 

2. Kad odlažeš sieno u parmu ili u velike stogove; 
položi na svaki pol metra visine na površinu siena 
nješto slame, što si ju priredio za ritak (šop), t. j. za 
nadkrivanje krovova. 

Kroz šupljine slame dopirat će zrak, pa će se vlaga, 
koja je u sienu ili djetelini, lahko i bez pogibelji izpa¬ 
rivati ; ne imaš li slame, a ti uzmi granja, kojim se isto 
poluči. Isto ćeš postići, ako u velikih stogoyih i parmah 
načiniš odvodne cievi poput dimovoda u četverokutnom 
promjeru od 10—20 cm., kojima će izparena vlaga iz¬ 
laziti; nu ti otvori moraju biti nadkriveni da ne dopre 
kiša i snieg u nje, 

3. Njeki rabe i sol, kojom se kisanje, a tim 
ugrijavanje siena znatno umanjuje. Jedan cent soli do¬ 
voljno je za sto centi siena, koje se njom postepno 
posiplje. 

U mnogih država izdane su u tu svrhu naredbe, 
da bujna krma, djetela, sieno ili otaya mora najmanje 
četrnaest dana nakon što je posušena, ostati u stogovih, 
kad bi se htjelo spremiti ju prije u parme, tad se ima 

postupno solju i slamom posipati. Isto tako odredjen je 
u mnogih državah strogi nadzor glede spremljena siena; 
taj u prvom redu vrše mjestne obćinske oblasti, a uz 
to i zemaljski vatrogasni nadzornici, koji kad se sieno 
sa sienokoša sprema, putuju u one krajeye, gdje se 
narod tom granom gospodarstva najviše bavi. 

Kad ti se sieno čini po samoj duhi sumnjivim, 
uzmi dugački drveni prut, omotaj prvi kraj pamu¬ 
kom, vunom, kudeljom ili inom lahko upaljivom tvarju, 
i rini taj kraj u onaj dio siena, gdje ti se najtvrdje 
pričini, ostavi njekoliko časaka prut u sienu, pa ćeš 
lahko i točno ustanoviti ono mjesto, gdje je već sieno 
upaljeno. 

Kad si tako ustanovio samoupalu, tad postupaj 
kako je gore spomenuto. Tim opreznim postupkom uklo¬ 
njene su već mnoge nesreće požara, kako je to izkustvo 
pokazalo, zašto se dakle ne bi i naš narod, koji se i 
onako pretežnim dielom bavi agrikulturom i okoristio tim 
prokušanim izkustvom ? 


Oprezi proti vatri-poletušici. 

Kad su ovoga proljeća uslied silne suše i oskudice 
vode u njemačkih pokrajinah učestali razni požari, bilo 
je gotovo nemoguće gasilačkim četam raditi, da ugase 
požare. 

Tko pozna narav požara, taj će lahko pojmiti, kojom 
se brzinom širi, kad su krovovi zgrada i upaljive stvari 
blizu, pa kako ove, vjetrovom i suncem osušene, brzo 
planu, padne li na nje samo jedna iskra, i kako se vatra, 
podpirana lakim propuhom, brzo razširuje. 

Težko se upravo može razabrati razlika izmedju 
maloga i velikoga požara, a ovaj, kako se zna, vazda 
nastaje poletušicom, koja se poput munje širi i uništuje 
sve, što joj stoji na putu. 

Pomislimo u takovoj nevolji još i na nestašicu vode! 
I gorljiva, dobro uvježbana te potrebnimi gasili oboru¬ 
žana gasilačka četa, ako je ona još tako brzo obavještena 
o požaru i ako odmah stigne na garište, doći će žali¬ 
bože do toga uvjerenja, da bez vode požar ni ograni¬ 
čiti, nekmo li pogasiti može. 

Tim iskustvom poučene njemačke oblasti izdadoše 
stroge naputke glede opreza proti požaru, a naročito 
za pripravu vode u gasilačke svrhe. 

Tih se naredaba mora svaki obćinar strogo držati 
pod prietnjom propisanih kazna. Okružnicami pozvaše 
oblasti sve vlastnike kuća i u obće sve obćinare, da 
brižno bdiju nad svojimi ognjišti i svjetlom, a naročito 
da paze na služinčad i djecu, da ne grieŠe proti požarnim 
oprezom. Izdane su opomene na pločicah, a ove je raza- 
slala vatroredarstvena oblast svim obćinarom, koji su je 
imali pribiti na vrata svojih stanova i gospodarskih 
zgrada. Taj primjer svakako je uvaženja vriedan. Nadalje 
izdane su odredbe za pažnju i za uzbud požara, gdje 
posredovanjem brzojavnih ureda, gdje pako glasonošami. 

Razumjeva se samo sobom, da su ponajviše odre- 
djene stalne predprege, da budu u pripravi. Državne 
brzojavne postaje, u kojih nije bilo noćne službe, poz¬ 
vane, su, da i noću obavljaju službu u vatrogasne svrhe, 
dakako uz nagradu, koju im plaća država. Ta uredba 
pokaza se u mnogom slučaju upravo blagotvornom. Do¬ 
godi li se požar u koje mu drago doba, za štetu od¬ 
lučan je vazda prvi četvrt sata, zato je potrebno, da 
gasilačka Četa što prije na garište stigne i da ograniči 

požar. Ali i vlastnici kuća dužni su u svojih zgradah u 
pripravi držati ljestvu, čakiju, metljenieu, gunjeve, a na 
tavanih i inih zgodnih mjestih vodu u badnjevih za ga¬ 
šenje i po mogućnosti vatru trnuti, da joj zaprieče širenje. 

U Njemačkoj odredjeno je, da svaka kuća mora imati : 
vazda u pripravi barem dva^zajimača, napunjena vodom. 

Takovom pripremom često se omogućuje, da i sami I 
ukućani uguše vatru u zametku. A kad im od susjedstva 
zaprieti poletušica, biti će sigurni, da jim pogibelj nije 
tako velika, jer ih zateče pripravne. 

Takove priprave pobudjuju znatnu opreznost uku¬ 
ćana, a gdje toga nema, ondje se i ne misli na požar, j 
pak ih obično zateče nepripravne, pa u prvi mah izgube 
prisutnost duha i postanu nesposobni za samoobranu. 

Odkad su u zgradah, koje su nakrcane upaljivim 
materijalom, uvedene štrcaljke brentače, polučila se znatno 
veća sigurnost; u mnogom slučaju spašene su sgrade još 
prije, nego li je stigla vatrogasna četa. Te naredbe već 
su i prije obstojale, ali su s nemara došle u zaborav; ] 
oblasti obnovile su ih sada svom strogošću, i dodale im 
još i nove. Od novih dvie su osobito važne, da se do¬ 
skoči nevolji od nestašice vode, a po tom i Širenju požara. 

U mjestih, gdje ljeti i u sušno doba nastaje nestašica 
vode u zdencih i potocih, imadu se u blizini načiniti 
ozidane i pokrivene jame, u koje bi iz zdenaca i potoka 
priticala suvišna voda, a kad nastane suša, tad svaka 
kuća odnosno mjesto, ima dovoljno vode za slučaj po¬ 
žara. Takova sabirališta (rezervoari) u veliko bi koristila 
u sanitarnom pogledu obzirom na čistoću oko zdenaca; 
jer bi se tim uklonile mnoge po zdravlje škodjive ka¬ 
ljuže, koje se na selu obično nalaze oko zdenaca. 

Drugom naredbom preporučuju oblasti nasadjivanje ; 
drveća izmedju pojedinih zgrada. Izkustvo je dokazalo, ^ 


da svako drvo, osobito dok mu je krošnja zelena, silno 
odoljeva plamenu, a naročito vatri-poletuŠici. Takovi 
drvoredi, nasadjeni izmedju drvenih, slamom, trstinom 
i daskami pokrivenih zgrada, mnogo prije mogu ogra¬ 
ničiti požar nego li vatrobrani zidovi, pa su se takovi 
već mnogo puta pokazali koristnimi i uklonili znatne 
štete, koje bi požarom bile nastati mogle. Gasilačke čete 
osobito u manjih mjestih, ne mogu sve učiniti, da za¬ 
prieče pogibelj; tu je potrebno, da svaki obćinar bud 
kojim načinom pripomogne. Kad se pojavi požar, neće 
se moći širiti onom brzinom, kojom se obično širi, gdje 
ne nalazi uredjena odpora ljudske sile. 

Na taj se način usavršuje obrana proti nesmiljenomu 
elementu, tomu ljutomu neprijatelju narodnoga blago¬ 
stanja u svih narodih, gdje se je vatrogastvo već bujno 
razvilo. Nuždno bi bilo, da se i u nas već jednom uvedu 
slične mjere proti požaru, naročito pako na selih, gdje 
do sada u tom smjeru nije učinjeno skoro ništa. Takovi 
oprezi neiziskuju znatnih materijalnih žrtava, ali bi se 
umanjio broj bar velikih požara i s njimi skopčanih 
ogromnih šteta, koje su i ove godine nanešene našemu 
narodu. 

Ovo u nas još slabo obradjeno polje zaslužuje oso¬ 
bitu pažnju ne samo naših oblasti već i svakoga pra¬ 
voga domoljuba. 


Kako mora gasilačka četa za vrieme požara 
postupati, da se može ustanoviti palež. 

Na koga spada ustanoviti na garištu, kako je nastao 
požar? Svatko bi u prvi mah rekao, da je to zvanična 
dužnost vatroredarstvene oblasti i njezina prvoga či- 

novnika na garištu; jer mu propisi nalažu, da sazna i 
ustanovi uzrok požaru. I jest dužnost oblasti, da ništa, 
nepropusti i da sve pokuša ter izvidi, nebi li našla uzrok 
i povod požaru; strogo vodjenom iztragom mogao bi 
se pronaći gdjekad i palikuća — ali ustanoviti uzrok 
požaru, stvar je gasilaćke čete. 

Izkustvom se je dokazalo, da to žalibože riedka 
biva, a često se vatrogastvu i nedaje službeno prilika, da 
pomogne ustanoviti .uzrok požaru; a to zato, što se jo& 
nedaje poznavanju uzroka ona važnost, koju doista imade. 
S toga i dolazi samo neznatni broj paleža pod redar¬ 
stveni progon. To je razlog, da mnogi palikuća izmakne 
zasluženoj kazni, u mjesto da bude obratno. Godimice 
pokazuje požarna statistika nadpolovični broj požara sa, 
oznakom „nemar" ili „nepoznat uzrok “, a i kod oznake 
,,palež“ rieđkokad se pronadje palikuća. S toga bilo bi 
dobro, da o tom redarstvene i vatrogasne uprave raz¬ 
mišljaju. Bit će uputno i koristno potražiti tomu uzrok r 
da se znade, zašto se je prosjekom ustanovilo odnosna 
dokazalo samo polovina požarnih uzroka, a na ostale se 
je samo sumnjalo, ili se dapače kod njekih nije izrekla niti 
sumnja. Tomu je uzrok, kako je dokazano dosadašnjim 
izkustvom, jedino u nedovljnoj organizaciji gasisilačkih 
četa i u samom postupku za gašenje vatre. Veći dia 
požara pogašen je, a da nije pošlo gasilačkoj četi za 
rukom ustanoviti ni uzrok onomu požaru. 

Trebalo je naime ustanoviti kako i od čega je na¬ 
stala vatra, a zato se nebrinu vatrogasci na garištu, već 
nepromišljenim i nepotrebnim rušenjem i trganjem, po¬ 
jedinih dielova goruće zgrade ponajviše unište svaki trag: 
tomu, da se ustanovi uzrok požaru. Ovu pogrešku po¬ 
čini često i dobro uredjena i uvježbana četa; s toga, 
sam naumio na taj nedostakak svratiti osobitu pozornost 
kompetntnih faktora. 

Vatrogasna taktika današnjega doba zahtieva, da se 
se prigodom gašenja požara plamen vatre potiskuje prema 
svojemn ognjištu, t. j. k mjestu, gdje se je pojavio i 
to pođuljom uporabom kriepkoga vodenoga mlaza i od¬ 
stranjenjem plamenu izvrženih predmeta. Da se zado- 
volji prvomu zahtjevu, potrebna su valjana gasila i 
dovoljna količina vode. Da se pako gasila do gorućega 
predmeta smjestiti i plamenu izvrgnuti predmeti uklo¬ 
niti uzmognu, zato su potrebne njeke sprave i pomagala, 
za što se dakako hoće i uvježbanih vatrogasaca. 

Po tomu gasila, sprave i podvorba sačinjavaju za¬ 
jedno onu snagu, kojom se proti požaru s uspjehom bo¬ 
riti može. 

Da se kod porodivŠega požara prva pomoć postigne, 
potrebna je u prvom redu valjana i brza dojava. Gasila, 
sprave i podvorba moraju tako biti udešene, da čim do¬ 
java stigne, jedan dio gasilačke čete odmah uzmogne 
na garište pohrliti i ondje širenje požara zapriečiti, dok 
stigne veći broj gasilaca. To zovemo vatroganom pri¬ 
pravom. 

Uspješan rad na garištu postizava se jedino strogim 
zaptom gasilačke čete, bilo koje mu drago vrsti, te 
upiavom muža, koj se u vatrogasnu struku razumije 
t. j. komu je potanko poznata gasilačka sprava, poje¬ 
dini vatrogasac i narav požara u svakom smislu; valja 
znati, da neodlučuje svaki put množtvo gasilaca već iz- 
kustvo, vještina gasilaca a naročito njihova vodje. 
Vodja gasilačke Čete mora točno poznavati narav svake 
vrsti porodivŠega se požara, a mora znati i taktiku, jer 
ce samo onda naći uzrok požaru i zvaniČnika na uzrok 
požara upozoriti moći. U njekojih mjestih, gdje obstoje 
gasilačke čete, pokazaše se gasila i sprave nedostatnimi 
tako da i sposobni vodje u odlučnom času pa ni naj- 

boljom voljom nemogu postići uspjeha. Pogledom na to 
svakako treba da se mjestne političke uprave pobrinu 
o tome, da potrebitimi gasili provide poveća mjesta; jer 
za cielo u naroda nije dobro volja malaksala, već nehaje; 
jer ili gasila neima ili su nevaljala ili se u njih nera- 
zumije. Uz dobro uredjene i uvježbane gasilačke čete 
ima i takovih, koje neimadu: 

a) nikakove pripripreme za dojava požara; 

b) vještine i potrebna zapta; 

c) vodje ni častničtva, koje bi o vatrogastvu i tak¬ 
tici imalo pojma nekmo li znanja za vodstvo tako važne 
udružbe. 

Nu i uz taj nedostatak pogašen bje mnogi požar, 
samo nepitajte: kada? i kako ili koji je uzrok bio onomu 
požaru? Ima doduše poučnih knjiga, kako valja na ga- 
rište pohrliti, vodu dobavljati, požar gasiti i t. d., u 
kratko, kako valja braniti od vatre; da, i o tom još 
imade pouke, kako valja saznavati uzroke požaru, ali što 
to sve koristi, ako vatrogasci nemare za tu pouku ? Ko¬ 
liko k tomu doprinaša neznanje vatrogasne taktike, da 
se požar više puta baš povodom branitbe znatno još širi 
a tim i svaki trag paležu zametne! Zato neka nam 
služi sliedeći primjer: U njekom gradu bude uzbunjena 
vatrogasna četa. Vatrogasci bježe pojedince neposredno 
na garište, a drugi u gasilanu po gasila i ljestve; čim 
se ovih na gasilani dovoljno sakupi, brzaju na garište. 
Ovdje gori sljeme krova dvokatne zgrade. Vanjski glavni 
zidovi zgrade raži zemlje vrlo su jaki, nu produljeni u 
gornjem spratu, gradjeni su u kanatih, sa strane pro- 
vidjena je zgrada vatrobranim zidom, a krov pokriven 
je criepom. 

Vatrogasci, koji su prvi došli na garište, nadjoše 
domaću ljestvu, popnu se na krov goruće sgrade, trgaju 


bradvami criepove i ljetve, te ih bacaju na tavan i u 
dvorište. Tim načiniše velik otvor na krovu goruće zgrade; 
kroz taj otvor došlo je do vatre dovoljno kisika, pa tim 
i hrane vatri, pa je za čas plamen zahvatio cieli ustroj 
krova, prije nego li su sa gasilane došli vatrogasci sa 
gasili i prije nego li su štrcaljke bile priredjene. Vatro¬ 
gasci na krovu moradoše uzmicati. Iz prozora najvišega 
sprata prodiraše žestok dim i prije nego li je rad Štr- 
caljaka započeo, prodro je požar sa tavana u prostorije 
gornjega sprata. Jednomu cjevašu podje za rukom krov 
susjedne zgrade iza vatrobranoga zida spasiti, dočim je 
ustroj krova, gdje se je porodio požar, sasvim uništen 
od požara. Cievaš uporabom mlaza druge štrcaljke, za- 
prieči doduše provalu požara u razizemne prostorije, ali 
ipak požar uništi sve pokućtvo u gornjem spratu tako, 
da je istom uporabom mlaza treće štrcaljke kojom ne¬ 
posredno u gornji sprat vatrogasci navališe, bilo moguće 
svladati požar i dalnju pogibelj ukloniti. Silna količina 
vode, koja bje u vatru bačena, prodrla je u prostorije 
raži zemlje i oštetila sve predmete, koje bje požar po¬ 
štedio. Vatrogasna četa, misleći da je svoju dužnost 
učinila, vrati se u gasilanu, prepustivši odstranjenje go¬ 
rućih i tinjajućih ostanaka i konačno polievanje kuće- 
vlastniku. Ta zašto bi se vatrogasci još i tim mučili ? 
Po danu i onako pogibelji za susjedne zgrade neima. 
Tako misle i zato neostaviše požarne straže. Nakon što 
su gasila pospremili, sastaše se u gostioni, da se iza 
naporna rada okriepe, pripovjedajuć si medjusobno ju- 
načtva, kako je koji težko radio. 0 uzroku ovoga požara 
bijahu mnienja medju pučanstvom razna; nu netreba 
si glede toga glave razbijati, ta to je stvar redarstva. Ali 
kako će redarstvo uzrok požaru saznati i ustanoviti? 
Uprava redarstva nemože ni najboljom voljom držav- 

nomu odvjetništvu izvjestiti kako je požar nastao, već 
će u Statistici označiti uzrok nepoznat ili u najgorem 
slučaju sumnjiv palež i tim bi bila stvar svršena. Po¬ 
sjednik zgrade, koj je raži zemlje stanovao, dobiti će od 
osiguravajućega družtva štetu nadoknadjenu, akoprem 
će imati za uzpostavu zgrade znatnijih izdataka. Ukućani 
stanujući u gornjem spratu, kojih je osigurano pokućtvo 
sasvim uništeno požarom, te kojih se krivnja dokazati 
nije mogla, dobiju konačno svu osiguranu svotu izpla- 
ćenu, pa su se time okoristili. 

Sada nastaje pitanje: da li je gasilačka Četa pri¬ 
godom ovoga požara zadovoljila svojoj dužnosti? Nije. 
Nu sada da spomenem protivan tomu slučaj. 

Dobrovoljna gasilačka četa nije tako sretna, da 
ima stalnu stražu, koja može na prvu viest o požaru 
pohrliti na garište, već njezini gasioci, kao što je rečeno 
u primjeru prvom pojedince stižu u gasilanu i na poža¬ 
rište bez gasila i njekim se radom zabavljaju, dok ga¬ 
sila stignu. Došav na garište opazili su, da je plamen 
na sljemenu krova jedne dvokatne kuće prodro kroz 
roženice ljetve. Držeć se strogo naputka, prebježaše njeki 
vatrogasci sve prostorije, da se uvjere, nije li koji od 
ukućana u pogibelji. U razizemnih prostorijah nenadjoše 
dima, a stube, vodeće u gornji sprat, bijahu još pošte- 
djene od vatre, doČim prostorije gornjega sprata bijahu 
već napunjene silnim dimom. To im dade povoda, da 
zatvore sve prozore i vrata; dodju na stube, što vode 
na tavan, nadju, da ih je već u gornjem dielu zahva¬ 
tila vatra, nadjoše i to, da su pod timi stubami prazne 
prostorije, a u njih slama, razni sanduci i vreće, napu¬ 
njene piljevinom. Tu je započela vatra i od tuda se je 
širila stubami uz dimnjak do sljemena krova. Taj prostor 
pod stubami ogradjen bje ljetvami i bio je kućna ro¬ 

potarnica. Drugi vatrogasci ukloniše medjutim zaprieke 
oko kućnoga zdenca i javiše to pridošlomu vodji. Ovaj 
odmah odredi smjestiti štrcaljku i razviti potrebne cie- 
vine nosilice u gornji sprat do tavanskih stuba, te mlazom 
navali na vatru; dakako u isto vrieme uklanjaše sve u 
neposrednoj blizini nalazeće se gorivo. Vatrogasci dru¬ 
goga voda smjestili su svoju štrcaljku kraj potoka i od 
ondje dobavljaju vodu, potrebnu prvoj štrcaljki; jer je 
zdenac presahnuo. Posije pridošli vatrogasci sa svojimi 
spravami imadoŠe stajati u pričuvi. 

Uslied brza juriša ograničiše vatrogasci doskora 
požar i obraniše ustroj krova. Medjutim pronašli su va¬ 
trogasci uzrok dimu i to u prizemnom stanu. U taj čas 
otvoriše prozore i vrata prizemnih prostorija, da dim 
izadje. Tom zgodom opaziše, da je iz jedne prizemne 
sobice buknuo plamen, koji je jedan ozgor prizvanih 
cievaša doskora pogasio. Tom su zgodom pronašli va¬ 
trogasci dva ognjišta, nebivŠa medjusobno u savezu, a 
tim se eto pronadje dokaz počinjenu paležu. Vatrogasci 
imali su tada oprezno uklanjati sve zaprieke, da se ne- 
zametnu tragovi zločinu, pa se je, kad je požar bio po¬ 
svema ugušen, dokazalo: 

1. da je požar počeo u srednjoj blizini stuba ta¬ 
vana u onoj roportarnici pod stubami, naime gdje su 
se nalazili sanduci, košare, vreće i t. d.; 

2. da se je u sobici raži zemlje upalila slama u 
dvijuh posteljah, inoga bo pokućtva nije ni bilo u sobi; 
to je povod sumnji, da su ino pokućtvo ukućani odstra¬ 
nili već prije, nego li je vatra buknula. Mjesta, u kojih 
se je vatra porodila, niesu bila medjusobno u savezu, te 
se je moglo sasvim točno ustanoviti, da je tu počinjen 
zločin. To sve ima se zahvaliti jedino korektnomu i 
taktičnomu postupku vatrogasne čete. Eto ne samo da 

se nije požar razširio, već mu se je točno ustanovio i 
uzrok. 

Sada je bila dužnost redarstvene oblasti, da potraži 
i nadje palikuću. Ova je recimo, najprije pritvorila oba 
stanara, a shodnim uredovanjem došlo je djelo na vidjelo. 
A koja je tomu bila posljedica? Ta, da je vlastnik kuće 
dobio odštetu od osiguravajuće zadruge, dočim su oba 
stanara, radi dokazana paleža osudjena na propisanu 
kazan tamnice i na naknadu štete. Sad sravnimo oba 
ova primjera, a takovih žalibože imade i više, pa ćemo 
se odmah uvjeriti, što je prava dužnost dobro uredjene 
i uvježbane vatrogasne čete, t. j. što ona ima [raditi za 
požara, naročito da se odkrije možebitni palež. S toga 
još jednom svakoj obćini preporučam: 

a) valjanih gasila; 

b) prokušanih izbavila i pomagala, koja se imadu 
držati u najboljem redu ; 

e) dobro uvježbanu i discipliniranu gasilačku četu; 

d) brzu dojavu i vatrogasnu pripravu, osobito pako 
u doba noći; 

e) zapovjednik gasilačke čete treba da je dobro 
upućen u svih granah vatrogastva, da mu je dobro po¬ 
znata taktika i sve potankosti, koje spadaju na vatro- 
gasnu četu. 

Napose pako treba svakoj gasilackoj četi da strogo 
piovede taktički juriš i oprezno odstranjenje zaprieka 
na garištu. 

Samo tako izpunit će vatrogasna četa podpuno 
svoju dužnost, koju dobrovoljno preuze i koju punim 
piavom od nje zahtievaju oblasti i cielokupno stanov- 
ničtvo obćine. 

Kako da se dobavlja voda u gasilačke svrhe. 

Da je nestašica vode najveći neprijatelj vatro¬ 
gastvu, o tom su već davno uvjereni svi izkusni vatro¬ 
gasci, pa uza sve to ne posvećuje se u nas važnomu tomu 
pitanju ona pažnja, koju u istinu zaslužuje, često ustro¬ 
javaju se u domovini vatrogasne čete i nabavljaju sku- 
pociena gasila, a da se nije ni za slučaj požara ni po¬ 
mislilo na dobavu vode. Izkustvo nas uči, da bi se mnogi 
požari, koji godimice u našoj domovini uništuju znatni 
dio narodnjega imetka, ako već ne sasvim uklonili, a 
to za cielo znatno umanjili, kad bi odmah u početku 
požara bilo dovoljne količine vode. Sveobće je poznato, 
da je skoro svaki požar u zametku dosta neznatan i da 
se može, za vremena opažen, ugušiti i malenom koli¬ 
činom vode, ako je imade u pripravi. Poznato je i to, 
da uvježbana gasilačka četa uza svu brzinu i valjana ga¬ 
sila, ne može uspješno zapriečiti širenje požara, ako 
u prvi mah ne ima glavnoga sredstva — vode. 

Pa ako ne može uspjeti gasilačka Četa, kud i 
kamo manje mogao bi uspjeti skup nevještih obćinara, 
koji nemaju vode, a često ni najprimitivnijega gasila. 
Tim povodom zbivaju se često upravo veliki požari, koji 
imaju za posljedicu osiromašenje i nazadovanje naroda. 
U svih državah i zemljah, gdje se je bujnije razvilo na¬ 
rodno gospodarstvo i blagostanje, polaže se velika važ¬ 
nost u valjano i usavršeno vatrogastvo, potonje pako u 
dobavu vode. Tim ozbiljnim pitanjem bave se ne samo 
gasilačke Čete, već i sve oblasti, da se prema lokalnim 
prilikam osigura za vremena dostatna količina vode u 
slučaju požara. Poznato je, da mnoge države godimice 
žrtvuju velike svote iz zemaljskih sredstava za gradjenje 
vodovoda u brdovitih predjelih, koji su namienjeni u 

prvom redu sigurnosti proti požaru. Nadalje postoje u 
mnogih zemljab zakoni i naredbe glede čišćenja potoka, 
ribnjaka i zdenaca, naročito glede potonjih oblasti strogo 
bdiju, da se ovi po vlastnicih redovito svake druge go¬ 
dine valjano Čiste, a u mnogih mjestih grade se 
dazdare (cisterne). Uza sve to postoje zakoniti gasnici, 
na temelju kojih su dužni kućevlastnici u ljetno doba 
na tavanu ili zato shodnom mjestu držati u posudah 
poveću zalihu vode, a tako postoje i odredbe, koje na¬ 
lažu obćinarom za vrieme porodivšega se požara na ga- 
rište donasati i dovažati vodu za gašenje. 

U jednom ugarskom gradu, gdje je brdovito tlo, 
a u ljetno doba osjetljiva oskudica vode, izdalo je po¬ 
glavarstvo odredbu, kojom je svaki kućevlastnik dužan 
u svojoj kući na lahko pristupnom mjestu držati lagvić 
vode od najmanje 200 litara. Bukne li požar, tad se 
uzbudi obćinstvo, našto je svaki kućevlastnik pod od¬ 
govornost dužan brinuti se zato, da se vodom napunjena 
bačva odmah odpremi pred kuću na ulicu. Susjedi pako 
u neposrednoj blizini garišta, dužni su odpremiti svoje 
bačve odmah do goruće zgrade. Posjednici pređprega 
irnadu bezodvlačno doći na unapried opredieljena mjesta, 
gdje su u tu svrhu priređjena kola, te po pojedinih 
ulicah sabirati u pripravi stojeće bačve i dopremiti ih na 
ganšte. Ova uredba pokazala se je opetovano vrlo va¬ 
ljanom, jer ne samo da je u prvi i odlučni čas dosta 
vode pri ruci, već se i neprekidno zaliha dovaža tako, 
da nije od potrebe rad štrcaljke obustaviti ili čekati, 
dok bi se voda dobivala iz odaljenoga vrela. Osim toga 
pako od znamenite je važnosti ovakova uredba za same 
ukućane, jer ih vazda drži budne na oprez proti požaru. 
Dogodi li se pako ipak, da se bud kojim slučajem po¬ 
rodi požar u kući, to je za prvu pomoć i vode pri ruci. 

U našoj domovini, izuzam nekoliko hvalevriednih izni¬ 
maka, riedko se obćinska poglavarstva brinu, kako bi 
se nestašici vode za slučaj požara predusrelo. Ribnjake 
i potoke, gdje ih ima, nitko ne čisti, a i same zdence 
nitko ne čisti, jer jim se ne posvećuje pažnja, koja se 
ne bi smjela propustiti već iz sanitarnoga gledišta; 
daždaram (cisterna) i zalihi vode u kućah i gospodarskih 
zgradah ne ima ni traga. Cesto dapače se dogadja, da u 
sušno doba u cielom selu ni za liek vode nema. Bukne 
li kod nas u takovom mjestu i neznatan požar, a to 
osobito za vjetrovita vremena i poljskoga rada, kad je 
pretežni broj obćinara izvan doma, tad obično uništi sve 
što u blizini nadje, a prestaje ondje, gdje već ne nad je 
hrane. Da li bi to bilo moguće, kad bi se i u našem 
narodu ove mjere sigurnosti preduzele, o tom neka se 
izjave oni, koji su imali zgodu viditi, kako se je iz ne¬ 
znatne vatrice razvio silni požar, koga više ne mogoše 
ljudske sile svladati. U interesu sveobće sigurnosti na- 
mienio sam ovo nekoliko redaka na uvaženje obćinskim 
poglavarstvom i zastupstvom, te upravam dobrovoljnih 
vatrogasnih družtava, kao i svim domoljubom, koji bi 
mogli neznatnimi žrtvami u tom smjeru koristiti svo¬ 
jemu narodu. 


Nabava i uzdržavanje gasila. 

Vatrogasna poviest nas uči, da je štrcaljka, sasto- 
jeća iz dvijuh sara bez zraČnjaka, poznata bila po pri¬ 
lici već 150 godina pr. Is. i da su se ljudi do 16. sto- 
ljeća njom služili. U 17. stoljeću tekar počeli su ju po¬ 
stepeno usavršivati u pojedinih čestih, a početkom 19. 
stoljeća, kadno su obreti tehnički silno napredovali, vi- 

dimo štrcaljku svaki dan savršenijom, te je evo do danas 
usavršena tako, da se prigodom rada osim ljudske snage 
može rabiti para i električna sila. Taj polet tehničke 
industrije upravo je razlogom svestranomu Širenju u 
u svih prosvjetnih naroda ove grane strojeva; tim je 
nastala na tom polju današnja silna konkurencija, koja 
akoprem je koristna po sam dalnji napredak, ipak po¬ 
kazala se je žalibože kadkada i štetnom po samoga 
kupca. Često opetujući se slučajevi ponukaše prvake va¬ 
trogastva na oprez, da zaštite vatrogasna družtva proti 
bezduŠnim tvorniČarom, pa zaključiše i sve poznate mi 
vatrogasne zajednice, da upozore vatrogasna družtva, 
neka bez strukovne upute ne nabavljaju gasila, naročito 
štrcaljke, a kupovinu da ne izplate tvorničaru prije, 
nego li je predani stroj vještački prokušan tlakomjerom 
i praznomjerom te pohvaljen, pa bila nabava uprav i iz 
najglasovitije tvornice. Treba da se jako pazi prigodom 
nabave štrcaljke na to, da se nabavi takova, koja će 
odgovarati u istinu mjestnim okolnostim i da se nabavi 
prokušani sustav sa propisanimi jednoliČnimi navoji; 
ovi su potonji od osobite važnosti i napokon valja pa¬ 
ziti i na to, da se ne izdaje novac za nevaljalu i mo- 
žebiti precienjenu robu. 

Izkustvom se je pokazalo, da kod savjestno i 
pomno gradjene štrcaljke mogu nastati pogrieške, kao 
Što je propustljivost zračnjaka, provodnika, sara, Čepalja 
itd., koje se ne mogu opaziti bez tlakomjera. U ovom 
slučaju, ako i nije krivnja tvorničareva, odstraniti će se 
pogrieška dakako na trošak tvorničarov. K tomu se mora 
svakako uvažiti to, da je nabava štrcaljke skopčana sa 
znatnimi žrtvami, zato mora da bude ne samo valjana; jer 
o valjanosti njezinoj ovisi i uspješna obrana na garištu, 
već mora da bude i trajna, jer niti obćina, a ni vatro- 

g&sna družtva u nas ne imaju novaca u izobilju. Koliko 
je meni poznato, nije se u mnogih mjestih nabavi štr- 
caljaka davala ona važnost, koju u istinu zaslužuje. U 
novije vrieme dogadja se, da u njekih mjestih prigo¬ 
dom nabave upriličuju kupci natječajne javne pokušaje 
jeftimbom, kojim pozovu tvorničare na konkurenciju. 
Takov postupak ne samo da ne imade prave svrhe, već 
je i štetan za kupca. Svatko će mi priznati, da će u 
takovom slučaju pojedini tvorničar nastojati, da što 
boljom tvorinom dodje k natjecanju. Ovo je skopčano 
bez sumnje znatnim troškom i samo na štetu kupca. 
Nu drugo je pitanje, hoće ]i dostalac i naručenu štr¬ 
caljku onako pomno i valjano izgraditi, kao što je bila 
ona uzor-štrcaljka, kojom je došao k natjecanju? 

TekniČki podatci tako su danas usavršeni, da se 
unapried može prema potrebi potanko ustanoviti, kakova 
se štrcaljka želi nabaviti, t. j. kako da ima biti sastav¬ 
ljena, da li česti iz željeza, mjedi, bakra, kolik unutarnji 
promjer sare, koja vrst Škuljeva, kakovi Čeplji, izkapni 
pipci, koji promjer cievi sisalice i dizalice, kakovi na¬ 
voji, da li na perih, sa zavorom, nastupi, svietiljkami 
itd. Ovako do potankosti strukovno sastavljen opis po¬ 
šalje se svim čuvenim tvornicam uz poziv, da kažu uz 
koju bi cienu voljne bile ovakovu Štrcaljku graditi? 
Tvorničari rado će se odazvati pozivu i priposlati svoje 
ponude, na temelju kojih provede se naručba, negledeć 
pri tom dakako na neznatnu razliku ciene, nu kazat će 
im se uvjet, da će se naručena Štrcaljka jedino onda 
preuzeti, ako se prema opisu kod propisanoga strukov¬ 
noga pokusa pokaže valjanom. Na temelju takova po¬ 
stupka trsit će se svaki tvorničar, da u naručbenici 
iztaknutim zahtjevom zadovolji i tim da se ukloni šteti, 
koju bi trpio u protivnom slučaju. 

U mnogih slučajevih ne pita se za strukovnjačko 
mnienje, već kupac naruči štrcaljku, a da i nije napo¬ 
menuo kakovu želi imati, iz kakove tvorine i kako da 
bude gradjena. Njemu je dosta, da bude imao štrcaljku 
i daju dobije na obročnu odplatu, a bez obzira na zle 
posliedice, nastajuće od takove nabave. Ne zna jadnik, 
da se skoro svaki tvorniČar drži jedino dobivene naruč- 
benice, koja ako nije propisno sastavljena, daje tvorni- 
čaru široko polje, da izrabi neuka kupca u svoju korist, 
a na štetu naručitelja. 

S toga treba znati, da u načelu ne odlučuje raz¬ 
lika ciene, već kakovo je gradivo, kakove su sastavine 
i izradba Štrcaljke ; jer što se obročne odplate tiče, to 
sve čuvene tvrdke davaju svoje tvorine rado obćinam na 
odplatu. 

Moram da spomenem još jednu veliku pogriešku 
glede uzdržavanja gasila. Mnoge obćine i vatrogasna 
družtva nabaviše si skupociena gasila, a da se na toli 
potrebno spremište ni mislilo nije. Gasila stave se gđje- 
kada u kakovu trošnu, vlagi i prašini pristupnu sušu y 
a za čišćenje stroja ne brine se nitko. Znano mi je 
slučajeva, gdje su na štrcaljki, smještenoj u obćinskoj 
suši, spavale kokoši i purani, a u gdjekojih služio je 
vodnjak za spremanje krumpira, ili pako za igračku 
djeci, natrpan kamenjem i kojekakovom nečisti, a u 
sušah bilo je samo blato; željezne česti uništila je hrdj a, 
a škuljeve mogao si jedva izvaditi. 

Nadalje poznate su mi i druge neoprostive mane. 
Gasila, koja se ne bi smjela rabiti van za vježbu i obranu 
od požara, rabe se i za privatne poslove, osobito u onih 
mjestih, gdje je gasila nabavila obćina. 

Štrcaljke rabe se za dobavu vode prigodom gaše¬ 
nja vapna, a poznat mi je slučaj, gdje su cievine nosi- 

lice i sisalice tom zgodom tako oštećene, da se kod po¬ 
žara, koj se je zatim porodio, niesu mogle rabiti. Ljestve 
rabe se prigodom zidarskih radnja, pa se tom zgodom 
oštete. U mnogih spremištih neizuzev ni onih, koja su 
pod upravom gasilačkih četa^ takav je višeputa nered, 
da o toli neobhodno potrebitoj brzini ne može biti go¬ 
vora; cievi leže po svih kutevih razbacane medju inom 
ropotarijom, koja ne spada u vatrogasno spremište. S toga 
se često dogadja, da je odlazak sa gasilane skopčan s ve¬ 
likim gubitkom vremena. 

Zar je onda čudo, kad se čuju nepovoljni glasovi 
raznih dnevnika, da je prigodom ovog ili onog požara 
branitba bila bezuspješna, obrana zakasnila na garište, 
stroj jedva mogao raditi, a to uslied hrdje i nečistoće ; 
cievi nosilice propuštale mjestimice vodu tako, daje 
bio mlaz vrlo slab? itd. 

Ovo nekoliko redaka napisao sam nakanom, da se 
okoriste oni, kojih se to u prvom redu tiče, a za obću 
dobrodit domaćega našega vatrogastva. 


Vatrogasne vježbe, nabava i uzdržavanje 
gasila. 

Poput izkusna i marljiva gospodara, koji si rano 
u proljeće pospravlja i priredjuje razno orudje i poma¬ 
gala, kako će moći čim bolje obradjivati svoja polja, 
sjenokoše i vinograde, tako treba da i gasilačka četa u 
proljeće razgleda i uredi svoja gasila. To je nuždno već 
zato, da se ukloni prašina i nečist, koja ih je zimi za¬ 
hvatila, pa tako i radi pogibelji od požara, koja se u 

6 




















82 


proljetno sušno i vjetrovito doba još znatno povećava. 
Kad su štrcaljke razgledane te zimom i ledom možebiti 
nanešene mane opažene, treba ih bezođvlačno ukloniti. 
Cievi nosilice neka se na- vitlih premataju i prozrače, 
ljestve pako neka se pokojću naliče. Penjačko orudje, 
te izbavna užeta nuždno je pomno razgledati i proku¬ 
šati, ter loše i nesigurno na koliko se može popraviti 
ili novim izmieniti. Kad se štrcaljke, orudje i ostala 
pomagala urede, dobro će biti, da se čim prije vježbami 
započme. Osobita pažnja neka se posveti vježbi sa štr- 
caljkami ter polaganju cievi nosilica. Tim vježbama neka 
se priključe i penjači, a nakon takove vježbe neka se 
penjači posebice vježbaju na ljestvah i sa izbavilih. 

Nakon temeljite početne vježbe pojedinih odjela 
treba istom prelaziti na skupne vježbe, kojimi se pred- 
postavlja raznolik način dobave vode, te juriš čestimi 
promjenami pozicije. Potonje su vježbe osobito važne za 
temeljitu svestranu naobrazbu vodja i časta. Samo se 
sobom razumieva, da se obuka vazda ima povjeriti za 
vodstvo sposobnomu častniku, a u slučaju, da takova 
ne bi bilo u četi, dužnost je upravi vatrogasnoga družtva, 
da se pobrine za izkusna i valjana učitelja. Bez valjane 
stručne obuke i uz najbolju volju vatrogasaca, težko će 
gasiiačka četa moći zadovoljiti pravomu svomu zvanju. 

Kad je gasiiačka četa stekla toliko vještine, da 
može uporabom navještaja raditi bez pogrešaka, dobro i 
potrebno će biti, da dogovorno sa susjednimi gasilačkimi 
četami upriliče zajedničke vježbe, koje su od osobite 
važnosti za spremnost i uspješnu medjusobnu pomoć u 
slučaju požara. Takovom zgodom upoznati će vatrogasci 
medjusobno svoja gasila i uvjeriti se o neobhodnoj po¬ 
trebi jednakih normalnih spojeva, kojimi se omogućuje 
medjusobna podpora dobavom vode i neposredne navale 

na goruće i u pogibelji nalazeće se zgrade. Izim toga 
dobiti će vodje i mjestne oblasti pojma, od kolike je 
potrebe medjusobna pomoć u slučaju požara. Kod tako 
upriličenih vježba najbolje će se pokazati mane, kojim 
je obično uzrok neizkusni postupak prigodom nabave 
štrcaljaka i eievina. To bo je velika mana, koju je, kako 
vidimo, vrlo tezko ukloniti. Neizkusnost obćina i vatro¬ 
gasnih đružtava izrabljuju i oštećuju bezdušni tvorničari 
tim, što im po svojih putujućih agentih nudjaju i pro- 
davaju često nevaljala i precienjena gasila, naročito štr¬ 
caljke. Takove nepodobštine izticali su više puta od¬ 
bornici središnjega odbora u sjednicah ovoga, naglasu- 
jući potrebu upute o nabavi i pokusu štrcaljka. Takovu 
uputu izdao je sriedišnji odbor dne 5. travnja 1891. u 
brošuri, koja je svim našim vatrogasnim društvom bez- 
platno razaslana, ne bi li se njom okoristile one obćine 
i nova vatrogasna družtva, koja će si gasila tekar na¬ 
bavljati. To veliko zlo, kojim se osujećuje ugled i povje¬ 
renje vatrogasne institucije u seoskom narodu, nije se 
uklonilo ni tom uputom, a malo je nade, da će se prije 
ukloniti, dok ne bude središnji odbor proglašen stru¬ 
kovnim organom kr. zemaljske vlade. 

Da je tomu tako, podkriepiti ću sliedećim: U li¬ 
stopadu prošle godine pozva me obćinsko poglavarstvo 
u Odru kraj Zagreba, da pregledam i prokušam četiri 
šticaljke, koje je tamošnja obćina g. 1891. nabavila za 
svotu od 2800 for. 

Spomenute štrcaljke nadjoh u takovom neredu, 
koji se neda opisati; dosta je znati, da bi se u slučaju 
požara u ono doba bila mogla samo jedna od onih če¬ 
tiriju rabiti. Ostale tri bjehu neuporabive; jednoj su 
čestice bile tako propušne, da se njom bez posvemašnjega 
popravka ne bi bilo moglo raditi. U drugih dviju štr- 

caljkah, kojih su škuljevi iz šupernih ploča, bio je šuper 
u ležaj u Škuljnice uslied ljetne vrućine tako priliepljen* 
da se micanjem čepelja škuljevi ne samo ni ganuli nisu, 
već ih je bilo težko i uporabom sile odkinuti od ležaja 
u škuljnici. Tu dakle o djelatnosti ne bi moglo biti ni 
govora. Na tih štrcaljkah opazih, da se tvorničar pro¬ 
pisanih tehničkih izmjera u izradjivanju ni najmanje 
nije držao i ne govoreći o površnoj i vrlo lošoj radnji 
i gradivu. 

To je posljedica, da se u toj obćini uz onoliku 
žrtvu još ni danas nije mogla ustrojiti dobrovoljna ga- 
silačka Četa. 

Dne 8. ožujka t. g. pozva me novoustrojeno do¬ 
brovoljno vatrogasno družtvo u Vojnom Križu, da raz¬ 
gledam obćinska gasila, koje je novo družtvo od svoje 
obćine preuzelo. Nadjoh tri štrcaljke, od kojih je jedna, 
staroga kova u vrlo neurednom stanju. Od ovih dvie su 
nabavljene g. 1891., a tako su primitivne, da se je u 
obće tomu čuditi, kako je mogao tvorničar takova šta- 
naprtiti obćini. Te štrcaljke upravo su bez ikakove vried- 
nosti lih radi nerazmjerna promjera najvažnijih sasta¬ 
vina. Otvor sisalice ima 45 mm., a otvor dizalice 62 
mm., dakle za 7 milimetara veći; a to bi upravo mo¬ 
ralo biti obratno. Valjani tlak mlaza ne može se polu¬ 
čiti, ako bi štrcaljka morala davati više vode, nego li 
dobiva. Osim te velike pogreške, koja se bez znatnijih 
novčanih žrtava ukloniti ne može, postoje još i ino 
mane. 

Nijedna od tih štrcaljaka nema zračnjaka upilea, 
koji omogućuje ravan i miran mlaz vode, te uklanja 
trzanje cievi sisalica za vrieme rada; ovo se potonje 
tiem dakako uništuje, o čemu se je tamošnje povjeren¬ 
stvo uvjerilo. Nadalje premalena je duljina cievi sisalica,. 

a tako i nosilica; prvimi težko je doseći do vode, a po¬ 
tonjim do vatre. Izim gore navedenih činjenica mnogo 
je sličnih slučajeva u naših seoskih obćina, a to sve 
biva zato, što ne pitaju izkusna savjeta u vatrogasne 
zajednice, koja vazda i svakomu bez ikakova troška 
drage volje daje upute i savjeta, kad se povjerljivo obrati 
na središnji odbor. Nijedna obćina, ni vatrogasno družtvo, 
k°j e j e tako radilo, nije se pokajalo, već je ne samo 
priŠtedilo znatne svote, nego je za cielo dobilo valjana 
i u svakom pogledu prokušana gasila. 

U interesu naprednoga vatrogastva u Hrvatskoj 
kao i u interesu naručitelja, zaključila je skupština 
hrvatsko-slavonske vatrogasne zajednice u Valpovu, da 
svako vatrogasno družtvo, koje pristupi našoj zajednici, 
imade obvezatno svaku novo nabavljenu štrcaljku pri¬ 
godom preuzimanja strukovno prokušati, te ju tekar 
onda preuzeti, ako ju dotično povjerenstvo valjanom 
pronadje. Taj zaključak imao bi se od svih interesenta 
uvažiti, pa bi se nesolidna konkurencija i njom nane- 
šene štete doskora ako i ne sasvim uklonile, a to za 
cielo umanjile. 


Požari kao opomena. 

Požunske vatrogasne novine donjele su u br. 9. 
g. 1893. vrlo zanimiv uvodni članak, kojim rišu nepo¬ 
voljno stanje vatrogastva u kraljevini Ugarskoj, članak 
spominje po prilici ovo : 

Kad no su god. 1887. u gradovih i selih diljem 
domovine učestali silni požari, uništiv na milijune na- 
rodnjeg imetka, nastalo je svestrano ozbiljno razmišljanje, 
kako i čim da se tomu zlu na put stane. 

Visoka kr. ugarska vlada, saslušav nmienja strukov- 
njaka vatrogasaca, izdala je godine 1888. naredbenim 
putem zemaljski gasnik, kojim odredi, da je svaka obćina 
od najmanje 50 kućnih brojeva, dužna nabaviti si gasila, 
koja ima u priredjednih u tu svrhu prostorijah u dobrom 
stanju uzdržavati. 

U onih obćinah, gdje se ni plaćeno dobrovoljno 
vatrogasno družtvo nebi moglo ustrojiti, imade se naj¬ 
kasnije u roku od godine dana računajuć od dana ove 
naredbe, od 20 do 40 godišnjih stanovnika mužkoga 
spola ustrojiti obvezno vatrogasno družtvo. 

Dobrovoljno vatrogasno družtvo, koje nebi zado- 
voljivalo svrsi odredjenoj nazočnom vladinom odredbom 
u pogledu zapta i strukovnoga izobraženja, imade pogla¬ 
varstvo kao vatroredarstvena oblast prve molbe razpustiti. 

Nu žali bože, ta naaedba ostala je na papiru, sa još 
uvjek skromnom željom, da se provedbom oživotvori. 

Da je tomu tako, kriva je donekle indolentnost se¬ 
ljačkoga puka, koji uza svu nevolju još uvjek neuvidja 
koristi vatrogastva po narod i državu, a nemanje krive 
su i predpostavljene oblasti, koje bi imale nastojati, da 
se vladinoj naredbi podpuno zadovolji. 

Pisac članka tvrdi, da je još 800 seoskih obćina 
u Ugarskoj, koje do danas gasilačke čete neimadu, a 
neda se tajiti, da i pretežni dio postojećih gasilačkih 
četa nije strukovno organizovan i uvježban, da bi mu 
se mogla priznati savršenost. 

Na polju našega vatrogastva potreban je još 
ozbiljan rad oko temeljitoga uredjenja, a da se bude 
mogla očekivati oslonivost naših gasilačkih četa na ga- 
rištu; jedno je nepobitno: tako dalje ići nemože. 

Ponajprije imala bi vlada svom strogošću provesti 
naredbenim putem jur izdani gasnik, te čim prije izdati 
svrsi i potrebi odgovarajući gradjevni red za kraljevinu 
Ugarsku, te zakonom uvesti obćenito obvezno osiguranje 
syih zgrada proti požaru, potonje dakako ne kod pri- 
privatnih osiguravajućih družtava, već vlastitoj upravi. 

Silni požari, koji su se pojavili ovoga proljeća u 
mnogih krajevih naše Ugarske, iziskuju bezodvlačno, 
da se preduzmu sve mjere, kojimi bi se donekle osi¬ 
gurao težko stečeni imetak našega naroda od vječite 
propasti. 

Taj žalostni pojav vrlo je poučan i za naše pri¬ 
like tim više, jer nas uvjerava, da i najbolji zakoni i 
naredbe neimadu znatne vriedmosti, ako se u istinu ne- 
provadjaju onako, kako to potreba iziskuje. 

Intencija ugarske vlade izdanjem zakonika, pa bilo 
i naredbenim putem, bila je u istinu krasna, nu žalibože 
promaši svoj cilj, a da nije polučila ono, što se je tim 
polučiti htjelo. Tom naredbom okoristili su se pojedini 
dobavljači gasilačkih sprava, a narod nosio je znatne 
materijalne žrtve a da nije za nj polučio željene svrhe. 

U mnogih županijah izdano je na 100000 for. za 
nabavu gasila, koja bjehu porazdieljena u pojedine ob- 
ćine i mjesta, da zapreme mjesto u obćinskoj suši. 

Znatni dio tih gasila, nabavljenih žuljevi naroda, 
uništila je vlaga, hrdja i prašina, a da se još nisu ra¬ 
bila, a vrlo je dvojbeno, da bi sada i bile za porabu, 
pa se je u njekih mjestih to dogodilo, da su obćinari 
prigodom požara takovimi gasili pohitili na garište ali 
žalibože o radu štrcaljke nije bilo ni govora, jer ju je 
nečist uništila, ili neuk narod nije znao, kako da ukloni 
poremećenje. 

Zar je onda čudo, da pretežni dio seljačkoga na¬ 
roda još danas neimade povjerenja u vatrogasne insti¬ 
tucije, jer mu je posjed uza sve materijatne žrtve požar 
ipak uništio? Bilo je uvidjavnih muževa vatrogasaca u 
Ugarskoj, koji su tada vladi preporučali, da se uz na¬ 
redbom izdani gasnik neka imenuju vatrogasni nadzornici 
i koji bi kao vještaci učitelji sistematično uvadjali va¬ 
trogasna družtva u pojedinih županija, takova temeljito 
uvježbali, pa od vremena do vremena nadzirali i prema 
izkustvu i duhu napredka izvršivali. 

Tomu u istinu shodnomu predlogu protivile su se 
njeke ličnosti članova središnjega odbora ugarske va¬ 
trogasne zajednice, bojeć se, da jim sjaj nepotamni, u 
nadi, da je dovoljno vatrogastvo u zemlji savjeti i od- 
lukami stvorenimi kod zelenoga stola upućivati, ravnati 
i usavršivati. Kako je središnji odbor ugarske zajednice 
savjetujući organ vlade, to je ova preporuka izkusnih 
vatrogasaca odklonila i savjet središnjega odbora uvažila. 
Taj savjet, kako nas četiri godišnja praksa, od kako je 
naredba izašla, dovoljno poučuje, ne samo da nije imao 
prave vriednosti, već se je i narodu nanio ogromni teret, 
bez povoljna uspjeha sigurnosti proti požaru. 

Prolistav kroniku o radu ugarske vatrogasne za¬ 
jednice, naći ćemo, da je polučila vrlo malo uspjeha, 
što i sami ugarski vatrogasci u svojih strukovnih gla- 
silih priznavaju; jer joj je nakon toliko godina jedva 
godine 1893. pošlo za rukom, izdati zajednički vježbovnik, 
koji je u obće temelj razvitku vatrogastva u svih naroda. 
Bez obuke nema vještine, a bez potonje ni uspješna 
rada bud na kojem mu drago polju, nekmo li u borbi 
proti elementu požara. 

Temeljita pouka glavni je temelj, na kojem se u 
obće savršenost polučiti može, a tada istom valjalo bi 

ustrajati okružne vatrogasne saveze, vatrogasnu zajed¬ 
nicu, zajedničku podpornu blagajnu i slične podpoma- 
gajuće uredbe, kao što je odlikovanje vatrogasaca za 
mnogogodišnje službovanje, urediti posmrtnu blagajnu, 
urediti nošnju vatrogasne odjeće, oznake častnika i t. d. 
Takove su prilike u Ugarskoj, koja se već danas mno- 
gimi stečevinami ponositi može. Ugarska ima već četiri 
godine svoj zemaljski gasnik, vatrogasna joj zajednica 
uživa stalno zemaljsku podporu od 2000 for., središnji 
odbor vatrogasne zdjednice savjetni je organ zemaljske 
vlade u svih pitanjih tičućih se vatrogastva neposredno, 
Ugarska vatrogasna zajednica ima svoju podpornu za¬ 
kladu za vatrogasce u službi oboljele i unesrećene nji¬ 
hove obitelji i njihovu sirotčad, te uživa nadzorni auto¬ 
ritet nad svimi gasilačkimi četami u Ugarskoj. 

Tako u Ugarskoj. A kod nas ? 

Od svih tih pogodnosti u nas Hrvata žali bože 
ni traga, a sve ove, ako i neznatne stečevine, kojimi 
se danas ponosimo glede našega vatrogastva, zahvaliti 
nam je jedino požrtvovnosti naših riedkih dičnih prvaka 
vatrogasaca, njihovoj uztrajnosti i neumornoj požrtvov¬ 
nosti, a ne manje i onim rodoljubom, koji nas po mo¬ 
gućnosti materijalno podupirahu u našoj svakako težkoj 
ali uzvišenoj borbi za sveobći boljak. A1 nevarajmo se 
nam još mnogo treba. — 

I naš hrvatski narod tišti ista nevolja, i naši po- 
gorelci obilaze pragove od nemila do nedraga, da mi¬ 
lodari ublaže svoju nevolju. 

Vrieme je, prenimo se i mi iza sna i latimo se toli 
'častnoga rada. 

Kako se može postići da vatrogasci marljivo 
polaze odredjene vježbe. 

Mnogi tvrde, da se samo strogim zaptom u gasi- 
lačkoj četi može postići, da vatrogasci odredjene vježbe 
marljivo polaze, nu dokazalo se je izkustvom, da imade 
i drugi način, koji daleko nadmašuje strogost na tom 
polju. Dobrovoljna gasilačka četa u svakoj obćini prvo 
je medju svimi danas poznatimi družtvi i to s toga, 
jer ga svakomu treba u slučaju elementarne nesreće. 
Začetnici vatrogasnih četa imadoŠe mnogih potežkoća, 
a u gdjekojih mjestih imadu i danas, ali si je ipak u 
naobraženom svietu vatrogasna misao tako daleko put 
prokrčila, da danas oblasti, gradjanstvo i narod ovu 
humanitarnu instituciju štuju i da joj dolaze u susret. 
Budu li se ipak i odsele sa koje mu drago strane po- 
javljale zaprieke ovoj instituciji, dužan je obćinski na¬ 
čelnik sa obćinskimi zastupnici, pa onda i svaki poje¬ 
dini Član gasilačke čete a to i svaki rodoljub o tome 
nastojati, da se te zaprieke čim prije uklone. Obćinsko 
zastupstvo dužno je obzirom na sveobću korist svom 
susretljivošću pravedne zahtjeve uvažiti i sa interesom 
prisustvovati vatrogasnim vježbam i skupštinam; riečju 
nastojati o tome, da pobudjujućim načinom djeluje, da 
se duh požrtvovnosti širi i uzdrži. 

Takav će postupak za cielo uplivno s djelovati na 
gasilačku četu u svakoj obćini. Najvažniju zadaću ima 
dakako vojvoda. On treba daje muž značajan, uvidjavan, 
pravedan a uza to da je u vatrogastvo upućen i pro- 
niknut ljubavlju prama svomu družtvu; jer će samo 
takav vojvoda moći u požarnoj pogibelji zadovoljiti svojoj 
dužnosti. Proniknut ljubavlju, strogošću i nesebičnom 
pravednošću, a tako i otčinskom opreznošću ravnati će 

sjedni čami, vježbami a na garištu osjećati će njegovi 
vatrogasci, da jim je poput vojskovodje otac te da su 
mu zato dužni poklanjati nepokolebivo povjerenje. 

Povjerenje doduše izkazaše mu sudrogovi već pri¬ 
godom izbora za vojvodu, nu on ima pokazati, da je i 
zavriedio ono povjerenje, kojim su ga sudrugovi odliko¬ 
vali. Svaki vatrogasac požrtvovno će pohititi na garište 
i vježbalište, znajući, da mu je na čelu poput vojsko¬ 
vodje muž, koj svojim znanjem, vještinom i odluČuošću 
zna svladati biesne življe. Crveni bus, pozlaćeni mač i 
zlatni ovratnik niesu sredstva, kojima bi se sticalo po¬ 
vjerenje, već uvidjavne opomene, upute i pouke; tim će 
on učvrstiti pravo štovanje pojedinoga vatrogasca prama 
svomu vojvodi. Značaj, muževnost, odanost i pravednost, 
vještina i dobri primjeri, to su podloga povjerenju. Dobar 
duh vojvode dojmiti će se svakoga vatrogasca u gasi- 
lačkoj četi; on mora da je duša družtva i čete. 

Žalibože često nebiva tako. Razmirice, strančarenje, 
osobnosti, površnost, častohlepje i nemar uništuju u 
mnogih vatrogasnih družtvih svaku ozbiljnost, te zavlada 
nehajstvo i dodje obično do diletantizma, a onda prava 
svrha postaje iluzornom. Vojvoda, nemogući si učvrstiti 
i uzdržati povjerenja svojih sudrugova, bolje će učiniti, 
da ustupi Častno mjesto onomu članu, koji ga je zavriedio. 
feto je tu rečeno o vojvodi, valja u prvom redu i za 
vodje i podčastnike. Ovi bo su zvani, da podupiru tje¬ 
lesne i duševne vrline svoga vojvode, da poput žice 
spaja njihov rad vojvodu sa inimi vatrogasci. 

Sveta je dužnost svih Častnika, da podržavaju dobre 
odnošaje i medjusobnu slogu, jer bez ove nemože dobro 
družtvo obstojati. Vodje, koji za odsutnosti vojvode 
inače sa vatrogasci postupaju, nego li u njegovoj pri¬ 
sutnosti, niesu zavriedili časti, koju u četi obnašaju. Svaka 











92 


gasilačka četa ima svoja pravila; vojvoda dužan je bditi, 
da se ona strogo vrše i da se drži strogi zapt. 

Oduševljeno neka izpunjava svaki vatrogasac druž- 
tvena pravila, službovnik i naložene si zapovjedi, jer se 
samo tim može polučiti svrha družtva. Vatrogasac, neiz- 
punjavajući svojih dužnosti oduševljeno i savjestno već 
samo iz straha pred vojvodom ili kaznom, nije pro- 
niknut duhom vatrogastva i nije shvatio svrhu vatro¬ 
gastva. U gasilačkoj četi, u kojoj vojvoda uživa pod- 
puno povjerenje, neće biti težko provesti zapt, a gdje 
toga nema, pokazati će se vazda javno. 

Obziran vojvoda opaziti će odmah kod novaka, 
koji žele pristupiti u družtvo, da li po naravi imadu one 
krieposti, kojimi mora biti obdaren svaki vatrogasac, pa 
ako ih neimadu, nastojati će, da takove još za vremena 
liepim načinom ukloni iz družtva. Uputno je, da se u 
družtvo stupiti želeći već prije upoznaju sa dužnostmi 
valjana vatrogasca, a svakako prije, nego li ih je odbor 
primio za članove gasilačke čete, jer će mnogi — ćuteć 
se nesposobnimi — i sami izostati, pa će tako i družtvu 
prišteđiti gdjekoju neugodnost. 

Vježbam je svrha, da se vatrogasci poput vojnika 
upute rabiti svoje orudje, kako će biti vješti i spremni 
u borbi sa elementom. U početku najbolje je, upotriebiti 
zimske večeri za predavanja, čitati Članovom strukovne 
novine i valjane izvadke iz strukovnih knjiga, razlagati 
im potanko družtvena pravila, službovnik i svrhu ze- 
malsjske vatrogasne zajednice, bolničkih blagajna i t. d. 
Takovom zgodom neka bude dozvoljen pristup i nečla- 
novom, koji se za vatrogastvo zanimaju; to će vrlo ko¬ 
ristiti samoj vatrogasnoj četi. Tom zgodom najbolje će 
biti, članove upućivati od kakove važnosti su vježbe ne 
samo u interesu družtva, već pojedinoga vatrogasca, 

obzirom na zdravlje, a često i pogibelj života. Početak 
vježbe najbolje će se označiti trubljom t. j. znakom : 
„Sakupite se“ i čim je dostatan broj vatrogasaca pri¬ 
spio na vježbalište, ima se odmah vježbom započeti, te 
nečekati onih članova, koji dodju kasnije, a niesu se 
izpričali. Ovi neka se posije dulje sami vježbaju. Pri¬ 
godom vježbe neka se svaki mah, dapače svaka potankost 
vatrogascu, koj nebi odmah shvatio, opetovano pokaže. 
Neshvate li vježbajući se vatrogasci, valja im iznova 
opetovati. 

Preporuča se dakako osobita ustrpljivost i prijaz- 
nost prema novaku, jer je poznato, da liepa rieć svagdje 
nadje mjesta. Vojvoda neka sazivlje vježbe u takvo doba, 
kad članovi negube vremena za svoje vlastito zanimanje. 
Vježbe neka netraju dugo, ali zato češće i temeljito. 

Vojvoda i vodje, koji se nakon svršene vježbe sa 
vatrogasci sjednu u gostionu, Škode tim dobroj stvari 
više, nego li joj koriste. Osobito strogo valja držati usta¬ 
nove službovnika glede nemarnoga polazka odredjenih 
vježba, a naročito k požaru. Trokratni izostatak bez 
opravdane izprike bud kojega člana, neka se kazni iz- 
ključenjem iz družtva. 

Nemarni članovi ne samo da nekoriste svojemu 
družtvu, već uništuju i mar revnih Članova. 0 posjetu 
svih vježba neka se sastavi listina, koja neka se svake 
godine predloži glavnoj skupštini. Najrevnijim članovom 
neka se po mogućnosti iz družtvene blagajne dozvoli 
nagrada u znak priznanja. Prigodom izbora častnika 
neka se vazda uzme u obzir na revne i gorljive članove. 
Vatrogasci, koji su mnogo godina revno službovali, 
neka se uvrste u pričuvu, sa uživanjem svih prava 
aktivnih članova. Osobite revne i marljive članove može 
i kr. zem. vlada odlikovati. Vojvoda neka marljivim 

članovom vazda izkaže svoju odanost, pa ih neka pred¬ 
loži središnjemu odbora zajednice za odlikovanje, kad 
ovo pitanje bude definitivno riešeno izmeđju vatrogasne 
zajednice i visoke vlade. Nevaljala gasila valja odmah 
odstraniti. U pomoć pridošle susjedne gasilačke čete kod 
požara valja novcem nagraditi. Nezgode na garištu imadu 
se ponajviše upisati u grieh lošim vježbam vatrogasaca, 
To njekoliko rieči budi dokazom, da se vatrogasna 
četa može uzdržati zdravom, ako već nije u njoj bolest 
zahvatila mah, a možda već i zastarjela. 


Obuka dobrovoljnih gasilačkih četa. 

Temeljita strukovna obuka temeljni je kamen, na 
kojemu se bud koja struka podići i usavršiti može. Tu 
zasada utr diše kao istinita i prvaci napredne vatro- 
branbe na temeljih vlastita izkustva, a zna se, da bez 
vještine nemože u ničemu biti valjana uspjeha. 

Nevješta gasilačka četa, bila ma kako brojna, te 
svimi gasili i pomagali providjena, težko će ograničiti 
i savladati požar onom brzinom i uspjehom, kojim bi 
ga svladala i manjim brojem uvježbanih vatrogasaca. 
Svakako bi to učinili mnogo prije i bez velika napora 
fizičnih sila, koje nevješti vatrogasac često uzalud troši, 
izvrgavajuć se raznim pogibeljim. 

Na toj bolesti boluje većina naših dobrovoljnih 
gasilačkih četa. Zaista bi trebalo iztražiti i ustanoviti 
uzroke tomu, te se pouka i vještina u naših gasilačkih 
četah neuvažava, kako bi trebalo i koliko to svrha iz¬ 
iskuje. Kad bi se toj nevolji ustanovio uzrok, trebalo 
bi naći liek, da se Čim prije ukloni. Razmišljajući o 

tome, nadjoh raznih stvari, za koje mislim, da djeluju 
pogubno na usavrŠenje našega domaćega vatrogastva. 

Troje bi imalo riesiti svakoga dobrovoljnoga vatro¬ 
gasca : a) oduševljenje i ljubav prema vatrogastvu, 
b) zapt i baš vojnička poslušnost prema svojim pred- 
postavljenim, te c) sloga, medjusobna odanost i požr- 
tvovnost. 

Svega toga nalazi se žalibože malo u naših do- 
brovovoljnih gasilačkih Četa. Zato nije ni čudo, da reć 
bi skoro nazadujemo, u mjeto da napredujemo. Nedo¬ 
statnoj i površnoj naobrazbi naših dobrovoljnih gasi¬ 
lačkih četa bit će, mislim, uzrok poglavito u tom, da 
tako rečem, običaju, Što se vježba i naobrazba naših 
dobrovoljnih gasilačkih četa štatutom povjerava zapo¬ 
vjedniku (vojvodi). Prigovoriti će mi se, što sam u toj 
tako naravnoj odredbi mogao naći razloga nazadku. 
Tko ravna vježbami, nego li zapovjednik? On je već 
po svojoj časti, koju u četi obnaša, obvezan steći si 
potrebnu strukovnu vještinu ne samo za vodstvo, već i 
za temeljitu obuku svoje gasilačke čete. U teoriji bio 
bi taj prigovor sasvim opravdan, ali u praksi pokazalo 
se žalibože, da je ono, Što kažem, u mnogih gasilačkih 
četah sasvim opravdano. Daje tomu tako, evo iskustvom 
stečena primjera. 

Ustroji se dobrovoljna gasilačka Četa; privremeni 
odbor sabra najnuždnije za nabavu gasila, sastavi i 
podnese pravila kr. zem. vladi na odobrenje, čim po- 
ivrdjena pravila stignu, pristupi se izboru časta, a mlada 
četa još ni uvježbana. Izbornici članovi ne imadu zgode 
prije izbora, ni da upoznadu revnost i sposobnost svojih 
budućih časta, a poznavanje bi svakako moralo biti 
odlučno za izbor, naročito za izbor vojvode. 

čašću vojvode često se odlikuje uglednija osoba u 
obćini već radi materijalnih obzira, i negledeć na to, 
da li dotičnik ima ozbiljnu volju i pravu ljubav za va¬ 
trogastvo, te imade li za to i potrebna vremena, da 
svoje umne i fizične sile posveti gasilačkoj četi. Gdje- 
koji izabranik je namienjenu si Čast primio lih s často- 
hlepja i slaboće i pokaza u početku volje kod vježba u 
hodu, izlazi prigodom crkvenih svečanosti i družtvenih 
zabava, preduzme i koju vježbu sa gasili, nu vježbe su 
mu površne, jer se učeći teoriju iz vježbovnika, praktična 
vještina polučiti nemože. Medjutim dogodi se u mjestu 
požar, gasilačka četa pokazala se ne vještom u podvorbi 
svojih gasila; o taktici vatrobranbe neću ni da spo¬ 
menem. Taj prvi neuspjeh neugodno se dojmi obćinara; 
oni su se našli ponukani, da o svojoj mladoj gasilačkoj 
četi izreknu kritiku. 

Taj sukob sa javnim mnienjem često je dostatan, 
da vojvoda izgubi i ono malo volje, koju je pokazao, 
pa ako i neodstupi, on se više za svoju četu s veseljem 
nebrine, pače okrene li četi svojoj ledja, riedko će tim 
bolje nastati; jer se to opetuje. Tako ima obćina gasi- 
lačku Četu, za koju je i znatnih žrtava doprinjela, a za 
požara neima sigurnosti za obranu. 

Uzmimo, da je izabrani vojvoda oduševljen za va¬ 
trogastvo, da se je osposobio znanjem i vještinom za 
vodstvo gasilačke čete, to još uviek nestoji, da ima dar 
za vatrogasnoga učitelja. Ta struka neima još danas 
učilišta, gdje bi se pojedinci u vatrogastvu naobrazili, 
ovo zvanje vezano samo na mnogogodišnje iskustvo po¬ 
jedinih vatrogasaca, koje je narav velikim pregnućem 
nadarila. U velikih gradovih kod zvaničnih gasilačkih 
četa svakako je veći broj vrstnih vatrogasaca, pa su i 
ako uvježbani pojedinci vrlo riedki sposobni i za vatro- 

gasnoga učitelja. Zna se i to, da je djelokrug vojvode 
seoske gasilačke čete prilično razgranjen; njegova bo je 
dužnost zastupati interese svoje čete napram; oblastim 
i trećim osobam, brinuti se za potrebna materijalna 
sredstva, držati red i zapt u četi, te rukovoditi glavni 
nadzor povjerene si čete. Uza to obtereeen je i svojim 
socijalnim zvanjem ter borbom za svoju eksistenciju, 
koja mu često najboljom voljom nedopušta, da se posveti 
naobrazbi svoje gasilačke čete, da čita strukovna djela 
i da pomno prati svaki pojav novosti na polju vatro¬ 
gastva, pa često, koji bi mogao i htjeo, neima za to 
prilike. 

To i po naše vatrogastvo vrlo važno pitanje dalo 
je zakonodavstvu i vatrogasnim zajednieam izvan naše 
domovine mnogo razmišljanja, pa je već donekle i rie- 
šeno time, što se uvode strukovni vatrogasni tečaji za 
naobrazbu vatrogasnih učitelja. U takav strukovni va¬ 
trogasni tečaj neka bi obćine i vatrogasna družtva iza- 
slala po jednoga za vatrogastvo ozbiljno i duševno 
zauzeta Čovjeka, koji bi se uputio u elementarnoj obuci 
napredne vatrobanbe tako, da bi mogao svoju vatro¬ 
gasnu četu temeljito uvježbati. S vremenom pružila bi 
mu se zgoda, da se stečenim izkustvom posvema stručno 
usavrši. Tu vrlo koristnu uredbu uvele su već obligatnim 
načinom države Saksonska i Švicarska, a Njemačka i 
Austrija rade o tome, ali još nije provedeno. 

Tu zamisao podupiru i ugarski prvaci vatrogastva, 
pa je o tom ugarski strukovni časopis „Tiizzendeszeti 
Lapok“ u br. 17. od 5. rujna pr. god. donio obširan 
članak, u kojem razlaže korist i potrebu takove uredbe 
i zagovara, neka bi se nastojalo o tome, da svaka do¬ 
brovoljna gasilačka četa tim načinom dobije svoga uči- 

telja, koji bi se onda obuci i naobrazbi svoje gasilačke 
čete posvetio. 

Naš prvi zemaljski strukovni vatrogasni tečaj, koji 
je držan god. 1891. prigodom jub. gospodarsko-šumarske 
izložbe u Zagrebu, bio je prvi korak u tom smjeru, pa 
ako i nije tada polučeno, što se je željelo, to se je 
svakako razširilo u narodu uvjerenje, da je naobrazba 
dobrovoljnih gasilačkih četa i u nas vrlo nuždna. 

To uvjerenje podkriepljuju i ovogodišnji veliki po¬ 
žari, koji su nemilo pustošili u mnogih krajevih naše 
domovine. U njekih mjestih znatno se je osjećala ne- 
vještina u pomoć pridošlih dobrovoljnih gasilačkih četa. 
To se dokazuje i tiem, što su mnoga naša vatrogasna 
družtva iskala izkusna učitelja za poduku svojih novaka, 
pa ga ni uza sve žrtve niesu mogla dobiti. 


Tri vatrogasna izpita u Slavoniji. 

I. 

Glavna vježba gasilačke čete valpovačke. 

Dne 14. kolovoza 1893. držala se je vatrogasna 
vježba u trgovištu Valpovu. Prema ustanovljenomu raz- 
poredu povodom V. skupštine zajednice hrvatsko-sla- 
vonskih dobrovoljnih vatrogasnih družtava i prema za¬ 
datku središnjega odbora vatrogasne zajednice, izašla 
gasilačka četa, da pod svojim nadzapovjednikom gosp. 
Leonardom Fichtnerom u prisutnosti našega dičnoga 
predsjednika zajednice gosp. Gj ure Deželića, članova 
središnjega odbora zajednice, te zastupnika oblasti, ob- 
ćinskoga zastupstva ter pozvanika i izaslanika domaćih 

vatrogasnih družtava i gradjanstva trgovišta Valpova 
drži vatrogasnu vježbu. 

Bivalo je ovako: 

Nakon što je predsjednik zajednice označio zgradu 
pučke Škole objektom, gdje se je prividno pojavio požar, 
izdade [nadzapovjednik Fichtner nalog za uzbud gasi¬ 
lačke čete. Točno u 8 sati čuli su se znakovi trublje 
Štopskoga trubljara na uzbud, koji bje po inih trubljaČih 
iz raznih ulica nastavljen 

članovi [gasilačke čete nebijahu^ prije uzbuda na 
okupu, već pohrliše iz svojih stanova u gasilanu, ne- 
znajući zadaću juriša, koju su imali riešiti. 

U kratkom vremenu od 7 časova dojuri četa sa 
svojimi gasili pred svojega nadzapovjednika, gdje su 
vodje propisno obavili prijavu, preuzevši naloge za juriš, 
koji je bio sljedeći: 

U prvom katu Školske sgrade sa južne strane po¬ 
javio se sobni požar,|koji za vremena neopažen zahvatio 
je drvene stube tavana a odtuda i ustroj krova. 

Prvi odjel izvadjao je uporabom kukače i jednom 
cievinom univerzalne sprave juriš kroz prozor neposredno 
u sobu, gdje bijaše ognjište požaru, nu kako je vjetar 
sa juga prema sjeveru duvao, % bila je pogibelj za krov 
crkve, koja je u neposrednoj blizini. 

Odredbom nadzapovjednika imao je drugi odjel 
uporabom trodijelne sastavnjaČe i jedne krovnjače ljestve 
popeti se sa sjeverne strane na krov zgrade, te upo¬ 
rabom jedne cievi vožnjače štrcaljke, kojoj je dobavljao 
vodu vodonoŠa iz zdenca preko puta školske zgrade u 
daljini od kojih 50 metara, braniti krov crkve te za- 
priečiti širenje požara. Svi nalozi davani bjehu naŠimi 
novimi zajedniČkimi navještaji, koje su časte 

i vatrogasci odmah razumjeli i baš precizno izvadjali. 
Iza obustavljena rada vodom uzsliedila je samoizbava 
penjačkimi izbavnimi uzeti sa prvoga kata a tako i vježba 
krovnjačom Sacherova sustava, koje su dobro uspjele. 

Na znak „Spremite sprave sve“ pospremiše vatro¬ 
gasci svoja gasila i čekahu dalnje možebitne odredbe. 
Medjutim poveli su strani vatrogasci strukovnu kritiku 
o jur obavljenom jurišu, kod kojega se je pokazala jedna 
pogrieška time, što se je cievaš drugoga odjela protu- 
propisno penjao krovnjačom na krov zgrade, pa u mjesto, 
da je sjeo na sljemenu krova, kako to sigurnost iziskuje 
stajao je smiono na sljemenu krova i onda, kad je mlaz- 
nicom radio, pa se je tako izvrgavao velikoj pogibelji. 
Medjutim, kako me je častničtvo uputilo, nije toj po- 
grieški krivo zapovjedničtvo, već gorljivost dotičnoga 
penjača, koji je hotio time pred stranimi vatrogasci 
pokazati tobože svoju osobitu vještinu. 

Uzprkos tomu, bilo je sveobće mnienje izkusnih 
strukovnjaka vatrogasaca, da je ova vježba u svakom 
pogledu vrlo dobro uspjela, a naročito pohvalno izraziše 
se glede nadzapovjednika g. Leonarda Fichtnera, koji 
je svojim osobitim mirom, hladnokrvnošću i razboritošću 
ravnao četom poput kojega staroga izkusnoga vojskovodje 
te i strukovnjakom vatrogascem imponovao. Svaki nalog, 
koji je izdao, bio je kratak ali jezgrovit, a to silno 
upliva na sklad i uspješan rad svake pa i najmanje ga- 
silačke čete. 

Rado priznajemo, da dobrovoljna gasilačka valpo- 
vačka četa uz takovoga nadzapovjednika a uz vješte 
Časte i upravu zaslužuje, da zauzme mjesto medju naj- 
boljimi gasilačkimi četami u našoj domovini. Valpovačka 
gasilačka četa pravi je ponos naše vatrogasne zajednice 
i može so punim pravom javno izreći patriotička želja: 

Dao Bog ugledala se i ina naša vatrogasna družtva 
u tu naprednu i valjanu gasilačku četu. 

II. 

Tvornička gasilačka četa u Belišću. 

Prema razporedu valpovačke svečanosti, uputio se 
središnji odbor vatrogasne zajednice sa izaslanici i gosti 
vatrogasci dne 15. kolovoza prije podne u Belišće, 
od prilike 1 sat daleko od Valpova. 

Nadošle goste, predvodjene predsjednikom hrvatsko- 
slavonske vatrogasne zajednice gosp. Deželićem, do¬ 
čeka sam vlastnik veličajne tvornice tanina gosp. Alfred 
pl. Gutmann. To je evropskoga glasa tvrdka S. H. Gut- 
mann. Sa vlastnikom tvornice bili su osiečki kotarski 
predstojnik Dragutin Kršnjavi, tvorničko činovničtvo i 
gasilačka četa, kojom je u odsutnosti zapovjednika in- 
žinira Vinka Wolfa zapovjedao zamjenik Alberto Hoffman. 

Iza ljubezna pozdrava Gutmannova razgledali su 
gosti urednu svimi potrebnimi gasili uredjenu gasilanu, 
a nakon toga je sliedio juriš tvorničke gasilačke čete. 
Na znak trublje pohitiše vatrogasci najvećom brzinom u 
gasilanu po svoja gasila, kojimi trkom stupaše na od- 
redjeno po zapovjedniku mjesto. 

Požar pojavio se prividno u zgradi strojarnice, a 
prietio je ponajviše najbližoj zgradi pilane s lieve 
strane, a skladištu s desne strane. 

Koliko je u toj veličajnoj tvornici i pilani silna 
goriva materijala, odredi zapovjednik Hoffmann uzbud 
na veliki požar; tako je cielokupna gasilačka čela sa 
svimi gasili najedanput jurišala. 

Jedna razstavnjača štrcaljka, kojom bje dobavljena 
voda iz vodovoda, radila je jednom cievinom, kojom 

je cievaš ravnao za obranu krova skladišta, drugom de¬ 
vinom, koju je dvorio štabilni parni stroj, služila je za 
obranu krova pilane, a dvie razstavnjače štrcaljke smje¬ 
štene kod velikoga rezervoara davale su dviema cievi- 
nama vodu za neposrednu navalu strojarnice, gdjeno 
je požar najžešće bjesnio. 

Predmjevalo se, da je pogibelj velika, pa je oprez¬ 
nosti radi brzojavno pozvana u pomoć dobrovoljna ga- 
silačka četa valpovačka, koje je odiel nakon dobivene 
viesti sa univerzalnom spravom za čudo velikom hitrinom 
nakon 20 časova prispio i sa jednom cievinom svoje 
razstavnjače štrcaljke navalu na strojarnicu preduzeo. 
Za vrieme rada opazila se je vještina radećih vatroga¬ 
saca, a tako red i zapt, koji u Četi vlada. Svi nalozi 
izdani su navještaji trublje i bučke, pa se povika ni 
čulo nije, a žalim, Što navještaje prije razumio nisam, 
već nakon pojedino izvedena rada, jer ovi niesu naše 
zajednice, već oni, koje rabe ugarski vatrogasci! 

Opazili i to, da je vlastnik tvornice posvetio oso¬ 
bitu pažnju dobavi vode, što je od znamenite važnosti 
za sigurnost toli ogromne a za vatru jako pogibeljne 
tvornice. Nakon Što su krovovi zgrada, a i samo dvo¬ 
rište bili vodom poplavljeni kao da je bio prolom oblaka, 
Čuo se je znak, da se završi rad, na što su vatrogasci 
svoja gasila pospremili i u gasilani pohranili. Za to 
vrieme poveo se je strukovni razgovor ob opaženih 
manah, pa je bilo svestrano mnienje, da je dobro uspjela, 
a bio bi utisak još bolji, da niesu cievene nosilice mjesti¬ 
mice što kod spojeva što na samoj tkanini znatno po¬ 
puštale. Uzrok je tomu svakako taj, Što tvornička četa 
nerabi cievnih kola ni nosiva vitka, već drže i polažu 
cievi nosilice iz klupka, koje prigodom vožnje bud na 
garište bud vježbalište spremaju uz vodnjak, pa tako ne 


samo da se cievi znatno oštećuju, nego često izpadnu 
i šuperne uloge iz navijaka, a gubi se i dragocieno 
vrieme spajanjem cievi na garištu, pa se ovo u brzini 
često i površno izvadja. Isto tako spomenuti mi je i 
neobhodnu potrebu ocievnica, kojih ta četa u pripravi 
neima, da u potrebi ukloni propušnost cievnih nosilica. 

Pripovjedahu nam častnici tvorničke čete, da je 
jedan parostroj smješten na rieci Drave. Taj dobavlja 
vodu u vodovod razgranjen po cielom arealu od 130 
rali same tvornice u dovoljnoj količini, a izim toga 
smješten je podzemno u strojarnici manji parostroj, koj 
se može u svako doba rabiti kao parnjača štrcaljka 
manje vrsti. 

Svakako valja priznati, da su uredbe sigurnosti 
proti požaru, naročito obzirom na znatnu količinu vode, 
koja je vazda u pripravi, a tako i obzirom na stalnu 
vatrogasnu stražu i uyježbanu gasilačku četu, vrlo 
dobre, pa tim upravo blagodat ne samo za samu tvor¬ 
nicu već i za onu cielu okolicu, kojoj je ta dična i 
požrtvovna četa više puta u pomoć pritekla. 

Opis i razgledavanje svih dielova te veličajne tvor¬ 
nice i preugodni svršetak toga dana u Belišću kod 
zajedničkoga objeda za gospodskim stolom nespadaju u 
ovaj strukovni pregled o gasilačkih Četah u liepoj Sla¬ 
voniji. 

III. 

Uzbud na vatru u Petrijevcih. 

Kad sam dne 15. kolovoza g. 1893. sa svečanosti 
valpovaćke s mojimi sudruzi otišao iz Valpova, dodjosmo 
i u liepo mjesto Petrijevci, a tu htjedosmo, da se još 
jednom oprostimo sa zapovjednikom gasilačke čete gosp. 

Antunom Sipom, koji je svoga zvanja radi dan prije 
ostavio Valpovo, da zadovolji svojim dužnostim. 

Dodjosmo onamo upravo kad je narod iz crkve 
polazio od večernice. Dočekalo nas častnićtvo tamošnje 
dobrovoljne gasilačke čete. U bratskom razgovoru iz- 
razismo želju, vidjeti uzbud seoske gasilačke čete i da 
bi nam drago bilo, da petrijevačku četu ovaj čas vidimo 
na okupu; e da se uvjerimo, o pripravi njihovih pred- 
prežara. To mi dakako, akoprem bijaše vrieme do vlaka 
iz Osieka u Zagreb vrlo kratko, radi preriedke sgode 
za ovakove slučajeve bratski zaželjesmo. 

Prije svega mije spomenuti, da ni vatrogasci a 
ni predprežari nisu za uzbud znali, jer je jedan častnik 
dobio nalog, da potraži jednoga od njihovih trubljara, 
ko J e g a je negdje slučajno i našao. 

U nekoliko časova čuli su se znakovi trubalja i 
vidjesmo u blizini gasilane stanujuče vatrogasce, kako 
bježe u gasilanu. Došli u dvorište, a nas to iznenadi 
uredna brzina, kojom su vatrogasci gasila za pred- 
pregu priredili, ali jedva se ogledasmo, evo već dva 
para vrlo dobrih konja, koji su bili pred štrcaljku i 
oruđjna kola pripregnuti. Jedva Što su vozari posjeli, 
dojure još druga tri para konja, te budu pod drugu 
štrcaljku i dvie preseke pripregnuti, tako da je od iz¬ 
dana znaka za uzbud proteklo samo 6-8 časova do 
posvemašnje priprave za odlaz. A bilo je i dovoljno 
vatrogasaca za podvorbu pripreženih gasila. 

Sada istom saobći zapovjednik vatrogascem, da je 
io samo prividni uzbud i da požara neima; zahvali jim na 
požrtvovnosti, bodreć ih na buduću ustrajnost i revnost 
u lzpunjivanju njihovih dobrovoljno preuzetih dužnosti. 

Iza kako je četa izkazala prisutnim gostom va¬ 
trogascem svoju počast, pospremiše po odredbi zapo- 

vjedmka gasila u gasilanu i vratiše se svojim stanovom 
Iako mi se pružila liepa zgoda, viditi toli praktičnu 
uredbu, koju je u Petrijevcih uveo po vatrogastvo toli 
zaslužan bonlac gosp. Josip Sacher, začastni pred¬ 
sjednik petrijevačkoga dobrovolj. vatrogasnoga družtva 
uz pripomoć ondašnjega zapovjednika g Antuna Sipa 
a podporom obćinske i kotarske oblasti. 

Svaki žitelj petrijevački, koji imade konje, dužan 
je po stanovitom turnusu, kad na njega red dodje, dan 
i uoc držati par konja u svojoj staji u pripravi. Čim se 
dade znak na uzbud, dužno je doći 5—6 predprežara 
sa konji do gasilane i staviti se zapovjedniku na raz- 
po aganje, dakako uz ustanovljenu u tu svrhu obćinskim 
zastupstvom nagradu, koja se daje iz obćinske blagajne, 
a to i onda kad nebi predprežar vozio gasila na ga- 
nšte, dakle kod svakoga uzbuda. Žaliti je samo to što 
je ova uredba samo u jedinom mjestu naše domo’vine 
uvedena i to, koliko znam, samo u Petrijevcih. 

Bilo bi liepo, da se slična koristna uredba uvede 
i drugdje u gradskih i seoskih obćinah, gdje postoje 
gasilačke čete, jer bi time nestalo čestih tužaljaka, da je 
ovdje ih ondje gasilačka četa zakasnila doći u pravo 
doba na garište, a to lih radi toga, jer nije bilo za 
vremena potrebne predprege, a često je izostala i nuždna 
pomoć radi pomanjkanja predprega. 


Za dokolicu dobrovoljnih gasilačkih četa. 

Poput stalne vojske, drže i gasilačke čete u ljetno 
doba, za dugih dana, redovite vježbe, da se usavrše u 
ru ovanju sa gasili. Takove vježbe neobhodno su potre- 

bite svakoj gasilačkoj Četi, ma bila ona i starija, a zato, 
da joj Članovi opetuju, što su tečajem vremena možda 
zaboravili i da se uvježbaju novaci, koji su stupili u četu. 
Na svršetku tih vježba obično se upriličuje zaključna 
vježba. Ovoj je svrha, da pojedini odjeli i članovi dodju 
do zgode, dokazati svomu vojvodi, što su naučili i kako 
se usavršili; nadalje da se i obćinstvo uvjeri o radu i 
požrtvovnosti svoje domaće gasilačke čete, što u velike 
djeluje, da si četa steče ugled i povjerenje svojih sugra- 
djana — i da se prokušaju sva gasila i pomagala o va¬ 
ljanosti za rad. Samo takovom se zgodom svaki nedo¬ 
statak lahko opazi. Kad se vježba svrši, razgledati će 
vojvoda u prisutnosti izaslanika obćinskoga poglavarstva 
sva gasila i pomagala, da li možda imaju pogriešaka i da 
li je još koje gasilo ili pomagalo od neobhodne potrebe. 
Odrediti će se, da se popune gasilačke spreme, u koliko 
to dopuštaju novčana sredstva. Potrebne popravke valja 
bezuvjetno odmah obaviti. Iza toga dolazi ozbiljan rad 
za gasilanara. Strojeve valja u svih glavnih čestih razsta- 
viti, brižno očistiti i vodu iz sara, škuljišta i provod- 
njaka izpuljiti i odstraniti te stroj pomno opet sastaviti 
i namazati. Kad je stroj sastavljen, valja ga prokušati, 
da li valjano funkcionira. Taj pokus neka se obavi bez 
vode, nu kod zatvorenih dizalnih pipaca valja njekoliko 
puta povući ravnotežom, pa će se odmah opaziti, da li 
su česti stroja u redu, da li možda čepovi ili koja sa¬ 
stavina propušta usisani zrak. Na propušnoj česti izla¬ 
ziti će pod tlakom zrak budi izmedju sare i čepa bud 
iz spojeva škuljišta i provodnjaka. To se mora odmah 
popraviti. 

Osim štrcaljaka iziskuju osobitu pažnju cievi-nosilice 
već zato, što su najvažnije pomagalo štrcaljke i što se 
i najboljom štrcaljkom na garištu nemože uspješno ra- 

diti bez valjanih cievi te Što je nabava cievi skopčana 
sa znatuimi troškovi. S toga treba znati, da je uzdr¬ 
žavanje cievina važnije od uzdržavanja štrcaljaka, pošto 
ovim vlaga i nečistoća toliko neškodi, koliko cievinam 
od tkanine. Cievi-nosilice mogu mnogo godina potrajati, 
ako se drže u redu, dočim ih vlaga i nečistoća uništi 
za nekoliko tjedana. Izkusan gasilanar dat će cievi-no¬ 
silice posije svake uporabe, čisto oprati i valjano osu¬ 
šiti ; potonje osobito je nuždno. 

Oprane cievi neka se vazda objese po cieloj duljini 
tako, da se izciedi iz njih voda i da ih zrak iznutra 
valjano prosuši. Kad su sašvim osušene, valja da je u 
svakom navoju šuperna uloga pa tada ih vazda tako 
navij na vitlo, da svakiput dobiju drugi položaj. Tako 
valja postupati i sa nerabljenimi cievinami, jerbo pre- 
motavanjem ulazi u nje zrak, koji može jedino trajno 
uzdržati svaku tkaninu. 


— . w -- 55 —- ~ jouaupuu 

premotati cievi-nosilice. U vlažnih i nezračnih gasilanah 
neka se nedrže cievi, jer se i bez svake uporabe moraju 
doskora izkvariti. 

Ina pomagala neka se takođjer drže u redu, oso- 
bito penjačko orudje a naročito ljestve. Željezne česti 
od ljestava neka budu čiste od hrdje, a svake druge 
godine valja ih naličiti. 

Sve orudje, što se nalazi u gasilani neka bude 
čisto i na takovu mjestu pohranjano, da je u slučaju 
požara vazda pri ruci. 

U svietiljkah neka budu vazda svieće, a u petro- 
ljačah ste nj i petrolej, a isto tako neka se žigice drže 
na prikladnom mjestu u pripravi. Kad je sve očišćeno 
i uredjeno, neka se svaki stroj providi svojimi pripadci, 
da se za vrieme uzbuda netrati dragocjeno vrieme i da 

se u ^hitnji nezaboravi koji komad, bez koga nebi se 
moglo raditi na garištu. 

Spremiv tako sve u gasilani, može gasilačka četa 
nastupiti odmor od praktičkih vježba. Za dugih zimskih 
večeri osobito je zgodno, da se članovi gasilačke čete 
sastaju bar jedanput u tjednu. Tada neka se upriliče 
predavanja o družtvenih pravilih, o službovniku, taktici 
vatrobranbe, neka se čitaju strukovni Časopisi i drže 
vježbe u navjeŠfcajih. Neka se razpravlja o lokalnih pri- 
likah glede dobave vode u slučaju požara, predstavljajuc 
si razne zgrade, odaljene od vrela. Takovimi predavanji 
uputiti će se i usavrši vati pojedini vatrogasci u sviju 
potankostih vatrobranbe, a tim će se unapredjivati četa, 
jer se vazda drži budna za težko i uzvišeno svoje zvanje. 

Za vatrogasnu četu valja ona stara rečenica: „Radi, 
kano da ćeš uvjek živjeti, a moli se Bogu, kano da ćeš 
sutra umrieti“. Drugima riečima: vježbaj se i budi vazda 
pripravan, jer neznaš nikad časa, kad te dužnost pozove, 
da te požar nezateče nepripravna. 

Izkustvo me je ponukalo, da napišem ovo nekoliko 
redaka, nebi li tim koristio našemu vatrogastvu. Ja sam 
žalibože često opazio, da u mnogih naših dobrovoljnih 
četah nema ni traga gorespomenutim mjeram. Vježbe 
ako se i drže, slabo se posjećuju, a obavljaju se nekom 
površnošću, bez svakoga interesa. 0 toli potrebnom zaptu 
neću ni da govorim; jer se često opaža, da se otmeniji 
elementi u mnogoj gasilaČkoj četi upravo stide latiti se 
posla, već dolaze, da zanovetaju, a tim često davaju po¬ 
voda neuspjehu same vježbe. Izim toga drže se vježbe 
vrlo riedko, a Članovi od jedoe do druge zaborave što 
su naučili, pa ako se onda i drži zaključna vježba, riedko 
se tu nadje prava slika juriša, jer mu manjka skoro svaka 
strukovna podloga. Skoro se nikada nečuje da zaključnim 

vježbam prisustvuju vojvode i vodje susjednih četa, da 
zajedno ociene valjanost istih, ili pako rade zajednički, 
kako to biva u gasilaČkih Četah drugih naroda. 

Vježba se svrši mimohodom i zabavom, koja se tom 
zgodom obično upriliči; od toga se dana za gasilačku 
Četu do buduće godine više i nezna, nitko za nju nepita 
do obligatna plesa. 

U takovom zimskom snu nalazi se i gasilana. Stro¬ 
jevi su zapušteni, izjeda ih hrdja i vlaga i prašina; 
cievi-nosilice ni nepoznaš, neznaš, da li su u istinu od 
konopljene tkanine ili koje druge tvari. Vidio sam da¬ 
pače i takovih, na kojih su bile — premda na vitlu 
namotane — još ocievnice od tkanine. To je znak, da 
znatno propuštaju, a te su cievi u pripravi za prvi juriš 
na garištu. Jao si ga nesretniku, koji očekuje pomoć 
od takove gasilačke čete, kojoj tako izgledaju najbolje 
cievi! 

Upozoriv jednoga člana te gasilačke čete, da te 
cievi u obće nisu za uporaba ni kod vježbe, a kamo li 
kod požara, odvrati mi, da su izprva kod svake vježbe 
vodom radili i tim da su cievi uništene, a družtvo nema 
novaca, da nabavi druge. Mnogu gasilanu, mogao bi 
čovjek prispodobiti ropotarnici, u koju dobar gospodar 
nebi smjestio ni svoja drva, jer bi im škodila vlaga; 
gasilačka četa ima u njoj svu svoju vriednotu koju su 
velikimi žrtvami nabavili obćinari. 

Kad bi se gasila u takovih vlažnih prostorijah dr¬ 
žala u najvećem redu, i onda će ih vlaga doskora uni¬ 
štiti, a kako nebi u onom neredu, u kom se na mnogih 
mjestih nalaze! Pomagala i ino orudje u takvom su 
neredu, kao da i nemaju gospodara, s toga se žalibože 
često dogadja, da lih zbog skrajne neurednosti mnoga 
četa zakasni na garište. A kad je došla, to joj, ako i 

nezataji štrcaljka, svakako propuštaju ili popucaju cievine, 
a ob uspješnoj obrani nemože biti ni govora. 

Upravo je za čudo, da se prigodom nabave gasila 
ni obćine ni vatrogasna družtva nebrinu za shodne pro¬ 
storije, već ih smjeste u najprimitivniju sušu, gdje ne 
samo da propadaju, već u ozbiljnom času nisu ni 
uporabiva. 

Neka mi nezamjere braća vatrogasci, ako sam koju 
oštriju rekao, bila je zaista iskrena, a dao Bog, da bude 
po naše vatrogastvo i koristna! 

